
AGANSOANI 


A’chikni katta-me’apa “Maran ja’sku tangchaa gita 
Te’sok noksurio wegaa gita” kakket ongTiebea. Mandeni 
janggi tanganio chu’sokgipa ong'na skanggipa gun tikkelaniko 
nanga. Unon cholrang nabaa aro uarangko tik somoio name 
jakkalania dalroro-silrorona dakchaka. Iani bebe ong’aniko 
Captain W.A. Sangmani janggi tanganio rongtalen mesoka. 

An’tangni segipa ki’tap “Captain Williamson A. Sangma” 
-ko pringsao ra’bae, uko poraie, agansoaniko see onpachina 
Pa. Mihir N. Sangma (Munepa) angko molomon anga jajrenga 
gnang kurachakrikaha maina ia dal’gipa mandeni gimin 
angni u’iani namen komiachim. 

Ki’tapko poraie nion anga Captain S an g ma ni 
bi’samitingo duk chake janggi tanganiko aro uni chonmitingo 
neng’nikanirangko chakchike, uarangko badee amaniko 
nikon, uarang angko gisik nangatbeaha. Bang’a A’chikrangan 
anggita Captain Sangmani bi’samitingo janggi tangani gimin 
u’ipajaenggen ine anga chanchia. Uni janggi tangani A’chik 
bi’sarangna nambegipa skie ra’ani aro an’tangtangko 
mikkangchi namgipa songdonggiparang ong’na aro mandesal 
dilgipa ong’na didiatani ong’gen ine anga ka’donga 

Ki’tapko poraigiparang iano Captain Sangmani j an g gi 
tanganiko aro uni chu’sokanikosan nikaijawa indiba ua 
maikai jatna ka’saaha aro a’brini a’dokni sorkariko man’na 
rakbee tikeldilaha aro gisik gnangbee kamko ka’dilaha uko 
nikrikna man’a. Bebeko aganode, ia ki’tap Indiani 
salgro-salaramni a’brini a’dokrango a’brini jatrangni 
an’tangtangni nangnikani gita bewalrangko rakkina aro 
namdapatrorona are a’dokrangni silroro-namroro gnipn 
an’tangtangni sorkariko songe sason ka’anina tikel anirangko 
aro mongsongde, dao Meghalayao donggipa a’brini jatrangni 
ka’nilanirangko name sandirikkite segimin ong'a. Ia ki’tapan 
A’chik ku’sikode indake sandirikkite segiminrangoni 
skanggipa ong’a ine anga chanchia. 

Captain Sangamani mongsongbatgipa •dhfc’sokani aro 
rasong chaani a’sel gnang-maina ua gipin gipin Indiani 
salgro-salaramni a’dokrango daka gita Indiani Ma’dot 
Sorkarini kosako bobil dake chakatdilgija aro an’chi-pan 
naatgija batesa tom’tomao jinmako dabiatangko tikkeldile 
Meghalayako man’dile on’aha. Ian uni gisik gnanganiko, 
namgipa dilgipa ong’aniko aro jatko re’dilanio chu’sokaniko 
bilake mesoka. Indiani dal’dalgipa a’songni dilgiparangba iani 
a’selan uko mandera’a aro uni kattarangko rongjrime ra’a. 
Captain Sangma Meghalayaosanmangmang dilgipa ong’aija 
indiba Indiani salgro-salaramni a’dokrango aro India a’song 
gimikoba mongsonggipa dilgiparangoni saksa ine chanako 
man’pagipa ong’a. 

Ia ki’tapo Indiani jakgitelko manani jamano Indiani 
salgro-salaram a’dokrango maidakgipa obostarang 
ong’angaha aro maikai dingtangdingtangdolrang maidakgipa 
ka’nilanirangko dakangaha uko nikna man ’an baksa Captain 
Sangmani jak indakgipa ka’nilani kamrango baditana 
kingking dongachim uko poraina man’gen. 

Ia ki’tapko segipa Pa. Mihir N. Sangma (Munepa) 
neng’bee sandirikkite uarangko chimongaha aro ki’tapni 
bimango ong’ate A’chik manderangna Meghalayani ong’baani 
gimin rongtalbee mesoke on’aha aro iana anga uko mittela. 

Ia ki’tap A’chikrangna aro gipin jatrangnaba nambe gipa 
aro bang’a ma’sidapanirangko raljagen ine anga bebera’a. 


Dated Tura, Sd/ K.M.Momin, 

The 24th August, 1991. 24.8.91 

Addl. D.P.I. Tura and 
Secretary, MBOSE, Tura. 


(iv) 



JANAPCHENGANIRANG 


A’chikrangni dakbewal ka’bcwalrangni bidingo 
chanchibewalani tom’bimonganiko Shillongo donggipa 
A’chikrangni, “Literature are Cultural Society” ba dol, 1984 
bilsini April jani 13 aro 14 tarikrango Shillong songjinmao 
ong’ataha. Ua tom’aniona bakrangko ra’pae tom’a 
niatchotkujanakingking anga Shillongon dongaha. 

Tom’agimik anga Pa. William Cecil R. Marakni 
dongchakgipa noko uamang baksaan dongpaaha. Ua somoio 
Pa. William Cecil R. Marak, Meghalaya A’dok Sorkarini Civil 
Supply, Weaving aro Sericulture Department ni State 
Minister ong’engachim. Garo Literature aro Cultural 
Societyni ua tom’aniona re’baenggipa mandorangna 
sokachaksona tarigimin noko anga dongejaha. Anlangni 
chawari demechik ong’ani gimin Pa. William Cecil R. Marakni 
dongchakenggipa nokon anga ma’chakna namnikbataha. 
Namgipa sokachakanirangna anga uamangni nokdangko 
mitelpilna gualja. 

la tom’bimongani, 1984 bilsini April jani 14 gipa tarikon 
matchotaha. Indake 15 gipa tarikni pringo cha aro 
cha’anirangko ringman chamane neng’take dongengmitingo, 
angni chawari, Pa. William Cecil R. Marak angko Meghalaya 
A’dok Sorkarini Matbol (Chief Minister) Captain Williamson 
Sangmaona rona mong’kaaha. Anga kusi ong’bee un baksa 
re’angpa’aha. Anga re’angengmitingpn ru’uta salonin angni 
miksongani aro nangnikani kattarangko Captain Williamson 
A. Sangmao sing’anirangko dakna man’ode namgenchim ine 
chanthijoljolangaha. Uni janggi tangani obostarangko uo 
sing’s ra’na miksonganian ua somoio angni mongsongbatgipa 
chanchiani ong’achim. Indiba ia miksonganirang chu’sokgipa 
ong’gen ba ongjawa, jajrengani ango dongachim. 

Captain Williamson A. Sangmako angni grongeani somoi, 
1984 ’bilsini April jani 15 gipa tarik, Robibar pring aro uni 
ma’chakenggipa nokrii dringo pringni 11 bajioni 1:10 bajiona, 
anga an’tangni nangnikanirangko sing’e ra’aha. 

Ua somoiosa anga Captain Williamson A. Sangmako 
grongchenga ong'ja. Bilsi 1948 intalan anga uko nikchengaha. 
Una agreba uni Garo Hills District Councilni Chief Executive 
Member ong’engmitingo anga uni ning’o, District Council 
Office kamko 1955*56 bilsirango ka’aha. Separate Hills State 
•na uni kam ka’e wenroromitingoba gisep gisep anga un baksa 
dingtang dingtang biaprangona re’roropaaha. Indiba ua 
pringo angni grongagita damsan asongrime 
agangrikanirangko anga dakkujachim. 

Angni grongchengmitingo : 

Anga Captain Williamson A. Sangmako uni dongchakram 
nokni asongram biapo, saksa uko grongna reTaagipa mande 
baksa agangrikenganiko nikeaha. Anga aro angni 
chawarigipa, apsan kuturion Captain Sangmako 
mikkangchake asongeaha. Agangrikmanahaon 

dongsoenggipa agital mande ua kuturioni re’ongkatangaha. 
Uni re’angani ja’mano, bak tapan Captain Sangma chingko 
kuturi ge’gipinona rimangskaaha. Ua somoio chinga 
sakgittamna agrede uano darangba dongjachim. Uni gimin 
anga angni nangnikanirangko uo sing’e ra’na namen chol 
ong’beaha. 

A’chikrangni aganani bewalo, an’tangna bribatgipa, 
uibatgipa manderangko okamna ba agangrikna jakkalanio, 
“mama, ada, awang ba pajong” ba ua indake minga de’anian 
gamchatgipa mande ra’aniko mesokani ong’a ine anga 
chanchia. Indake anga unbaksa agangrikanirango uko 
“mama” ine janape an’tangni nanganirangko sing’e ra’na 
a*bachengaha. 

Bang’s jrimgipa, ning’tubegipa chanchina 
nanganirangchi dal’gipa aro ugita dilgipa manderangni 
gisikrang jakgitele dongrongja aro chanchisimsime 
tom’tomanirangko man’na amja. Indiba ua pringni somoio 
jedake ka’sina aro tom’tom ong’a, indaken uni gisik aro 
chanchianirangoba ka’sina aro katchaani donga gita nika. 
Anga rasong gnange indonga somoiko uano chagrongaha aro 
nanganirangko sing’e ra’na cholrangko man’aha. 

Janggi tanganiko seanio anga uko mitelmikna ba 
namgyanirangko am’rikitna ine miksongani dongja. Indiba 

chong’motko sandie indakgipa manderangni janggi 
tanganirangko, kam aro ga’anggimin ja’kolrangko 
sandi-ripinge jaman jawilo dongrikgipa chadamberangna 
gisik ra’ani aro nirik-nikgrikpae A’songtang chigatangna 
nambatroroe kam ka’na ja’ku de’anio sakantikon didiani kam 
ongchinasa miksongbata. 

Ian chu’sokgipa seani ine anga agana man’ja. 
Gualanirang aro watchanganirang dongnaba donga. Iako 
namdapatna aro chu'sokbatatna gita skia man’gipa sakantini 
kam ong*a. Namdapatna aro chu’sokbatatna dakchakgipa 
sakantikon anga mitelbegen. Jeje manderangoniko anga 
sandie seanirangko dakaha, uan angni nangnikani gimin 
sandianiko dakaha ong’ja. Indiba, iarango pangchake sandie 
seanirangko dakchina gita angna Captain Williamson A. 
Sangma an’tangan Pa. Debendra Baruah, Rev. Jonnah Ch. 
Sangma aro Ma. Bisadini Sangma, sakgittam manderangni 
bimungrangko minge on’aha. Uamangko anga gronge 
bang’a-kon man’dapaha. Uamangko mitelna anga gualjawa. 
Ki’tapo on’chapgipa gitcham photorangko angna Captain 
Sangmani Jikgipa, Ma. Betty Devis Ch. Momin jaksrambeen 
on’aha. Iana anga namen mitelbea. 

Salantio bang 1 a dakna nanggni kamrangko dongale angni 
segiminrangko che’em che’em poraie niani jamano 
gamchatbegipa kattarangchi ki’tapo segiminrangna 
“AGANSOANI”-ko Pa. K.M. Momin (Saljongpa) on’dape 
gamchatbatataniko dakaha. Angni gisik katong gimikchi anga 
uko mitelpilna gualja. 

Angni sechimonggiminrangko ki’tapni bimang ong’atna 
gisik sikbeoba angna apnikgijani ong’engon, uko chapa ka’ate 
matchotatna Captain Sangmani demechik Ma. Veronica 
Ch.Momin dakchakaniko on’aha, indake da’o k’itapko jinmana 
nakatatpana gita chol ong’aha. Uni ia dakchakanina anga gro 
nanggipa ong’a. Angni sinakrip uko mitelangkugen. 

— Mihir N. Sangma 

I 

SING’ANIRANGNA CAPTAIN WILLIAMSON 
A. SANGMANI AGANCHAKANIRANG 


1984 bilsini April jani 15 gipa tarik, Robibar 
pringo Shillongo uni dongchakenggipa nokni 
dringo, pringni 1 1 bajioni 1:10 bajiona angni uko 
grange sing’anirangna Captain Williamson A. 
Sangma-ni aganchakani kattarang. 

Anga : (Mikkangchakgrike asonge) 

Mama, nangni janggi tangani aro kamrangni gimin saoba 
saoba chimonganirangko dakengahama? na’a antangba 
see donanirang dongenggenkon. 

Capt. Sangma : “Baosa, darangba dongkuja. R.T.Rimbaisa 
gisik nangengakonchim, iarangni gimin ango sing’e 
ra’ronga. Baditanakingkingong’ahachim, anga uija. Anga 
antangde mamungko dakan dongja.” 

Anga : Bebegitaba na’a antangde jakchakjawa, mai bilsio 
atchia, 'uko gisik rakuengama? 

Capt. Sangma : “Gisik ra’a, 1919 bilsini, October jani 18 
gipa tariko atchia. 

Anga : Atchiade Baghmaraon atchiakonde mama. 

Capt. Sangma : “Oe, Baghmaraon atchia. Angni 
atchichakgipa biapde Baghmara Bazar gitcham, Simsang 
chibimani rikamon onga.” (Ua biap daode dongjaha, 
Simsang chibima a’dram pe’roroe Simsang chikol ongaha.) 

Anga : Ambi sagini bimungkoara mai mingachimsai? 

Captain Sangma : “Ama sagikode Nomall ini minga. Baba 
sagikoara Gongsin minga.” (Magipa sagini bimungko 
minge on’na skangde ontisa chanchichengna nangaha. 
Pagipani chugimik bimungara, Pa. Gongsin Sintang 
Marak aro Magipani chugimik bimungde Ma. Nomallini 
Ampang Sangma ongachim.) 

Anga : Na’an barimaonide chonbatgipamo? 



Captain Williamson A. Sangma 


Capt. Sangma : “Angni chonbatgipa nogipa 

dongachimnakon, chonkuengmitingon siaha. Angaba 
chonkuengani gimin ma’sirikjaha. Angni aro nang mama 
Minapa (Hekinson A. Sangma) sagini chonkuengmitingon 
babara siaha. Baba sagini ja’mano ang adatang 
dal*batgipaan Baba sagini badinganikoba nosto ka’e 
bon’ataha. Nang mama Minapa aro angade ramram 
mandegitasa dal’bapa'aiaha Chinga adasa Baghmara 
Bazaro cha dokan dakeba palbapa’aha. Angni adatang 
dal*batgipakoara, Rameswar A. Sangma minga, Alter aro 
Lalitmangni pagipa sagi. Bian baba sagini done sianggipa 
tangka paisarangkoba bon’atokaha aro uni ja’manode 
mamungan dongsrangjaha.” 

W.C. Marak : “Badia Lalit, Turani Puranpagipama?” 

Anga : Oe, Turani Puranpagipa Lalitanba. 

W.C. Marak : “Oh, Lalitmangni pagipaan nang’ni adatang 
darbatgipamo, indakesan bisongaramikkangbimangrang 
na'simang baksa apsana.” 

Anga : Oe, ba’rimarangni gisepode mandeba chanangbata 
aro an’gilba nambata ine ukon manderang janaptoka. 
Primary Schoolkode songon matchotama aro M.E. 
Schoolkode Turaosa poraiakonmo mama? 

Capt. Sangma : “Oe, Primaryko songon, Baghmaraon 
matchotba’a. 

Anga : Rev. Jonah-an nang , ni Primary teacher onga ine 
manderangni aganako anga knaa, bebemasai? 

Capt. Sangma : “Oe, Rev. Jonah-an angni Primary 
teacher ong’a. Head Masterde Binaram Sangma aro 
Prafulla K. Sangmaba angni Primary teacher onga. Rev. 
Jonah-de tangpakuenga. Sakgnide siangtokaha. 

Anga : Uni kride Rev. Jonah-de rakpakuenga. 

W.C. Marak : “Oh, da'o Turao dongenggipa Rev. 
Jonah-anma? ” 

Capt. Sangma : “Oe, ukonba aganenga, uanba angni 
Primary teacher onga.” 

Anga : Indakenba mama na’ara maikaesa M.E. ko Turao 
poraiani ong^aha aro maikae Turaona sokbaaha? Awang 

Captain Williamson A. Sangma 

Winniepamangara (Emarson Ch. Mom in) Baghmaraoq 
dongachimkonke . 

Capt. Sangma : “Bao ong’ja, abiko bia ka’namangmangsan 
gumede Baghmaraona re’angaiaba. Biara Turaon, 
Teachers, Training Schoolni Superintendent dake kam 
ka’enga. Indake uasa angko Turao poraiatna rimbaaha. 
Anga 1929 bilsio dal’gipa banggria ong’na bilsisa skangan 
Turaona re'bachengaha. 1930 bilsio dal'gipa banggriakon 
anga gisik ra’kuenga. M.E.Schoolo poraimitingo angara 
Sonatchipagipa (Late Eveline R. Marak) sagi baksa 
damsan class. Indiba bian angna batede namen lekka 
manTjata.” 

“Pangnan biade classo skanggipa ong’rongaia. 
Angade gnigipa dakesa ong’paia. Chinga class IV-o 
poraimitingonin Sonatchipa sagi baksa phai kana (ripeng 
daka) ine English-chi chiti segrika. Unonin phaiba kaa.” 

Uni jamano Capt. Williamson A. Sangma indake 
aganangkuaha : 

“Turao class V-ko matchotman’o angni gumetanggipa 
angko Nishangram M.E. Schoolona poraiatnagita 
rimbaskaaha. Unomiting angni gumetang, Winniepagipara 
Goalpara High Schoolo Garo Vernacularko skiengachim. 
Indake Nishangram M.E. Schoolo class VI ko matchote 
poraiaha. Ua somoio anga Middle Scholarshipko man’paa. 
Nishangramo donge poraimiting somoirango anga Kokapa 
(Kosan G. Momin) aro Ronggepa (Dejing Mistri) mangni 
nokchi rorongpa’aha.” 

“Nishangramo angni poraimitingo angni Head Masterde 
Pa. Debendra Baruahan ong’achim. Ua da’onaba 
tangpakuenga. Uni ja’mano anga 1934 oni 37 bilsirango 
Goalpara High Schoolo poraie 1938 bilsio Matric porikako 
pass ka’aha. 1939-40 bilsio Dacca-o poraie I A. (Intermediate 
o£ Arts) porikako pass ka’aha. Uni ja’manosa 1941-42 
bilsirango Calcuttani Srirampore Collegeo B.A. ko poraiaha. 
1942 bilsio anga B.A. finalko porika seenba Turaona 
pil’bapilaha.” 

Captain Williamson A. Sangma 

Captain Wiliamson A. Sangma indake aganangkuaha. 

“1942 bilsini August jao gnigipa dakgrikanio anga 
napange N.C.O. trainingko Daccao ra’aha. Trainingoni 
joljolan anga 1942 bilsini December jao Comissioned Rank-o 
Lieutenant dake kamko man’aha. Angni bilsi unomiting bilsi 
25-san ong’kuaiengani gimin, bilsi chu’ongkuja ine Major 
Rank-ko angna on’pajaha. 1946 bilsini February jao anga 
dakgrikani kamoni Turaona pil’bapilaha.” (Ua dakgrikao kam 
kae Captain-ni Rank-onade sokdona man’aha.) 

“Dakgrikaoni re’bapile anga 1947 bilsio Turaon 
Multipurpose Cooperative Society-ni Secretary dake kamkoba 
ka’aha. Uni ja’manosa 1948 bilsio anga Deputy 
Commissionerni ning’o Rural Development Officer dake kam 
ka’skaaha.” 

Anga : Mama na’ara mai bilsimango bia ka’achim? 

Capt. Sangma s “1948 bilsio, indiba sal aro tarikrangkode 
tik ong’e uijaengaha.” (unon ua on’tisa ka’dingsmita 
gnang, bia ka’ani Certificate-ni gimin janapjolenba, 
sandina nanggen ine aganaha.) 

Anga : Basakonisa na’ara jatna kam ka’na a’bachengaha? 

Capt. Sangma : “Angni Politics-o jak on’chengade 1946-47 
bilsirangonin ongToaaha. 1946 bilsio Garo National 
Conference- ni Pa. Modi K. Marak-an President ong’a aro 
Pa. Emonsing M. Sangmara General Secretary dake 
ong’engachim. Unomitingo doltangtangni gisepon adita 
meligrikgijanirang ong’kataha. Indake angko Pa. Modi K. 
Markak-ni pal Garo National Conference-ni President 
dakatskaaha.” 

Captain Williamson A. Sangma indake aganangkuaha. 

“Angni chonmiting salrangni gimin talbate aro 
rongtalbate ma’sina sikode angni abitang Loreth-magipao 
(Ma. Bisadini A. Sangma) singlx). Haida, una agreba 
saobarangba uiengkunaba dongakon. Angni politics-o kam 
ka’baanirangni giminde angaba che’em che’em dakede 
talpiljajok. Gitcham see rakianirangko (Records) nipiltaiosa 
uina manpiltaignok.” 

“(Indakmiting somoion angni chawari, Pa. William Cecil 
R. Marak, angni sakgni demechikrang Chandigarh-o 
poraienggipa, Sane aro Sume-mangni koborangko Delhi 
Meghalaya Houseona phone ka’e sin’gatengachim. Maina 
uamangara chuti ong’e Turaona re’baani ong’engachim aroba 
ua somoirango Punjab-ni mitam biaprango golmalrangba 
ong’engachim. Namekae rongtalbrejaengani gimin Captain 
Williamson Sangma an’tangan phoneko bakan jaktango 
ra’skae angni demechik sakgniko bakbak Plane ticket ra’e 
Turaona watatani cholrangko dakatchina Meghalaya Houseo 
kam kagipa mandena uiataniko dakaha. Indake ua somoio, 
Captain Sangma aro angni chawari Pa. William Cecil Marak 
angna dal*bea dakchakaniko on’aha. Ia kamrangna anga 
uamangko angni janggi tanga dipet mitelna gualjawa.) 

Captain Williamson A. Sangma jaktangoniko phoneko 
done re’bae asongengmitingo anga mingsa sing’aniko 
sing’kuaha. 

Anga : Atcha mama, A’chik A’songo A’chikrangni A’dok 
chigarangko rakiani bilrangko gimaate Nokma aro 
maharirangni jakoniko bon’atode mai ong'skagonchim? 
A’chik A’songni bang*a biaprangon namroro silroroalna 
kam ka’ani bidingo iani a’selba neng’nikanirang donga me 
saoba saoba janaprongaha aro uaba ong'adc ong’hobea 

Capt. Sangma : “Saoba chanchigija iako bon’atode. ua 
an’tangko so’ote nisigipa mandeoni mamungba 
dingtangani gri. Bon’atna chanchienggipa mandeba 
an’tangkon so’ote bon’atna chanchienggipa mandosa 
onggen.” 

Anga : Mepring cha’ani somoiba ong’aha. Basakoba 
man’oara re*bataie sandianirangko daktaiaiginok. 
Mitelbejok mama. (Indake chinga kuturioni 
re’ongkatbaaha . ) 

Capt. Sangma 2 “Im.” (Indake tong’saona re’ongkatbae 
cha’ram biapchina napjolangaha.) 



Captain Williamson A. Sangma 



A’gilsakgimikni gnigipa dakgrikani a’bakuo, 1942 
bilsio Captain ong’e kam ka'miting somoi aro uni 
bilsi 23 san ong’kuaiengmiting. 

Captain Williamson A. Sangma-na dukni obostarang 

Captain Williamson A. Sangma-ni jikgipa un baksa bilsi 
chidokmang janggi tangrimani ja’mano an’tangni ka’saa 
segipa aro dedrangko wate jringjrotna neng’takna gita 
re’angsoaha. Uni jikgipani bimungko, Ma. Glaydish Ch. 
Momin ine minga aro ua 1927 bilsini November jani 14 gipa 
tariko Tura Upper Chandmario atchiaha. Uni A’gilsako wate 
re’angani bilsi aro somoiara, 1964 bilsini May jani 27 gipa 
tariko ong’achim. Jiktangko gisik ra’ani gita Captain Sangma 
jiktangni bimungo, “Glaydish Memorial” Shield ba trophy- ko 
Tura Sports Association na on’aha. Bilsiantin Turao ia 
Trophy- na Foot-ball kal’susaataniko dakrongenga. 

A’chikrangni dakbewalogita Captain Sangmana uni 
jikchatchi- warirangjikgipasaginiba’rimaonikon, Betty Devis 
Ch. Mominko bia ka’e on’taiaha. 

II 

CAPTAIN WILLIAMSON A. SANGMANI 
ATCHUTANG AMBITANG, MA’A-PA ARO 

UNI BARIMSKARANG 


Pagxpani cloloni Magipam doloni 

1 Atchutang — SalengSmgma 1 Atchutang Majong Marak 

2 Ambitang— 0 irai Mu lk 2 Ambitang Ranchi S mgma 

1 Pagipa Gongsin S M nak 1 Magipa Nomallini S \ngma 

Barimskarang : 

1 Rameswar A Sangma (Adatang jaki a ) 

2 Soiojini A Sangma (Abitang jakia ) 

3 Pongkojini A Sangma (Abitang ) 

4 Sonamoni A Sangma (Abitang ) 

> Bisadini A Sangma (Abitang ) 

b Me Jison A Sangma (Adatang > 

7 Heckinson A Sangma (Adatang ) 

8 Williamson A Sangma 

9 Ihimtim ba Thimbing (Nochon ) 

Captain Williamson A. Sangmani Depante 
demechikrang : 

Jikskangni dedrang : 

1 Tinman Ch Momin (Depante dejakia) 

2 Veionica Ch Momin (Demechik) 

3 Caiwon C^h Momin (De^pante) 

4 Feisen Ch Momin (Depanto) 

5 Anthony Ch Momin (Depante) 

G John Kenedy Ch Momm (Depante) 

Jikgitalni dedrang : 

7 Aldnn Ch Momm (Depante) 

8 Monica Ch Momin (Demechik) 

9 Allan Ch Momin (Depante) 

10 Gary Mark Ch Momm (Depante) 

1 1 Rebecca Ch Momm (Demechik) 

in 

CAPTAIN WILLIAMSON A. SANGMANI 
BI’SAMITINGNI OBOSTARANGKO ANGNI 
SANDIE MANGIMINRANG 


Pa. Debendra Baruah-ko angni grange singanina 

aganchaka : 

(Byrnihaio Conservation Training Institute-o, 

Pa. Debendra Baruah-ni chawarigipa, Pa. 
Ilolliram Borah ang baksaan damsan kam 
ka'enga. Uamangni noko anga Pa. Debendra 
Baruah-ko 1984 bilsini May jani 9 gipa tarik, 
Budbar attain, 2 bajio grongaha. A’chikkuko ua 
man’beani gimin anga unbaksa A’chikkuchin 
agangrikaha.) 

Sing*a aro aganchaka : 

Anga : Namengama Baba? angko uikuengama. 

D.Baruah : “Namenga aro uia.” 

Anga : Na’ade jaktangchiba namen kam ka’gipa mande 
ongani gimin daonaba bilake aro been an’scngr* 
dongpakuenga. 

D.Baruah : “Oe, ian Isolni ka’sabeani gimin.” 

Anga : Dao nang*ni badita bilsimang ong’aha? 

D.Baruah : “Angni bilsi dao bilsi 85 mang gapaha.” 

Anga : Mai bilsimango na’a Nishangramo Teacher-ni 
kamko ka’chengaha? 

D. Baruah : “Skangde Middle English Schoolsa 
ongchengachim, aro uan 1929 bilsimango onga. Ua 
bilsionin anga Nishangramo teacher ka’chengaha. Anga 
aro Pa. Mackenson Sangma 1948 bilsio High Schoolni 
class-rangko abachengataha. Anga ua Schoolnaan 
antangko on’kange kamko ka’aha. Mongsongbate 
A’chikrangna ine aganoba gualani dongjawa. 

A'chikrangan angni maharirang onga aro daoba anga 
A’chikrang baksaan donge angni salrangko reatenga.” 

Anga : Baba, Captain Williamson Sangmaba nangni chatro 
onga ine manderang agana aro Capt. Sangma antangba 
angna agana, uara mai bilsirango ongachimsai? 

D. Baruah : “Oe, Captain Sangmani gumetanggipa, Pa. 
Emarson Momin (Winnie- pa) Goalpara High Schoolo Garo 
vernacularni teacher ong’e rebaahaon angona Capt. 
Sangma aro Heckinson Sangma adasako rimbaaha. Angni 
simsakanion Nishangram Middle schoolo poraichina 
donangaha. Uamang ang baksaan donga. Uamangko 
Hostelo donachim. Uan 1933 bilsimango. Indiba ua class 
Vl-kosan bilsisa angni Schoolode poraiangaiaha. Ua apsan 
bilsion Middle English Schoolkoba matchotaha. Captain 
Sangma Middle Scholarshipkoba man ’a.” 

Anga : Middle Scholarship-ara uororo baditamang onga? 

D. Baruah : “Japrako gongbongagita ongakon. Dao anga 
name gisik rajaengaha.” 

Anga indake Pa. Debendra Baruah-o singangkuaha : 

Anga s Nang’ni Schoolo poraimitingo na’a Capt.Sangmam 
gimin maiko gisik ra’a aro mai dakgipa bi’sa ongachim? 

D. Baruah : “Captain Sangma unomiting chatro hisape 
namen namgipa aro bimchipgipa onga. Poraina simsaka 
aro katta ra’bea. Indiba unomitingde ku’sik bange 
agangipa bi’sa ongja. Indiba bi’sa intalan dakdrae niani 
gisik donga gita nika. Gisikni ningao maiba tikelani 
donggipa bi’sagita daka. Kadongani gisikde ba’kapaonin 
donga. Bang’s bilsina angni Schoolo dongangjahani gimin 
iarangna agrede anga taljaha. Uni jamanode uni janggi 
tangani salrangni giminde anga uijaha. Maina ua 
Nishangramo dongkamjaha. Indiba anga rasong chabea, 
dao ua dal’gipa mande, Meghalaya A’dokni Chief Minister 
ongenga. Salsao ua angni chatro ongpaachim. Nokgipa 
indaken A’chikrangko chuatangchina ine anga pangnan 
Isoloba bironga. Maina A’chikrang angni maharirang 
onga.” 


10 



Captain Williamson A. Sangma 

Anga : Mitelbea baba, anga dao class dongani gimin class 
ra’na reangaiengjok. 

D. Baruah : “De, mitelbea, basakoba grongtainaba donga.” 
(Indake anga uko wate class ra’na reangaiaha.) 

Pa.(Rev.) Jonah Ch. Sangma-ko angni gronge 

sandianiko daka: 

(1984 bilsini June jani 4 gipa tarik, Sombal 
attamchibara 2 bajio anga Turao uni noko Pa. 
(Rev) Jonah Ch. Sangmako antangni nangnikani- 
rangko sing’e ra’na gita grongeaha.) 

Angni sing’a aro uni aganchakanirang : 

(Anga uni nokona sokangon angna asongchina on’gipa 
chokio, Rev. Jonah Sangmani sambiko asongeaha. 
Indake anga adita sokangchengani kattarangko 
aganmanani jamano angni nangnikanirangko sing’na 
a’bachengaha). 

Anga : Mama, da’o nangni bilsi baditamang ongaha? 

Rev. J. Sangma : “Ruutjok, da’o bilsi 84 mang gapaha.” 

Anga : Mai bilsimango atchiachim aro Baghmaraon 
atchiama? 

Rev. J. Sangma : “Anga Baghmaraon atchia, indiba sal 
tarikrangko tik ong’e uijaha. Bilside 1900 on ongani gimin 
antangni bilsiko gisik ra’nade altubea. 

Anga : Mai bilsimango na’ara Baghmarao Primary Schoolni 
skigipani kamko kachengaha? 

Rev. J. Sangma : “Bilsisana, Binaram Sangmani chuti 
ramitingo uni pal teacher dake 1923 bilsio ka'chengaha. 
Unomiting anga bilsisanasan ka aia.” 

Anga : Nangni Schoolon Capt. Sangmaha Primary Schoolo 
poraia ine ua antangan agana. Uara mai bilsimangosa 
ongachim? 

Rev. J. Sangma : “1923 bilsio angni sakgipini pal teacher 
dake ka’mitingode uade Schoolchi rekujachim. Capt. 
Sangma unomiting bilsi 4 mangongkuaienga. Indiba anga 
kamko ka’na abachengtaiaha. Indake angni 

kataimitingosa anga Capt. Sangmako angni classo 
man’chengaha. 1928 bilsio ua class II-o poraiachim. Anga 
uko bilsisamangsan angni Schoolo manaiaha. Maina anga 
1929 bilsio Teacher Trainingona, Turaona rebaaha. Uaba 
1929 bilsini bonangachin Primary Schoolko matchotaha. 
Anga Turao Trainingosa dongengani gimin uni 
jamanogipa salrangni giminde mamungkon masijaha.” 

“Nirok-sandigipa dongjahani gimin aro uko 
poraiatna miksonge uni gumetang Winnie-pa (Emerson 
Momin) Baghmaraoniko Turaona rimbaaha. Unomiting 
Winnie-paan Turao Teacher Trainingni Superintendent 
ongengachim. Indake anga Capt. Sangmani dambemiting 
somoirangni gimin banggijasan masiaiaha. Indiba uni 
maa-pani nokdangni obostarangni giminde aditan 
uirikpaa.” 

Anga : Uororo somoirangode ua a’pakjolode uni maapa aro 
mama-atchu Bong Lasker-mangkon mingsing 
minggamtoka. Bading-chiwale man’gipa tangkarangkon 
matehu garirangosa Jariajanjaloniko Baghmaraona 
salpilachimnakon. Uamangni Baghmarao 

songdongmitingode Baghmara songan Song 
mongsonggipa gittim kimkogipa ongachim ine Baghmara 
songni obostani gimin skango mama Salsengpagipani 
(Mackenson Rongmuthu) gitcham A’chik ku’rango 
seanirangko mkna man ’a 

Rev. J. Sangma : “Aiao anggri, ua kattarang bebean 
ongchongmota. Capt. Sangmani pagipade mahajon 
inchagnangan, maha maha dake janggi tanganggipa 
mandean onga. Uasanba ongja, songna nokna, madrang 
maharina tangdik sokan salo a’sel ongapni somoio 
nirok-sandigipa dakchak- kingchakgipa manderangde 
uamangsanchim. Uamangni dongramko repak- dopaknan 
jaja-jiji, pamanja pamanja dakmanpilaia. A’asakoa 
gureosa, chisakaoa ringbolmaosa songre- 
songgabataiachim. A’chikrangni gisepode daororoba aro 
skang salrangoba bi$onggitta man’e cha’a rike donga 
dongkuja aro mikkangchiba indake man’e chagipa, bil 
gnanggipa manderangde atchitaijawaha ine 
chanchimana.” 

“Indiba 1920 bilsimango Capt. Sangmani pagipa 
siangantalan, unbaktapan balmundurini 

manpakangagita, chibiman sarokangagita uamangni 
nokdangni namgipa obostarang gimaangaiaha.” 

“Uni dedrangrang namekae ning’tue chanchina ba 
mal-matarangni gimin simsak-nirokna gisikrang sokkuja 
aro darangba madrang maharioniba simsakrikgipa 
dongjaha. Adatang jakra, ua adita brikalahaoba 
simsakgija dakenba batesa rusk 1 bonat- 
chonatoksrangaha . ” 

Anga : Angna Capt. Sangmani agano on’anigitade’ biara 
1919 bilsiosa atchiaha. Indide pagipani siani somoiode 
Capt. Sangmade bilsisamangsankua. Indake dalbahaon 
Capt. Sangma aro Minapa (Hickinson Sangma) adasade 
ramram kangalni bisaranggitasa janggi tangbapaaiaha 
ine Capt. Sangma antangan angna aganaha. Uarangni 
giminde na’a mamungkoba uijahakonmo mama? 

Rev. J. Sangma : “Uko aganode anga antangan Capt. 
Sangmani bisamitingo onga obostarangko chanchiate duk 
manchakpila. Maina uamangde inditan namgipa 
nokdangni bisarangan ongpaa-chim. Pagipa sagini 
jamanoara danang, namen duk-mikchi brinosa janggi 
tangna nangao gaakaha. Mongsongbate dedrangni 
giseponi Willie aro Heckin adasaan namjabata obostao 
dalbapagiparang ongaha. Schoolo, classoba Willic-an 
chonbata, maiko agangen ua somoiode ram’aming 
simaming, koteksisi dake, ku’siksa ku’daldal dakaia. Uni 
giminan, uni magipara uko sal sal “Ku’dal, ku’dal” ine 
okamjringaia. Unonisa bi’saode bikoara Ku’dal ine 
mingachim. Ganna-china dongpaja. Gankapgipabebe, 
uaban ki’seprao bangrikgipana agrede, chotchri chotchra 
dake gin’reraakosa gane Schoolchi repaa. Leka 
ki’taprangba chu'ongja. Namen dukde chakbebejok.” 

“Uororo somoio sawa uko Captain onggen, jatni 
dilgipa aroba Meghalaya A’dokko man'dile aro ua A’dokni 
Chief Minister onggen ine chanchisamsona man’gen? 
Angni nikanigitade, bi’sa an tangba janggi tangao namen 
ka’nilbeaha. Minggipinara uni gumegipa una ramako 
o*kree janggi tangani cholko on’chengaha, jechin ua biap 

gipinrango dongroroe bang's nika-nianirangchi gisikni 
tikelanirangko manbataha. Pilsara dakgrikani a’bao kam 
ka’eba kadonganirangko skie ra’na chol ongahagitaba 
chanchimana. Jeba ongbo ia gunrang bakapaonin 
dongachim ine nikna man’gen. Uarangko bimchipe 
jakkalna ua pangnan joton ka’aha. Uni duk chaka, bebe 
ong’ani aro bimchipa una chuongaha aro dao uni a’sel Isol 
una ia gadangrangko patienga. Jeo ska, unon chol. Mande 
sikani baksa joton ka’ani dongchongmotna nanga. 
A'chikrangni agananioba donga. Chonmitingo do’chokna 
dol’a, kirosiko bolgrona sol’a.” 

Rev. J. Sangma indake aganangkuaha : 

“Uni pagipa sagiko man’e cha’a aro songni nokni 
manderangna dakchak-nirokani bidingo aroba dingtang 
dingtang kamrango mingsing-minggamana baten dao uni 
depanteko jatna aro a’pakgimikna antangko on’kange kam 
ka’anina a’gimikchin mingsingani jangang-tengangskaaha. 
Pagipa sagian haida antangni depanteni bimungko, Garo 
Hillsko Britishni somoio district ongatchenge districtni 
skanggipa sason kagipa Deputy commissioner, Captain 
Williamson-ni bimungchin mingrikahakon. Bimungna krakra 
ua Captainba ong’aha. Batkalesa Deputy Commissioner-ni 
gadangna chubatkale dao Capt. Sangma A’dokni Chief 
Minister ong’aha. Matsamgnigipa uni gisikko ua maram 
cha’atjaha aro iako jatgimikba masie uko wil’e jakkalaha.” 

Anga : Atcha mama, uni bisamitingni bewalrangko na’a 
maidake nika. Poraimitingoara mai rokom ? 

Rev. J. Sangma : “Bi’sade namen mikasrak gingasrak 
dakgipaan. Indiba darangni simsakpaanirangko 
manjahani gimin bi’samitingo ua gisikrangko namao 
jakkalpana man’jaha. Poraianirango nirokatgipa dongja. 
Indiba man’gijasranggipade ongtaija. Nirokatgipa aroba 
gipinranggita chol ongkalgenode bi’sade namgipaan onga. 
Uo namgipa gun dongachim. Antangna dalbatgipana 
bamma aro skigiparangnade namen bamsranga. Angnade 
namen kensranga.” 

Anga : Captain Sangmara bano aro mai bilsio 
napolachimsai? 

Rev. J. Sangma : “Angaba uani giminde masijaha. Indiba 
uororo somoirangode Primary Schoolko matchotarin 
darangkon napolatronga aro indakesa Middle Schoolchina 
poraina watatronga. Haida Captain Sangmaba 1929 
bilsimangon napolenggenkon. Angaba name masijajok.” 

Anga : De, mitelbea mama, anga nokchi reskagnok. Bangen 
masina nangarangko manbeaha. Basakoba rebataiaignok. 

Rev. J.Sangma s “Oe, gisepo jokarangode rebapabo.” 

(Indake anga noktangona rebaiaha.) 

Ma. Bisadini A. Sangmako (Capt. Sangmani abitang) 

angni uamangni nokchi reange grongao sing’anirangna 

aganchaka : 

(1984 bilsini july jani 14 tariko anga Ma. Bisadini 
A. Sangmako Turao, uni dongram nokona reange 
grongeaha. Ua angko grongchengon Atong 
ku’sikchi, “Bisangna baba.” ine singaha. Uni orto 
A’chikuo, “Bachina baba” ine onga. Angaba 
ku'sade una Atong ku’sikchin, “Ni’wa na’a ade, 
angdo nang’o sung ra’waisa grongna rai’ai 
donga." A’chikuode, Ongja na'a ade, angade 
nangko gisik ra'esa grongna ine rebaenga.) 

Anga una angni miksonge reangani kattarang ko agane 

onaha. Indake anga uo sing’na a*bachengaha. 

Anga : Atcha ade, atchuni siani jamanode nasimang 
dedrang sakantian bilding bildanggita ongtokaha ine 
saoba saobarang angna aganaha. Indiba na’ade 
barimajokona mama Truemanpani chonmitingni 
obostarangkode talenggenkon. Uni kam aro 
bewalrangkode masienggenkon. Jeko gisik ra’a, uarangko 
angna kasapae agane on’pabo. Maina anga uni janggi 
tangani obostarangko see sandianirangko dakengachim. 

Ma. Bisadini : “Maina tolaenggen ajong, angade namede 
gisik ra’atpilnan manpiljaengjok. Biade angnade 
bilsibrimanggita chonbata.. Angade bini 
bakgitchakmitingon Calcuttachi poraina reangaha. 
Angaba unomitingde chonade chonkuenga. Indiba baba 
sagi angna kasaani gimin angkode jechi baba re’a, uchin 
angkoba rimbitrongaia. Haida angan dedrangni gisepo 
baba sagini ka’saaniko manbatgipa onggenkon. Unikode 

nang mama Willie-de bilsisamang ongaiengkuon babara 
siangaha. Uni jamanode nangni aganagitan chinga 
dedrang sakantian bilding bildang ongagita 
dakbebeaiaha. Baba sagini siani jamanode angaba ai 
baksaan noko dongaiaha. Baba sagini siani bilsisagipaon 
angni nogipa, nang mama Willie-ni kurioni chonbatgipaba 
siangaha. Ukoara, Thimbing ine mingkalakachim aroba 
Thimtim ine okamronga. Indaken amaba pagligita 
gisikrangan tik ongpiljaha. Dukni kosako duksa ongna 
ahachengroroaha Baba sagini jamanode, bang’a 
manderangan sikuchina ingipagita mikbue donggiparang 
rokom rokom duk on’a abachengaha. Baba sagini 
badingani kamrango rokom rokom pasikanirangko dake 
amani kosako mokordomarangko abachengataha. Agor 
badingani kamrangna mikboke rasekna joton ka’aha. 
Uororo somoio amara chinga bi’sarangko noko done 
Turaona mokordomana re’ruraa. Indiba angade 
uarangkoba name uipajaha, maini a’selanchim, chingni 
mi jamgimikko Sorkarian tala dalgipako tekenba atok 
ka’srangaha. Uni jamanode chingo cha’nagita mibebeba 
dongjasrangaha. Noksulrangni on’gile suale 
dakchakaonikosa gisepode cha’paijok. Mamungba chol 
ong’chongmotjae ama chingko rimbite Baghmara 
Bolsalgre biaponiko a’a o’dilako anga gisik ra’a. Angade 
salna chakna amjae buringgrimrango a’a gamitingoba 
nape nape chaka. Indaken chinga abisa nang mama 
Heckin baksa aTbaona reronge amako a’a gamna 
dakchakronga. Nang mama Willie-de chonkuenga. Indiba 
alamala noko dongsoe bian medik-samdik aro 
tala-lotarangko name rongtale nate donsoronga. 
Amaiamjae chirangkoba kosorongpaa. Basakobade bian 
je dongako song’e donsorongpara. Nang mama Willie-o 
indakgipa mingsa bewal donga. Bi’sa intalan namen 
rongtala aro namen mitchiraksranga. Babamangara 
Nepali mechik bi’sa saksako aldua aro ukoara, Apali 
minga. Anga gisepode un baksa matchu bathan-ko nina 
reangako gisik ra’enga.” 

“Angni adatang dalbatgipara (Rameswar A. Sangma) 
Calcuttao poraimitingon bochi Mondakiniko bia ka’aha, aro 
Turaosa dongeaha. Jamano ua Baghmaraona reangenba 
angko Turao poraichina rimbaaha. Badita ruute dongachim, 

angaba gualpiljok. Unoniba anga Baghmaraonan 
reangpilaha. Gume sagi (Emerson Momin) abi sagiko bia 
ka’ani jamanosa angko Turaona rimbataiaha. Unonide 
Turaon anga dongjoljolaiaha. Unomitingde ama baksa angni 
jongdrang, Heckin aro Willie adasa songon dengengachim. 
Gisepo School chuti ongarango anga nokchina reangronga. 

“Anga Scholarship man’paa aro uoni banggijachin gisepo 
chutio nokchi reangode jongdrangna on’tiprak cha’anirangko 
ra’angparongachim. Indaken angni jongdrang sakgni, Heckin 
aro Willie angna ka’sabea. Angni Turaona rebamitingode, 
hambino rebataibone ine angna aganatrongachim.’’ 

“Changsao ango tangka dongpajae, je ontisa dongpaachin 
chonbatani kri angara Willie-na chola genji kingsa Turaoniko 
chutini somoio nokchi reango ra'angpaa. Sakgnina bropanara 
tangkan dongpaja. Unoara, angnade kasaja, cholakoba 
angnade rabapaja ine adatang Heckin-sa grapbeaha. Angaba 
suk ongjae damsanan grapsrangaiaha. Ua somoirangode 
Heckin aro Willie adasaba dalbatokaha. Pangnan adagipa 
Heckinde milsi pie aniana na’tokko on’ronga aro jonggipa 
Willie-ara pangnan babilsini kamrangko amana 
dakchakrongskaa. On’timiti amako dakchakna manengarok 
ine Baghmara Bazaro Heckin aro Willie adasa cha dokanba 
dakpaa. Indake gisep gisep nanganirangko uamang adasa 
amako nirokbatgiparang ongaha.” 

“Jamano angni gumetanggipasa Baghmaraoniko Heckin 
aro Willie adasako Turaona poraiatna rimbaaha. Gumeni 
(Emarson Momin) Goalpara Schoolo Garo Vernacular teacher 
ongmitingosa uamang adasakon Nishangram Schoolo 
poraiatskana ine rimangtaiaha. 

Untalan chingni janggi tanganio dintang dingtang 
ongangtokaha. Name aro sulsulde angaba agana manjajok 
ajong. Gisikba namede ra’atpiljaha. Haida saoba saoba 
talbatkalkunaba donga. Na’a sandie nibo.” 

Anga s De, ade nangko mitelbejok, anga reskanajok. 

Ma. Bisadini s “Ma, che danang, angan name gisik ra’jaha 
aro rongtaleba agane on’a manjaha. Cha 
gitchakmangmangkosan na’ade ringangmanaiengjok ” 

Anga : Mamungba ongja ade, basakoba somoi jokode anga 
rebataigenba. Reangengaha. 

IV 

WILLIAMSON A. SANGMA CALCUTTANI 
SERAMPORE COLLEGEO PORAIMITINGO 
ANTANGNI CHANCHIANIRANGKO 

SEACHI PARAKA 


(1941-42 bilsirango Capt. Williamson A. Sangma 
Calcuttani Serampore Collegeo poraiengachim. 
Gipin jatni bijangchio donge jattangna ka’pakani 
aro A’songtangna kasaaniko ua bang’bate 
ma'siaha. Gipin jatni chuani aro a’songni 
namroro-anirangko nike ua jattang 
a’songtangkoba chuatpana aroba nambata 
gadangrangona sokatpana manode ine gisikni 
ningo indakgipa chanchianirangko A’chik 
sakantinan masiatna sikaha. Uasan ongja, indiba 
A’chik sakantini ia miksonganiko jaku de’e 
remikkanganina kumonganiko janape 1941 
bilsini March jani A’chilnichi segipa, “A’CHIK 
KU’RANG” Magazine-o ua “AMA A’SONG” ine 
katta bichongko ra’e seachi parakataha) Uano 
indake seaha 


AMA A’SONG 

Da’alo angni ku’rang nasimangona maiba nambegipa 
ku’patianiko ra’angenga ba su’ubegipa seaniko see ku’rangko 
mikkim chaatnakenga ine agana man’ja. Nambegipa 
ku’patianiko on’pana be knatogipa seaniko sepana anga 
man’jaoba, angni kurangko iano naatpaanichi, nasimang 
baksa angni ku’mongpana ba bakrimpana sikaniko 
mesokatpaenga. 

Da’alo angni ku’rang bangbango gam’e bon’aijawa, indiba 
ka’sara ripengrangni ka’tongrangni rong’kuchakrango 
gam’chakgen ine bebera’a. Ua rong’kuchakrango tarime 
gamchakgrike A’chik songgimikonaba ia ku’rang 
gipsokanggen aro uandakenba maiba nama biteko jatna 
kamchiba mesokna chol ongpagen ine ka’donga. Sak-o nitobee 

tengenggipa salni kokimao donggipa a’gilsakni darang 
manderangan Ama-a’songtangna ka’sabata. Ian kakket 
ong’aba ong’a ine chanchina anga kusi ong’a. 

Anga A’chik pante saksa ong’pae A’chik a’songna 
ka’sabata aro uni gimin anga on’tisa an’tangni 
chanchipaaniko da’alo parakpana mangsonga. 

Ma’tangna mande jekae ka’sabata uagita chachaan 
mande a’songtangna ka’sabata. Angni ba nang^ni ma'a 
jegitaba skia man’gijagipa, daknanggijagipa ba rasonggrigipa 
ma’a ong’ja maina, angaba na’aba ma’tangnan ka’sabataigen. 
Uaindakeba a’songtang jegitaba chongipa, buring 
bolgrimarigipa, ba skia man’gijagipa ba ga’nanggijagipa 
a’song ong^ja maina, mande a’songtangnan ka’sabataigen. 
Mandeni ma’tangna ka’sabatani a’selrangko sandina nengfani 
gri; sandigenchimode bang’en nikna man ’gen. Ia a’selrangko 
darangan uitoka. Uni gimin anga a’selrangko janapchae 
seaniko bakroatjawa. A’songtangna ka’sabatani a’selrangba 
uagitan apsan bang’bea, aro iani giminba darangan uitoka. 
A’selrangko janapna nangnikja. 

Ama a’songna ka’saa ine aganon an’ching maiko ma’sia? 
An’chingni ma’a-pa ba atchu ainbirangni songdong 
a’chachakgipa biaprangkosan, chong’motan, nitogipa 
a’bri-a’kawe, chiring-chibima ba uandake rona an’senggipa 
biaprangkosan mangsongama? Songdong-a’ chachakram 
biaprangkosan mangsongja ine namekae sandiode nikgen. 
Shillong ba Darjeeling A’chik a’songna bate ka’sinbata, 
nitobatgipa ba rona nambatgipa songrang ong*-naba donga, 
indiba ia biaprangna A’chik songna jekae anga ka’-paka ba 
uko gisik ra’a, indake anga ka’pakama ba gisik ra’ama? Ihing, 
anga kapakja aro gisik ra’ja. Indidc A’chik A’songna angko 
ka’pakatgipa ba gisik ra’atgipara maisa? Maina uano angni 
ka’sagipa ma’a-pa, bak-dil ba angni jat donga; pangnan 
uamangko gisik ra’a. A’songtangna ka’saa ine aganon indide 
rona namgipa biaprangna ka’pakakosan ba uarangko gisik 
ra’a-kosan mangsongja; indiba mongsongbate jattangna 
ka’saakosan mangsonga. 

Ma’a-pani noko pangnan dongkamaiode ma’a-pana ba 
an’tang ba’rimana, jong-ada no-abirangna baditana kingking 

ka’saa mande namekae ma’sija. Indiba ma’a-pani nok-ko wate 
gipin chel’a a’songo gipin jatrang baksa dongbrineosa mande 
an’tangni ma’a-pana ba ba’rima bakskarangna ka’saani 
ningtuako uibaa. Iagitan apsan a,songtango pangnan jattang 
baksa dongkamaiode, mande jattangna badita ka’saachim, 
uko name ma’sija. Indiba jensalo a’song gipino jatgipin baksa 
saksan dongegen unsalosa jattangna ka’saaniko name ma’sia. 
Badita na’a jattangoni chel’ao jatgipin baksa gipin a’songo 
donggen, inditan na’a jattangna ka’saaniko ma’sibatgen. 

Mesokaninagita anga jatgipin baksa dongrime jattangna 
ka’saaniko maikae ma’sipaaha, on’tisajanapnaska. Atchiram 
song Baghmarako wate Turao dongmitingo anga Baghmarana 
ka’paka. Baghmaraoni Turaona re’bagipa mande sakantikon 
an’tang ba’rima bakskarang gita chanchiman’a aro ka’saa. 
Saoba Baghmara songni manderangko chonike aganode ba 
matnangode anga gisik sasoa aro unon ka’onangchaka. Anga 
dingtangmancha songtangni manderangna simsakna ska. 
Turako wate Goalparao dongmitingo A’chik jat ingipakode je 
songoniba ongja maina, grongna ska aro ba’rima bakska gita 
chanchiman’a. Assameserangni gisepo saoba badiaba A’chik 
mandeko chonikgenode, ba manenggenode, an’tangko 
chonikjaengoba ba manengjaengoba ka’o nangchaka aro 
warachakna ska. Assam a’songko wate Bengalona re*bae 
Bengalirang baksa dongrimeon, Assameserangko maibakae 
dingtangmancha namnikna aTjachenga aro pilak kamon 
jatsani manderang gita chacha saksa sakgipinko 
dakchakgrikna skani gisik donga. A’brioni re’bagipa 
manderang donggenchimode, je bakoniba ongja maina, 
jongadarang gita chanchiman’a. Indiako watange badiaba 
Europe a’songni biapo donggenchimode, Indiani je mandekoba 
grongon, ukoba jong-ada gita chanchiman’gen, aro saksa 
sakgipinna dakchakgrikna sikgen. Indide gipin a’songo 
A’chikskako nikna ba grongna baditan katchaani ong’gen, aro 
ma’sanni ba ba’rima bakska gita chanchimangen. Ian 
jattangna ka’sabatani a’sel ong’a ine an’ching sakantian uia. 

A’chikrangni gisepo bang’batan, angonital, 
an’tangtangko mongsongbate gipin a’songo aro gipin skia 
man’kalgipa jatrangni bijatchio “Garo” ine mingako 

namnikja. An’tangtangko Garo ine uiatna sikja; man’adipet 
jattangni bimungko donuna ska. Iani a’selko sandina neng'ani 
gri ine anga chanchia. “Garo” bimungko A’chikrangna gipin 
skia man’gipa manderangsa on’aha; aro ia bimungko 
A’chikrang jensalo on’timitiba skia man’kujachim, aro 
matburung gita chacha janggi tangengachim, indaka 
somoiosa on’aha. 

Indaka somoiosa on’ani gimin, “Garo” ine aganon, gipin 
skia man’kalgipa jatrang ba manderang, skia man’gijagipa 
aTirini mande, makkreni jat inesa uiaia. Indake “Garo” 
bimungna namgija ortoko on’aha. Iani a’selsa A’chikrang 
an’tangtangko “Garo” ine mingatna sikja aro “Garo” ine 
mingarion chonika gita chanchiman’a. Ia “Garo” bimungko 
A’chikrangna on’manahaoa an’ching uko galna 
man’kugenma? Man’jawaha. Indiba an’ching ua mikkim 
grigipa bimungko jattangko skia man’gipa jat dakachi ba 
chuatachi, mikkim gnanggipa binning dakatskana man’gen. 

Englishrangan’tangtangni jatni bimungo rasongchaa, aro 
an’tangtangko “English” ine uiatna batesa ska; maina uamang 
skia man’gipa jat ong’aha. Bengalirangba skia man’kalgipa jat 
ong’ahani gimin an’tangtangko Bengali ine uiatna ska aro uano 
rasong man’a. Hai an’chingba jattangko skia man’gipa jat 
dakpana, jedakode an’chingni jatni bimungba mikkim 
gnanggipa bimung ong’pagen, aro an’tangko “Garo” ine uiatao 
batesa rasong chagen. 

Je manderangni ja’dilrangon A’chik jatni an’chi jokenga, 
uamang jattangko jegaljachina; indiba battesa jattangko 
chuatna jotton ka’giparang ong’china. Salrang re’baaha, hai 
jattangko skia man’gipa jat dakatpana, jedakode “Garo” ine 
mingarion gipin jatranga’br ini skia man’gipa jat ma’malsa ine 
uigen aro una an’chingba rasong man’pagen. 

Detangtangko skie ra’na dakchakenggipa ma’a-parang 
gisik ra’pabo. Na’simang detangtangko poraiatna 
dakchakanio badita gisik nangenga inditan na’simang 
jattangni mikkim ba rasongko breenga. Poraigipa A’chik 
sakantian gisik ra’pabo. Na’a kamtango badita gisik nange, 
jotton ka’e rake kam ka’enga, inditan na’a jattangni mik-kim 
ba rasongko breenga. Maiba bostuko antioniko breon badita 
bang’e damko on’a, inditan ua bostuko man’a altua. Poraiatna 

dakchakgipa ba poraigipa sakantian kamtangtango badita 
gisik nange rake kam ka’a, inditan jatko chuatna altua. 

Sal rebaenga, A'chikrangba ruutgija bilsirangni ja’manon 
skia man’gipa jat ong*pagen. 


Williamson A. Sangma, 
Serampore. 

(Kosako Capt. Williamson A. Sangmani 
seanirangko poraie chanchie niode, uni 
dambemiting salrangonin A’song aro jattangna 
ka'sagipa aro kam ka’na tarisamsogipa gita nikna 
man'a. Mandeni bewalko uni chanchianirangon 
paraka. Chanchiamatangko pangnan 

kamrangchi chusokata, Uni jatna kam 
ka’anirangchi da'o ia chasongrango A’chikrang 
skia man’giparang ong*rorobaengaha ine 
agangenoba mamung gualani dongja. Ia 
chasongrango A’chikrangba indakpile 
jaman-chakenggipa jat ine agana man’jawaha. 
Capt. Williamson A. Sangmani jatna kam 
ka'arangni gimin angni jamangipa seanirangko 
poraie adita ma’sina man'gen.) 

V 

CAPTAIN WILLIAMSON A. SANGMA-NI 
SASON-NI BIDINGO JAK ON’E KAM 
KA’NA SKANG GARO, KHASI 
ARO JAINTIA A’DOKRANGO 
ONG’SOENGGIPA OBOSTARANG : 


(Assam-ni a’dokrango donggipa Garo, Khasi aro 
Jaintia Hills-ni manderang British Sason-ni 
somoirang intalan au’tangtangni jatni 
gamchatani aro A'song-chiga rakie nirok- 
sandiani kamrango namen chanchi-bewale kam 
ka’anirang dongachim.) 

Garo Hills : 

1866 bilsini July jani 12-gipa tarik intal “Garo Hills” 
ine minge district ma’ate Lt. W.J. Williamson ko Assistant 
Commissioner dake watatchengaha. 1867 bilsio ua Garo Hills 
District-ni Deputy Commissioner ong’chengaha. Bilsi 1870 
intal, Godwin Austinsa Garo Hills-ko ma’eke district-ni 
map-ko tarina gita a’simarangko tochengaha. 1871-72 
bilsirango Mr. Bellety Garo Hills-ni topographical Survey ba 
toeniko dakchengaha. Uororo somoio Mr. Allen aro sakgipin 
un baksa ki’tap segipa manderang Garo Hills-ko A’chik 
jakgitelgipa manderangni A’dok-chigarang ong’a ine 
janapaha. British sason kagiparang A’chikrangko rokomari 
ka’mikenatani kamrangchi aro kimalanirangchi 
an’tangtangni ning’ona rabaaha. Ka’sine ka’sine 
an’tangtapgni bilni ning’o done rokomari sinjetanirangkoba 
dakaha. Ua sinjetanirangara : 

1. A’chikrangni mitam songrango sak sotbongaprak dake 
sipaini a’tiprangko dope, sipairangchi A’chik 
manderang rokomanti kalake sinjetanirangko manaha. 

2. Bang’a A’chikrangni A’dok-chigarangko watchange 
Garo Hills-ni map-o chapatjaha aro ua a’dokrangko 
gipin a’kaweni manderangnasa, “Zamindar-ni 

a’dokrang” baksa chapatskaaha. Ua a’dokrangara, 
Salgrochi A’chik manderangni jak-gitele game 
cha’enggipa bang’a a’arangan ong’achim. Jekae : 
Habraghat Perganah, Mechapara, Kalumalupara, 
Singimari, Putimari, Koraibari aro Rohamari 
a’dokrangan ong'achim. Salgipengchi : Kulmakanda, 
Nalitabari, Haluaghat, Susung, Durgapur, 
Sherpur aro Sribordi thanarangni a’dokrangan 
ong’achim. (Iani gimin E.T.Dalton, an’tangni ki’tap, 
“Tribal History of Eastern India.” 1978- jak 58 gipao 
rongtale mesokaha, aro una agreba bang’a 
manderangni seanirangoba iarangni gimin name 
janapanirang donga.) Sonaram R. Sangmani gitcham 
see rakianirangoba nikna man’a. 

3. Pangkimgimin A’chik song-nokrangko rikbrange bang’a 
a’dok-chigarangko British Sorkari a’kange bol-wa’a 
ripingani biaprang dake bilsianti bariroroataha. 

4. Begal sikani (Forced labour) bewalrangko dake A’chik 
manderangko skatang kamrangna jakkalani aro 
iarangna mongsongbatgipa A’chikrangni chaktogijani 
kamrang ong’achim. 

Indake British sason kagiparangni A’chikrangko 
dokchepe sason ka’anirangko chaktonikjae 1899 bilsio Pa. 
Sonaram R. Sangma pilak A’chik nokma aro dilgiparangko 
Dolguma biapo okamchimonge ua namgija kamrangko 
warachakna aro jegalna cholrangko mesoke 
chanchidilchenganirangko dakaha. Indake ua, 1900 bilsi intal 
seanirangko dake A’chikrangni kosako namgija dakani 
kamrangko bon’atchina British Sorkario 

dabidilchenganirangko dakaha. A’chik kotokgimik nangrime 
dakahaoba ia dol ba ma’malni dingtangmancha bimungko 
donjaha. Mitam seanirango iako “Garo Agitation” inesan 
janapaha. A’chikrangna warachake dakdilgipa dilgipa ine 
A’chikrang uororo somoio Sonaram Sangmako, Sonaram Raja, 
aro uni jik gipako, Tokje Rani inesan mingsing minggamaniko 
dakaha. Sonaram R. Sangmani ka’nile warachakanichi, 
songantio sipairangni a’tiprangko ra’galaha. Sorkari 
A’chikrangko kam ka’na gita jakkalode, kamni kri 
tangka-paisarangko on’china gitaba British Sorkari Seachi 
hukumko on’aha. A’kingni nokgipa onganio songni nokni 

manderang, madrang maharirangni mamung ku’patiani ba 
namnikpaani gri bol-waa ripingani biaprangko 
bariatjachinaba Sorkari see parakataha. Pa. Sonaram R. 
Sangma, Habraghat Perganah a’dok A’chikrangni A’doksa aro 
uako Garo Hills-ni map-o chapate A’chikrangnan on’pilna 
nanga ine Byni Rajani Kosako seanirangko dake British 
Sorkario Dabianirangko dakangkuaha. Pa. Sonaram R. 
Sangmani dabianirangara kaketan ong’a, indiba da’o 
somoirang agre ruutaha ine British Sorkari pasikanirangko 
dakaha. Indiba Habraghat Perganah A’dokni ningogipa, 
Nazaana Mahal ba A’arangni chugimik kajinani, tangka 
kaprako anna briko A’chikrangna on’e jringjrotna 
namgrikaniko dakchina British Sorkari Bijni-ni Rajana seachi 
uiataniko dakaha. Ia namgrikna dakaniko Pa. Sonaram R. 
Sangma namnikjaha, batesa ua chu’gimik A’arang 
A’chikrangnisa ong’a ine bangTaate seanirangko dake British 
Sorkarini kosako Calcutta High Court-o mokordomako 
dakdilaha. Indake krenge kam ka’engmitingon Pa. Sonaram 
R. Sangma 1916 bilsini August jani 27- gipa tariko saaniko 
man’e siangchangaha aro untal ia krenganirang 
bon’chongdikna nangaha. 

(Sonaram R. Sangmani jatna kam ka’ani bidingo 
anga rongtalbate angni chapa ka'atna tarigimin, 
‘’Unpublished Documents on Garo Affairs” aroba 
A’chikuchi segimin, “Sonaram aro British 
Sorkari” ingipa ki’taprango rongtalbate 
janapaha. Uarangko poraie rongtalbate ma'sina 
man'gen.) 

Pa. Sonaram R. Sangmani siani jamano A’chikrangoni 
darangba jatna aro A’song-chigana aro namroro-silroroatna 
kam kagipa mande dongtaijaha. Indake British Sorkarini 
ning’o bilsi 21 mangna mamung kingchakanirangko 
dakgijaan jripjrip dongaiaha. 

1937bilsio A'chikrangko, sakgittam manderangko Assam 
Legislative Assembly-ni memberangna seokaha. Uamangara 
Pa. Jobang D. Margk, Pa. Janggin Lasker (Sangma) aro Pa. 
Benjamin Ch. Momin ong’achim. Indiomangba uororo 
somoirango A’chik A’songo pangkimgipa Sason-ni bidingo jak 
on’e kam kagipa dol ong’katkujachim. Batanggimin A’gilsakni 
gnigipa dalgipa dakgrikani somoio, dakgrikani a’bao kamko 

ka’na “Garo Porter Corps” dolko bikotaha aro uamangara 
mongsongbate Burmani a’jarango kam ka’na 
mangsongbatachim . 

A’chik A’songo sason ba Politics-o jak on’e 
mongsongbatgipa dilgipa manderang sakantian ia 
dakgrikanio kam kagipa manderangsa ong’bataha. Indake 
1946 bilsio gnigipa A’gilsakni dakgrikanio kam ka’e 
rebapilmano Pa. Emonsing Manda Sangma aro Tura Baptist 
Mission-o kam kagitcham, Pa. Singdon Koksi Sangma, sakgni 
A’chik A’songna aro A’chik jatna mamanti-ni bidingo namroro 
silroroatanina miksonge kamrangko ka’na dingtangmancha 
dolko nakatatchengaha. Ua dolni bimungko, “GARO 
NATIONAL CONFERENCE” ine mingchengaha. Ia dolni 
skanggipa tombimonganiko Tura songjinmao 1946 bilsini 
November jao ong’atchengaha. Ia dolan A’chik manderangni 
chong’mot A’chik-ni dakbewal aro kabewalani niam aro 
unbaksana A’chik jat ong’chongmotaniko mikkangchi 
ripingangkuna kamrangko kagipa dol ong’aha. Sason-ni 
bidingo jak on’e kam ka’anirangna ia dol uororo mikpakma 
on’anirang dongkujachim. Bangbata somoirangon ia dolara 
songsalni janggi tangani kamrango bakrangko jako ra’e 
kamrangko dakaha. Ua somoirango ia dolni Padot (President) 
Pa. Modi K. Marak aro Pa. Emonsing Sangmara General 
Secretary dake ong’chengaha. ATjachengarango ia dolara 
A’chik A’songni song-nokrangona gipangkujachim. 
Mongsongbate Turao songdonggipa manderangsan bak 
raengkuachim. Me’ama, me’apa, pante me’tra aro bi’sa desa 
sakantian ia dolo gisik nange dilgiparangko jarikaha. Pilak 
kamrangon ku’mong nangrime kamrangko ka’tokaha. 

India A’song jakgitelko man’genoba, Indiani Salgro 
salaram a’brirangni A’dokrangko jedake, Garo, Khasi, Jaintia, 
Mizo, Naga aro uaranggita dingtang dingtang biaprangni 
manderang an’tangtangni dakbewal-kabewal aro jatantini 
ripingbaenggipa bewal aro niamrangko ripingangkue 
namroroatangkuna cholrangko on’gen ba on’jawa, iani a’sel 
kenchaksoanirang ong’kataha. Uandake Indiani bang’d 
jamanchakenggipa dol ba ma’malni manderangna 
jajrengsoani ong’aha. Iarangni bidingo champengsoani 
kamrangko dakna jatangtangni cholon aro bewalrangko 
gimatagija namroro-silroroate ripinganirangko dakna 

bilrangko man’pana aro iana rake kam ka’na dingtang 
dingtangdol ba kotokrangko jatantian ong’ataha. Indake Garo 
Hills A’doko-ba “GARO NATIONAL CONFERENCE” ni dolan 
sason-ni bidingo nangchape kam ka’gipa dol ongToaskaaha. 

1947 bilsini August jani 15 gipa tariko India A’song 
jagitelko man’aha. Indake ong’engon a*bri a’dokrango 
dingtang dingtang Sason-ni kamrango chanchie kam ka’na 
nanganirang nabaaha. Khasirangoni dilgipa saksa, Pa. 
Macdonald Khongor Turaona reTaae dingtangmancha A’bri 
A’dokko dabiani bidingo A’chikrangna janape ku’mongnagita 
re’baaha. Indake Turao tom’e chanchianiko dakdilchengaha. 
Bang’a Garo National Conference-ni dilgiparang ua tomanio 
dongpaachim. Indiba iana darangba gisik nangjaha. Jamano 
Pa. Jenden Ch. Marak iani gimin bang’a manderangnan 
agananiko dakahaon bang’arangni gisiko chinaptokaha. Pa. 
Jenden Ch. Marak an’tangan Garo National Conference-ni 
General Secretary dakeba kamko ka’aha. Ia somoion Garo 
National Conferenceni pal Garo National Council ine bimung 
donskaaha. 

VI 

CAPTAIN WILLIAMSON A. SANGMANI 
GARO NATIONAL COUNCILO KAM 
KA’NA A'BACHENGA 


1946 bilsini February jao Captain Williamson A.Sangma 
gnigipa A’gilsakni dakgrikani a*bao kam ka’aoni Turaona 
rebapilaha. Ua apsan bilsion Garo Hills Multipurpose 
Cooperative Society-ni Managing Director ong’e kam ka’aha. 
Indiba 1946 bilsini bonangachibaraan ua kamko wataha. Uni 
bak tapan ua Rural Development Officer dake kamko ka’aha. 
Indiba Capt. Williamson A. Sangma-ni gisiko Politics ba 
A’songtangna kam ka’na miksonganiko Sorkarini kamrangko 
ka’anichi champengna man’jaha. Indake ua 1946 bilsion Rural 
Development Officerni kamkoba wataiaha aro ua apsan 
bilsion Garo National Councilni President ong’skaaha. 

GARO NATIONAL COUNCIL SASON-NI KAMRANGKO 
JAKO RA’E KA’NA A’BACHENGA : 

Captain Williamson A. Sangmani Garo National 
Councilni Padot ong’e 1952 bilsio District Council-ni 
Member- rangna seokani somoirangonisa Garo National 
Councilni dol sason-ni bidipgo jak on’e kam ka’na 
a’bachenganirang ong’baaha. Ua somoirango Garo National 
Council dolonikon District Council aro State Assemblyni 
memberrang ong’gnina seoke susaanirangko dakchengaha. 
Garo National Councilni dol susaanirango chegipa ong’gen ba 
ong’jawa, mamungba chanchisamsona man’anirang 
gripitichim. Indiba ia susaanio Assam State Assembly 
Memberang sakbrionide sakgittam manderangan Garo 
National Council-ni dolonin ong’aha. Ia sakgittam G.N.C. 
doloni saksade susana nangijaan member ong’na cholko 
man’aha aro uan Capt. Sangmaan ong’achim. 

District Council memberna susaanio G.N.C. dolni 
chu’gimik damchichet biaprangoniko damchibri biaprangko 
man’aha aro uarangni ge’bonga biaprangode susaani grian 

member seokanio man’tokaha. 1952 bilsio memberangko 
seokanio chusokgipa ong’anian Garo National Council dolni 
A’chik a’songo bilakbatrorobaaniko mesokna chuonga aro ua 
Capt. Williamson A. Sangmani nama dilgipa ong’aniosa 
pangchakaha. 

Garo National Councilni dolrangan memberna seokanio 
bang*batgipa ong’e Garo Hillso District Council sorkariko 
rikchenggipa dol ong’aha. Capt. Williamson A. Sangma-an 
Garo Hills District Council Sorkarini Matbol (Chief Executive 
Member) ong’chengaha. 

Ia somoirango dolgipin susaani bakko jako ra’pagipa 
dolara Pa. Phukan N. Sangmani nakatchenggipa District 
Congess Committee-an ong’achim. Pa. Phukan N. Sangmani 
siani jamano Pa. Emonsing M. Sangmaan District Congress 
Committeeni Padot (President) ong’skaaha aro 1952 bilsini 
Memberangko seokanio Congress-ni dolko uan dakdilaha. 

Pa. Emonsing M. Sangmaan Garo Hillso Garo National 
Conferenceko ong’atchenggiparangoni saksa ong’a. Ua 1952 
bilsio ma’eke Garo National Conferenceni dolni dingtange 
pilak kamrangon dakdilskaaha. Indiba A’chikrangoniko ua 
an’tangni dolona salbana bang’e man’jaha aro ia dol gipin 
ja’napgipa Garo Hillso songdonggipa jatrangni dolgitasa 
ong’batskaaha. 

Pa. Jenden Ch. Marakba somoisao Garo National 
Councilni General Secretary ong’achim. Indiba ia dolni 
ma’ekaha. Uni jamano ua A.A.C.K. ba A’chik A’songko 
Chelchakgipa Kotok ingipa dolko nakatatskaaha. Indiba ua 
dolko A’chikrang bang’an ra’chakjaha. Indake ua dolba 
namrorona man’jaha. 

A’chik A’songo dingtang dingtang Sason-ni dol ba 
mamalrangong’katahaoba Captain Williamson A. Sangmani 
dilenggipa Garo National Councilni dolan A’chikrangko 
bang’bate bakrimna man'bataha aro Districto bilakbatgipa 
dol ong’rorobaaha. 

Khasi aro Jaintia Hills : 

Khasi aro Jaintia A’dokrango Britishrangni songga 
gamitingo jattangni jakgitelaniko ripingna U-Tirot Singh-ni 

British songgagiparangni kosako jak de’e ka’nilani gisikrango 
tangkame dongkuaha. Indiba ruuta bilsirangnan mamung 
krengchakanirang donggijaan Britishni Sasoni ning’o donge 
salrangko reataha. Ruutbea bilsirangna gisiktangtango 
tangchipile dongenggipa jakgitel ong’anina krengani 
gisikrang aro uarangna ka’nilani kamrang Khasi aro Jaintia 
a’dok-ko chu’gimik jakgitel ong’e sason- ni kamrangko 
maekaniko dakna miksonganirang ong’kataha. Khasi aro 
Jaintia A’doko dingtang dingtang ma’atgimin A’khingrangni 
chu’gimik dam 50 Syiemrang donga. India jakgitel ong’na 
skangan jat aro A’dokrangko chel’chakani kamrangko dakna 
aro A’dokko dingtangmancha ma’eksrange Sason-ni bilko jako 
ra’na kam ka’anirangko dakna pilak Syiemrang nangrime 
“Khasi National Durbar” ine bimung done dolko bikotaha. 
Iako 1923 bilsion ong’atchengaha. Indiba ia dolni kam 
ka’anirang inditana tarake re’anirang ong’jaha ine nikna 
man’a. Ia dolni mitam chanchiani aro kam ka’anirango Khasi 
manderangni dilgiparangoni saksa, gisik niksenggipa aro 
uisamsobegipa, Rev. J.J.M. Nichols Roy “Khasi National 
Durbar” dolni chanchianirango chu’ongnikjaha aro mitam 
miksonganirangko ua jegalaha. Indake ua sason-ni ahakuo 
apalbate chanchianirangko nakatataha. Rev. J.J.M. Nichols 
Roy Khasi manderangni gisepo dilgipa ong’e jatni 
re’mikkangani kamrango bang’s kamrangko dakdilgipa 
ong’aha. 

1947 bilsio, August jani 15 gipa tarik intal India jakgitel 
ong’ahaon India apalbegipa A’dok-ko sason ka’ani bidingo 
niamrangko tarina ning’tubee chanchibewale kamrangko 
a’bachengatani ong’engachim. Uororo somoio Indiani Salgro 
Salaram a’brini Assamni A’doko donggipa manderangni 
gisepo Rev. J.J.M. Nichols Roy saksa dilgipa ong’e Assam 
Sorkarini Local-Self-ni Minister ong’engachim. Ua aTorio 
songdonggipa manderangni gimin ning’tubee aro name 
mikkang ki’sang chanchisamsoe kamrangko ka’na 
a’bachengaha. Maina, ua salrango a’brini jatrangni gisepo 
adita jajaanirangko ua namen ma’siaha. 

Indiani Salgro-Salaram Assamni a’bri a’dokrango 
songdongenggipa manderangni gadangrang aro janggi 
tangani obostarang onbatgiparang ong’anio, chu’gimik 
obostarangko Indiani Sason-ni niamrangko tarina skangan 

namekae sandichenganiko dakchina ua janapanirangko 
dakaha. Jedakode ia ja’manchakenggipa jatrangni de’doani 
kamrangko dakna dingtangmancha cholrangko Sason-ni 
Niamo ra’gate uagita kam ka’na man’a gita Rev. J.J.M. 
Nichols Roy Indiani matbolrango dabianirangko dakaha. Uni 
ia ku’patianirangko ra'chake Alnrio donggipa manderangni 
janggi tangani gadangrangko name sandichenge nie rongtale 
uiaianirangko dakchinagita A’brini A’dokrangona, “Bardoloi 
Sub-Committee” ko tik ka’e watataha. Ia dolni dilgipa mandea 
Assamni Chief Minister ong’enggipa, Pa Lakhapria Gopinath 
Bardoloi ongachim. Iarang ong’engon Khasi aro Jaintia 
A’dokni manderangba bang’an namnikpaaniko mesokaha. 

BARDOLOI SUB-COMMITTEE-NI 
SANDIE SEE ON'ANIRANG 


1. Indiani Salgro-Salaramo donggipa, Assamni 
ja’manchakenggipa ATarini manderang an’tangtangan 
sason-ni bilrangko jakkale, Reserved Forests- na agre, 
a’dok-chigatangko jakkal-ripingna aro jatni bewal aro 
manianirangko ripingna ba songsalni niamrango 
pangchake an’tangtangan namroroani kamrangko 
dakna, “DISTRICT COUNCIL” Sorkaritangko dake 
bilrangko pakwatchina seachi ia Sub-Committee 
mesoke on’aha. 

2. Dongimin District Council-ni ning’on (Sianiona sasti 
on’ani aro bilsibonga ba una bate patoko donatani 
bilrangna agre) gipin bichal-achal ka’ani bilrangkoba 
on’jolna nanganirangko agan-janape ku’patianiko 
dakaha. 

3. Primary Schoolrang, Dispensaryrang aro indonga 
chonchongipa daka-rika, skia-poraiani bidingrangoba 
bilrangko District Councilna jakkalna aro chu’gimik 
jaktangchin chalaina pakwatchina ku’patianirangko 
on’jolaha. 

4. District Council ba Regional Councilrangko done mitam 
a’ani kajinarang aro tangka paisarangko jakkalna 
bilrangkoba District Council Sorkarian jako ra’china 
seanirangchi me’soke on’aha. Iarangko dakanichi 
Indiani Salgro-Salaram a’brini • a’dokrango 
songdonggipa manderangna namroro-silroroani bidingo 
bang’a namgnirangko rabaani ong’a. Uarangan a’brio 
songdonggipa manderangni nangnikanirangko 
chu’sokatgipa kamrang ong’a ine Bardoloi 
Sub-Committee uiatanirangko dakaha. 

Kosako janapgimin namgipa sandie on’anirangko mesoke 

’anirangna agreba dingtang dingtang cholrangko Jedake :- 

1. State Sorkarioniko mitam tangka-paisarangko 
jakkalna man’ani aro. 

2 . State ba Central Sorkarini chimonggimin tang-ka- 
paisarangoniko mitam bakrangko District Council-ba 
manpaani bilrangkoba mesokjolaha. 

Iarangbaksana abrio songdonggipa manderangni bang*a 
nengnikanirang aro nangnikanirangkoba seachi rongtale 
janapjole on’aha. 

Bardoloi Sub-Committee-ni ia agan-mesoke onanirango 
pangchakesa India A’dokko Sason ka’ani niamrangko 
tarigimin Ki’tap (Indian Constitution) ni bichapo, “SIXTH 
SCHEDULE” ine done Assamni pilak abrini a’dokrangko 
mrokanina “DISTRICT AUTONOMY” ko dakna bilrangko 
ma’ate mesokaha. Iarangan Rev. J.J.M. Nichols Roy-ni 
bilsibrina jatni dilgipa ong’na seokako man’miting somoirango 
jatni namgnina ka’nilani biterang ong’a aro abrini 
a’dokrangna jaktangtangni bilchi sason ka’ani bimangko ba 
“Autonomy” ko ong’atna mesokdilchenggipa dilgipa mande 
ong’aha. 

VIII 

CAPTAIN WILLIAMSON A. SANGMA 
A'CHIK A’SONGO A’CHIK 
MANDERANGNA AUTONOMY-KO 
RAGATCHENGA ARO DISTRICT COUNCIL 
SORKARIKO RIKCHENGA 


1948 bilsi intalan Captain Williamson A. Sangma Garo 
Hills National Council-ni Padot ong’e A’chik dolko re’dilbagipa 
ong’aha. Ua songsongantiona reroroe bang’s A’song Gore 
rakipagipa jat ong’a ine me’sokna gita Capt. Sangma, 
A’khingrangni maprang aro wa’rengrang baksa A’khingni 
Nokmarangko Gauhationa redilange dabianirangko 
dakdilaha. 

A’chik A’song (Garo Hills) Autonomous districtrangni 
gisepo damsa ong’paa ine bang’d sakirangko Bardoloi 
Sub-Committee-na mesoke ort*aha. 

Jakgitelgipa Indiani sason ka’ani Niam Ki’tapo 
nanganirangko see tariman’aha aro uko 1950 bilsini January 
jani 26-gipa saloni gita] Sason-ni Niam dake ra’gatchengaha. 
Ia sason-ni Niam Ki’tapo donsogimin Sixth Schedule’ni 
niamrango pangchakesa Assam A’dokni A’brini districtrango 
1952 bilsi intal Autonomous district-ko ong’atchengaha. 
Autonomous districtantion District Council Sorkari damprak 
donga aro uan State Sorkarini bewalrangogita pilak 
kamrangon ongangbata. District Councilo sason ka’ani 
bewalrangko Assam Autonomous District Constitution ' of 
District Rules, 1957-0 gitajarike Sorkariko rika. Iadongimin 
niamrango pangchake districtni jolantioniko sak 18 
memberangko bilsibongaprakna ma’ate jinmachi seokaniko 
daka aro sak & koara Governorchi seokskae District Council 
Sorkariko chalaia. Indiba Garo Hills, Sixth Scheduleo 
dongimin Paragraph gnigipani dontai gipa paraghaph 7-gipa 
git6 changgipino Governor sakgnikosan seoke, jinmachi sak 
22-ko seokaniko da'kskae 1957-71 bilsirango district Council 
sorkariko chalaiskaaha. 

1969 bilsio ia niamko namdapataniko daktaiaha. Ia 
namdapatanio aroba Assam Reorganisation Meghalay a 
Act-ko daktaiaoni gita District Councilrango memberangko 
sak 24-oniko sak 30ona bariataha. Ia memberangoniko 
sakbrikosan Meghalayani Governor seokna nanga. Indibada'o 
sak 27-ko jinmachi seoke, gipin sakgittamkosan Governor 
seoke watatgen ine Councilni uiatanigita 1972 bilsionin 
memberrangko seokaniko ong’atskaaha. 

Garo Hills District Council atchichengahaon Captain 
Williamson A. Sangma-an skanggipa Garo Hills Dist. Council 
Sorkarini Matbol ba Chief Executive Member ongbhengaha. 
Atchidaldalgipa Garo Hills-ni District Council Sorkariko ua 
sokkane-dingdinge ja’dil bolchaataha. Ua kamara namen 
rakbegipa, bal jrimbegipa ongbhongmota. Ja’griko ja’ram 
reatna, ku’griko ku’skina aro ku’o du’e dalroroatna altuagipa 
kamrang ong*ja. Iagita District Council Sorkariko 
rikchenganioba apsan obostarang ongb-ha. Sorkarini 
kamrangko ka’chakna biapan dongchengkujachim. Indake 
Baptist Mission Bible School nok gitchamosa Office-ni 
kamrangko ka’chakna abachengaha. (Ua nokko daode 
rugalaha) Ruutgija somoirangni gisepon Captain Sangma 
bimchipe an’tangko on’kange dontonggija kamrangko 
kabeanichi montol dakgipa gita, peleki man’gipagita rikrak 
rikrak District Council-ni Office, kam ka’giparangni 
dongchakram aroba District Council Memberangni 
janengtakram (Hostel) nokrangko buring bolgrimrangko 
pangsanggilgil rongtalate rikatokaha. Matburungrangpii 
dongram, jajrenggipa biap, me’mangrangna napgijagipa 
a’damrang basakgalgal sorokrang ta’apdildil, pangsanggilgil, 
romano rotainagitik, re’mano re'tainagitik aroba nikmano 
niktainagitik dakpiltokaiaha. 

Bilgrigipa, atchidaldal Garo Hills District Council rang* 
sanan bilsokbajok aro darangni dakchakani grian ja’tango 
chadengna mangrakgipa ongbaaha. Indake Captain 
Williamson A. Sangmani rikdilanichi Assamni pilak abrini 
a’dokrangni District Council Sorkarirangni gisepo Garo Hills 
District Councilan nambatsranggipa District Council Sorkari 
ongbha. 

District Council an’tangan niamrangko dakgipa aro sason 
ka’gipa Sorkari ongjola. District Council-ko abachengmitingo 

bang’s niamrangko tarina aro sena nangaha. Ia kamrango 
Capt. Sangma an’tangan skotong ong’e walsal 
nengtak-nengrakgija kamrangko ka’aha. On’timitiba somoiko 
gimaatgijan an’tangko on’kange kam ka.chongmotaha. Un 
baksa kamrangko dakchakgiparangba walchip- salchip dake 
uko chusokatna bakrimpaaha. 

Captain Sangma, District Councilni Office aroba 
dongchakani nokrangko rikmiting somoirango an’tangan 
pring attam nirokanirangko dake matchotataha. 
Nanganirangna songre songgabatani somoirangna agre, ua 
salsalantion Offlceona re’e kam ka’na aratjaha. Ua Officeni 
somoi ong’na skangan Office nokrangko rongtal-an’talatani 
bidingo nirokrongaha. Gisep gisep Office kuturi damantiona 
reroroe nirokjringaniko dakaha. Office nokosan ongaija, 
District Council-ni chugimik biaprangni rongtalani 
kamrangkoba an’tangan nirokjringaha. Indake uni District 
Council Sorkarini skotong ong'e dilengmitingni somoirango 
biaprang dongansenga aro namen mikkim chaa. Uororode 
Garo Hills District Council Office aro dongchakram 
a’damrangko re’paknan misil misil mingsingbegipa 
Rajarangni dongramranggita dakmanpila. Pilak biaprangko 
pulmngchi nitoata. Council Office dulni bijangchio tarigimin 
pokrirango pangnajolna jokatenggipa chirang nikegipa 
sakantikon an’saoata. Biaprang jedake rongtala, indaken 
Offlce-ni pilak kamrangon rongtala aro bildik bildak 
dakanirangdongja. Salantion kamrangko matchote dakronga. 
Song-nokni manderangni nangnikani kamrangko altuae 
matchote on’a amgipa Office ong’ani gimin darangni 
nengnikanirangba ong’ja. An’tangni ning’o kam kagipa 
sakantinan simsaka aro nengnikanirango nirokronga. 

Iarang ong’engon, District Council Sorkarini 
namroroanirangchi A’chik jatgimikni tangdobaengani 
obostarangko mesokna chu’onga sakirangko on’a man’s. Ia 
namani aro chusokani kamrangko A’chik sakantisan uiani 
ong’jaha. Indiba District Council Sorkariko mingsing 
minggamanina salantion ong’nasipile a’dok gipini 
manderangba nina rebarongaha. District Council sorkariko 
rike A’chik a’songna bang’s namroro-silroroani kamrangko 
on’aha. 

Garo Hills District Council Sorkariko rikanio Capt. 
Sangma-ni dakna amani'jatna kam ka’anio bang’s gunrang 
donga ine jatska manderangonisan ong’gya jatgipinrangoniba 
bangTaate masirorona aTrachengaha. 

A’songko namroro silroroatani kamrangna ua bangbata 
tangka paisarangko State aroba Ma’mong Sorkarioniko 
dabina cholrangkoba man’aha. Captain Williamson A. 
Sangmani District Council Sorkariko rike kam ka’anirangko 
nipilataie nie chanchiode, Uan Garo Hills Dist. Council 
Sorkarini pangchakani krong ong’chongmota. Jattangni 
Sorkarini pangkimaniara, jatgimikni rasong aro mikkimko 
rakia. An’tangko jatni chong’motgipa dilgipa ong’a ine 
parapea. District Council Sorkarini skotong ong’e ua 
chusoksrange Sorkariko rikgipa aro chalaigipa ong’aha. 

IX 

DISTRICT COUNCILKO CHALAIANI ARO 
SASON KA’ANI BEWALRANG 


Janapbagimin gita jakgitel Indiako sason ka’ani 
niamrangko 1950 bilsmi January 26 gipa tarikni intal A’songo 
ra’gatchengaba. Ia niam Ki’tapo donsogimingita Sixth 
Schedule-o pangchake Garo Hills Districtoba 1952 bilsi intal 
Autonomous Districtko ong’atchengaha. District-o District 
Councilko done mitam mongsonggipa kamrangni bakrangko 
jako ra’e sason ka’aniko District Council Sorkari 
aTaachengataha. Indiba British-ni sason kamitingogitan 
Autonomous districtrango Deputy Commissionerko 
donangkue mitam kamrangko nirokanirangko dakkuaha. 
Indake mitam sason ka’ani bilrangara Deputy 
Commissioner-ni jakon ong’kuaha. Deputy Commissionerni 
sasonni bak aro dolgipinara District Councilo Chief Executive 
Memberni ning’o onfpskaa. 

Deputy Commissioner-ni sasoni bakrang : 

Deputy Commissionerko dakchakna Extra Assistant 
Commissioner aro Sub-Deputy Collectorko rakia. Districto 
niam aro tom’tomani kamrangko nirokna gita Deputy 
Commissionerni jakon chu’gimik bilrangko pakwata. Deputy 
Commissionerni ning’o Police-ni dolko niroknagita saksa 
Police Superintendentko dona. Iarangna agreba Deputy 
Commissionerni ning’o dingtang dingtang dolrang donga 
jedake: Gama ge’ani (Agriculture), Daka rikani (Industry), 
Na’tok oaToat jilani (Fishery), Sorok, nok-jam aro rama 
jal’angrangko tariani (P.W.D.) Sanna bannani ba samra 
sampilani (Medical), Agan parakani (Information and Public 
Relation), Nangrime bosturangko palani aro breani 
(Cooperative), Sual ra’ronani kam (Civil Supplies), An’seng 
baljokanina chirangko sualani (Public Health), Songdongna 
dakchake on’ani (Relief & Rehabilitation), Leka poraianio 
niroke sandianirang (Inspector of Schools), Jilani 

matburung-rangni biatirangko sanna bannani (Veterinary) 
aroba sualgimin Development Blockrangkoba Deputy 
Commissioneran nirokanirangko daka. Bichal achal ka’ani 
aro jrimgipa dosni kri sastirangko on’anirangba Deputy 
Commissionerni jakon ong’a. A’songo golmal ji’jaanirang aro 
tomtom ong’a-nirangko rakiani kamrangba Deputy 
Commissionerni jakon ong’a. 

District Councilni sason ka’ani bakrang: 

Districto District Council Sorkari mitam bakrangko 
ra’rone sasonni jako ra’an baksa districtni namroroani 
kamrangko chalaigipa ongTaaskaaha. Districto dingtang 
dingtang bakrangko suale, biap damantioniko jinmani 
namnikachi seoke watatgimin member-rang sak 27 donga aro 
unbaksana Governorchi seokgimin sakgittam memberangko 
man’chapa. Ia District Cou ncilo tom’aniko dilgipa (Chairman) 
saksa aro uko sakgipin memberang seokskaa. Uko 
Legislative-ni Secretary dakchaka. 

District Council Sorkarini kamrangko bakgittam dake 
sualna man’a. 

1. Executive, 2. Legislative, aro 3. Judiciary. 

District Council Sorkariko chalaianio Chief Executive 
Memberan skotong ong’e kamko ka’a aro uko dakchakgipa 
sakgni Executive Memberangdonga. Executive Memberangko 
Chief Executive Member-ni kupatianio pangchake Governor 
uamangko kamo donate. Dingtang dingtang 
mongsong-batgipa kamrangko Executive Memberangna 
nirokanio ma’eke on’a. Indake District Councilini ning’o 
man’gopgipa kamrang donga. Uarangara : 

1. A’kingni aro a’palni kajinarangko chimongani kamrang. 

2. Nokma a’khingrangni ning’o donggipa bol-wa’a aro 
indake dingtang dingtang jakkalani bosturangko 
nirokani aroba uarangko jakkalanina on’na nanggni 
kajinarangko chimonganirang. 

3. Sorok-jalangrangko tariani (Civil works). 

4. Song songantio leka porako namatani kamrang aro 
Primary Schoolrangko nirokani. 

5. Song ba gittimrangko nirokani aro namroroatanirang. 

6. Songre songgabatani namgipa cholrang (Transport). 

7. Nanarokom kajina ra’gilanirang (Taxation Branch). 

8. Songdong a’chagitalrangna biaprangko tik ka’e on’ani 
kamrang (Relief & Rehabilitation). 

9. Niamrangko dakani aro bichal ka’ani kamrang. 

Bichal ka’ani kamrangko districto bakgni dake suala : 
Baksagipara Deputy Commissionerni jako aro bakgipinara 
District Councilni bilo ong’a. Ia sason ba bichal ka’ani 
bewalrangara Indiani Niam Sason-ni ning’o 
dongimin-rangosa pangchaka. Mesokanigita : (a) Sixth 
Schedule, (b) Garo Hills Autonomous District (Adminisration 
of Justice) Rules, 1953 aro (c) Rules for the Administration of 
Justice and Police in Garo Hills District, 1937. 

District Council an’tangan niamrangko dakgipa aro sason 
kagipa dolba ong’a. Kamao mesokgiparangna niamko dakna 
bil gnang jekae:- 

1. A’arangko jakkalani bidingo. 

2. State Sorkarini a’kanggimin buringrangna (Reserve 
Forests) agrede Districto buring bolgrimrangko 
ripingani kam, a’ba o’e cha’anio chiring ba 
chibimarangko dim’penge chi ra’ruraani kamrangko 
dakna. _ 

3. A’rongga o’e cha’ani palo maiba gipin gipin nambata 
game cha’ani cholrangko dake on’anirang. 

4. Town Committee, village Council aro Courtrangko 
songna. 

5. Rural Police ba gittimrangko sason ka’anio aro jinmani 
an’seng baljokanirangko nirokani kamrang. 

6. A’king ba songni Nokmarangko seoke donna. 

7. Nokdangrango man’rikanirangko tik ka’e on’na. 

8. Do’si do’dokani ba bia-baru ka’ani bilrangko on’na. 

9. Jatni dakbewalrangko sandie tik ka’na aro 
namdapatna. 

District Councilni dakgimin niamrangko Govemorni 
namnike soi ka’ani jamano District Council Sorkario niam 
dhke ra’gata. Kosako janapgiminrangna agreba mamong 
Sorkarini Parliament aro State Sorkario dakgimin 
niamrangkoba District Council Sorkario jakkalani ong’a. 

Indiba ua niamrangko Governor namnikjaode ragatgija ba 
dingtangate jakkalskanaba man’a. District Council Sorkari, 
State Sorkarini je niamkoba chu’ongnikjaode an’tangtangni 
namnikaniogita namdapate uarangko jakkalnaba man’a. 

District Councilo bichal ka’ani rokom gadanggittam 
donga : 

1. Village Courtko Lasker sak sotbongabongani 
Elakarangko man’gope ge’prak dona. Laskeran ua 
Court-ni President ong’a. 

2. Onkalgipa District Councilni Court aro iano Judicial 
Officer bichal ka’aniko daka. 

3. Chukalgipa gadangni District Councilni Court aro 
ianoara first Class Magistrate bichal ka’aniko dakskaa. 

District Councilni tom’anirango serikanirang aro 
dingtang dingtang kamrangni bidingo seanirangko Distnct-m 
Deputy Commissionergitasa Governor-na watatna 
nangachim. Indiba indonga bang’a niamrangkon dingtangate 
aro namroroate Governor-ni pakwatani bilna Deputy 
Commissioner-ni mamungba nangpagijan Councilo 
rachakgimin bilrangko District Council Sorkari joljol 
Governorna watatronganiko dakataha. District-ni Deputy 
Commiscionerchi mamungba nangatpagi-jaan District 
Council Sorkariko chalaienggipa, Chief Executive Member 
State sorkari baksa agangrikanirangko dakanikoba 
dakataha. Ia indake Deputy Commissionergita ong’gija 
District Councilni State baksa joljol agangrikanirangko, Garo 
Hills District Councilni skanggipa Chief Executive Member 
ong’chenggipa Captain Williamson A. Sangmaan 
dakchen ggi pa ong’aha. Indake Districto District Council 
Sorkariko rikchenga intalan sason ka’ani bewalrangba dolgni 
ongToaskaaha. 

Garo Hills District Council Sorkariko 1952 bilsio 
a’bachengataha. 1954 bilsionisa Councilni tomchakram aro 
Officeko Hawakhanao gital rikgipa nokona jitangskaaha. Ia 
gital District Council Sorkarini skanggipa matbol ba Chief 
Executive Memberara Captain Williamson A. Sangmaan 
ong’a. Uko dakchakgipa, skanggipa Executive 
memberrangara, Pa. Modi K. Marak aro Pa. Harison W. 
Momin ong’achim. 

Garo Hills District Council Sorkarini pangchake 
chalaiani kamrangna ragatgimin niamrang : 

THE 

GARO HILLS AUTONOMOUS 
DISTRICT COUNCIL 

Acts, Rules and Regulations 
as amended upto 
31st December, 1968. 


CONTENTS j 

1. The Garo Hills (Abolition of the Garo Hills District Fund 
Committee) Act, 1952. 

2. The Garo Hills Cotton Trade Regulation, 1952. 

3. The Garo Hills District (Jhum) Regulation, 1954. 

4. The Garo Hills District (Revenue Assessement) 
Regulation, 1953. 

5. Garo Hills District Fund Rules, 1952. 

6. The Garo Hills Autonomous District (Administration of 
Justice) Rules, 1953. 

7. Garo Hills Local Rate Regulation, 1953. 

8. The Garo Hills Cart, Cycle and Boat (Taxation) Act, 
1953. 

9. Garo Hills Ferries Act, 1953. 

10. Garo Hills Fisheries Act, 1953. 

11. The Garo Hills Grazing Regulation, 1953. 

12. Notification regarding the discontinuation of the Tura 
Fund Committee and Constitution of the Provisional 
Tura Town Commitee. 

13. The Garo Hills Autonomous District (Land and 
Revenue) Regulation, 1954. 

14. The Garo Hills (Christian Marriage) Act, 1954. 

15. The Garo Hills Autonomous District (Prevention of 
Epidemic Diseases) Act, 1954. 

16. The Garo Hills Autonomous (Social Customs and 

Practices) Act 1954. 

17. The Garo Hills District (Transfer of Land) Act, 1955. 

18. The Garo Hills District (Professions, Trades, Callings 
and Employments Taxation) Regulation, 1956. 

19. The Garo Hills District (Administration of Town 
Committee) Act, 1956. 

20. The Garo Hills District Professions, Trades, Callings 
and Employments Taxation Rules, 1957. 

21. The Garo Hills District (Constitution of Town 
Committees) Rules, 1957. 

22. The Garo Hills District (Trading by Non-Tribals) 
Regulation, 1957. 

23. The Garo Hills District (Constitution of village 
Councils) Act, 1958. 

24. The Garo Hills District (Forest) Act, 1958. 

25. The Garo Hills Autonomous District (Social Customs 
and Usages) Validating Act, 1958. 

26. Garo Hills District (Awil Fees) Act, 1960. 

27. The Garo Hills Carts, Cycles and Boats (Taxation) 
Rules, 1960. 

28. The Garo Hills District (Residence Toll) Regulation, 
1961. 

29. Notification regarding adoption of the Assam 
Embankment and Drainage Act, 1953 (Act I of 1954) 
with exceptions and modifications. 

30. The Contributory Provident (Council Services) Fund 
Rules, 1963. 

31 The Garo Hills Autonomous District (Chairman’s and 
Deputy Chairman’s Salaries and Allowances) Act, 1958. 

32. The Garo Hills Autonomous District (Executive 
Members, Salaries and Allowances) Act, 1958. 

33. The Garo Hills Autonomous District (Members, Salaries 
and Allowances) Act, 1958. . 

34. The Garo Hills Autonomous District Cattle Taxation 
Regulation, 1966. 

X 

1954 BILSIO TURAO A’BRINI DILGIPA 
MANDERANGNI TOMBIMONGA ARO 
E.l.T.U. BA EASTERN INDIA TRIBAL 
UNION ARO JAMANO A.H.T.U. BA 
ASSAM HILL TRIBAL UNION DOLNI 
A'BACHENGANIRANG 


Garo Hills aro uandake gipin a’brini districtrango District 
Council Sorkariko a’bachengataoni bilsigittam-ni jamano 
Khasi Hills, Jaintia Hills aro Garo Hills District 
Councilrangni sakgni Chief Executive MemberrangShillongo 
dingtangmancha gronggrike ning’tugipa agangrikanirangko 
dakchengaha. Garo Hills District Council-ni Chief Executive 
Memberara, Captain Williamson A.Sangma aro Khasi aro 
Jaintia Hills District Councilni Chief Executive Memberara, 
Pa. B.M. Roy ong’achim. 

Assamni ahri a’dokrango jakgitel ong’e sason-ni 
bilrangko dabtani bidingo pilak a’brirangni dilgiparangko 
Tura songjinmaona okamchimonge chanchianirangko 
ong’atna gita uamang sakgnini gronggrike agangrikani 
miksonganirang ong’achim. Indake a’brirangni dilgiparangni 
tombimonganiko Turao ong’atchengnagita, 1954 bilsini June 
jani 3 gipa tarikko salmanchie tik ka’aha. 

Tik ka’sogimingita Turao ia tombimonganina dambri 
a’brini a’dokrangoni dilgiparang sokbatokaha. Khasi aro 
Jaintia, Garo Hills, Mizo Hills tiro North Cachar Hills 
districtrangoni dilgiparang ong’achim. Salbrinakingking 
tom’e chanchianirangko dakaha. Assamni a’brini 
a’dokrangna dingtangmancha ma’eke A’bri A’dok ba 
“SEPERATE HILL STATE” ine minge sason ka’ani bilko 
dabina ian skanggipa chanchiani ong’chengaha. 

"SEPERATE HILL STATE” ni ning’o Garo Hills, Khasi 
aro Jaintia Hills, Mizo Hills, Naga Hills, Mikir Hills aroba 

North Cachar Hills districtrangko man’chapatna miksongani- 
rangko dakaha. 

E.I.T.U. aro A.H.T.U. ni ong*bachenganirang: 

Kosako janapbagimingita Assamoniko dingtangmancha 
A’brini A’dokrangni Sason ka’ani bimangko ong’atna jaku ga’e 
krengani kamrangko dakanio manderangko re’dilna gita 
aroba kam ka’tona gita E.I.T.U. ba Eastern Tribal Union ine 
dolni bimungko donchengaha. Jamano ia dolni bimungko 
A.H.T.U. ba Assam Hills Tribal Union ine mingskaaha. Ia 
dolni Captain Williamson A. Sangmara President aro Pa. B.B. 
Lyngdoh-ara General Secretary ong’achim. Gipin 
Memberrangara, Pa. Hagjer, Pa. Lalmawaia, Pa. Alley aro 
Pa. B.M Roy ong’achim. 

Ia dolni miksonganiara, Ma’mong sorkarina aro Assam 
State Sorkarina parake kam ka’anirangchi dingtangmancha 
A’brini A’dok ong’ate sasonni bilrangko dabina gita 
miksongani ong’achim. Indakgipa miksonganirango bang’a 
manderangni gisik katongrango ding’doate batroroe 
bakrimanirangko man’roroaha. A’bri arimjolrango Assam 
Sorkarioniko ma’ekatchina manderangni a’bokanirang, 
chrikani ku’rangrang ong'kataha. Iarangko dakanichi Assam 
Sorkarina bang’a jajaani kamrang aro neng’nikanirang 
ong’rorobaaha. Indonga obostarang ong’engon a’songni 
tomtomgijanirang ong’gnirangna kensoanirangba dongaha. 
A’kawe aro a’brini manderangni gisepo meligrikanirang 
olgrokroroangaha. Garo Hills district-o Captain Williamson 
A. Sangma an’tangni dilenggipa Garo National Councilni 
dolni manderangni bakrimpaanirangko aro 
dakchakanirangko man’roroaha, aro kam ka’an-irango 
bilakrorobaaha. 

Naga Hills, dingtangmancha Naga A’dokko ong’atna 
ka’nilani bidingo aroba apsan Mizoram A’dokni manderangba 
A’doktangni Sorkariko ong’atna miksonganio ia dolo 
bakrim-ma’ekaha. 

XI 


1955 BILSIO STATE REORGANISATION 
COMMISSION ASSAMONA REBAE 
SANDIANIRANGKO DAKA 


Assamo sason-ni kamrango sosojengjeng ongengmiting 
somoirang ongengon Assamona State Reorganisation 
Commission Ma’mong Sorkarini watatako man’e 1955 bilsio 
sandianirangko dakna relmaha. Ia dol Assamoniko ma’eke 
Khasi aro Jaintia aro Garo Hills districtrangko man’gope 
State ba A’dokko dingtangate sasonni bilrangko daktaiani 
bidingo sandianiko dakna gita Tura aro Shillongonaba 
rebajolaha. 1955 bilsio re’bae sandie niani kattarangko 1956 
bilsio State Reorganisation Commission India Ma’mong 
Sorkarina see on’aha. 

Ia dolni sandiaonigita Assamo A’brini A’dokrangko 
dingtangate ra’rontaiani Sorkariko ra’gatna krengani 
kamrangna chanchianiara gitalgipa kamrang ong’ja. 1934 
bilsini October jao pilak a’brini dilgiparangni tom’e 
chanchiaoni gitan A’brini A’dokrangko dingtangate Sorkariko 
ma’atna miksonganiko nakatataianisan ong’a. Naga National 
Councilni dolara, Naga Hillsko Assam aro Indiaoniko 
ma’ekatsrange jakgitel ong’na ka’nilanirang ong’a. 
Dingtangmancha nangrime Goalpara, Garo Hills, Cooch 
Behar, Darjeeling aro Jalpaiguri A’dokrang' “KAMATAPUR 
STATE” ine bimungko donskae sason ka’ani bilna dabianiko 
dakna miksonganirangba donga. Cacharni samtangtango 
donggipa a’dokrangko man’gope “PURBACHAL STATE” ine 
donskae Assamoniko ma’eke- Sasonni bilko daknaba 
miksonganirang dongachim. Indakgipa dingtang dindgtang 
jajaani aro jingjengani kamrangko namatna gita Indiani 
Salgro Salaram ahrio songdonggipa manderangna bang’s 
namgnirangko ra’bae sasonni kamrangko- kimkim ong’atna 
mongsongbatgipa kam onga, aroba ia kamrangko ma’mong 
Sorkari ning’tubate chanchianirangko dake tarake jako ra’na 
nanga. A’brini a’dokrangna dingtangmancha sasonni bakko 
raliaanio ning’tue pilak obostarangko sandie ni man aha. 

Dingtang dingtang Assam ni bakrangko Assamoniko 
ma’eke sasoni bilko dabiani kamrangara, India jakgitel 
ong’naskang jeje dabianirangko nakatataha, uakon apsan 
daoba a’bachengtaianirang ong’enga ine nikna man’a. 
Skia-poraiani gadango, cha’a ringani obostao, badingchiwalao 
aro songsalni bewalrango a’brini manderangni 
jamanchakenga-niara India jakgitel ong’na skang British 
sasoni manderang Inner Line Regulation-ni niamo pangchake 
gipin jatrangoniko ahrirangni manderangko ma’eke 
dingtangmancha rakiani a’selsa ong’baaha ine uina man’a. 
Dingtangmancha A’brini Sorkariko uamangni dabina 
nangnikaniara iaba mingsa pangchakani ja’pang ong’a ine 
nikna man’a. Ia somoirango man derangni mikselrorobaanio 
jakgitelgipa Indiani ning’o manderangni apsan gadango 
janggi tangpana ka’nilanirangongkataha. Maina ia indakgipa 
cholrangko a*brio donggipa manderang jakgitel ong’na 
skangan man’pajaha. Ia indakgipa a’brini a’dokrangni obostao 
uamangna dingtangmancha sasoni bilko rabaanio 
neng’nikanirang bang’en donga. A’brini manderangna 
uamangni neng’nikaniranggita ia dingtangmancha 
uamangna sasoni bilko pakwatanio nengnikanirang 
ong’angkugen. 

Iarang pilak biap-a’damrang, sason, janggi tangani 
gadang, tangka paisa aro sasonko jako ra’ani kamrangko 
ragope chanchie nie dabianigita A’brini Sorkariko maate 
on’aniko raTbana neng’nikanirang ong'ku ani donga aro 
an’tang tangari a’doktangni manderangna namgnirangko 
rahana man’jawa. Uni gimin da’odipet pilak a’brini 
a’dokrangna dingtang ma’eke sasonni bilrangko on gija, 
Assamni ning’on bak-rengsi ong’angkuna nanga aro niamo 
mamung dingtangatanikoba dakna nanganirang ong’na 
nangja. 

Ia Commission-ni sandie uiatanio pangchake 
dingtangmancha A’brini Sorkariko (SEPARATE HILLS 
STATE) dabianigita on’a jechakahaon a’brini manderangni 
gisikrang chingcharorobaaha. A’brini dilgipa manderangni 
gisepo dingtang ong’grikna a’bachengaha. Garo Hills, Khasi 
aro Jaintia Hills aro North Cachar Hills nangrime A’brini 
A’dokni Sorkarina dabianirangko dakangkuaha. 

XII 


ASSAMONA MA’MONG SORKARINI 
HOME MINISTER, PANDIT GOVIND 
BALLABH PANT-NI REBAA 


Ua somoirango Assamo ong’enga obostarangara Ma’mong 
Sorkariko dingtangmancha sandie kam ka’na gita dra’ataha. 
Ia so’sojengjengong’ani a’selara, Assamo donggipa Garo Hills, 
Khasi aro Jaintia Hills aro North Cachar Hillsko nangrimate 
dingtangmancha A’brini Sorkariko dabiani a’selan ong’aha. 

Iarangni a’selan Assamona Ma’mong Sorkarni Home 
Minister, Pandit Govind Ballabh Pant re’baaha. Uni 
dingtangmancha mesoke tarigimin daksoaniko Assamni 
dilgipa manderang namnike ra’chakaha. Ia tarisogimin 
kamara Tribal Union-ni President, Captain W.A. Sangmako 
Assamni Cabineto chapate una Tribal areani dingtangmancha 
nirokani kamko on’china ku’pakaha. tjororo somoio ia 
Departmentko Chief Minister an’tangni jako jakepengachim. 

XIII 

CAPTAIN W.A. SANGMA ASSAM 
CABINET-ONI KAMKO WATA ARO 
ASSAMO ASSAMESE KU’SIKKO OFFICEO 
JAKKALNA GITA RA'GATA ARO 
A.P.H.L.C. Nl ONG’BACHENGANIRANG 


1952 bilsio Assam Assembly-na memberangko seokanio 
Garo National Councilni chusokgipa ong’anian ATorini 
A’dokko Assamoniko ma’eke Sorkarini bimangko dingtang 
dakna kamrangko ka’anio bilakbatatanirang ong’aha. Indiba 
namgipa pangchakani a’selrangko chu’onga gita 
me’sokanirango adita neng’anirang ong’engpitichim. 
Bilsibongana member ong’ani somoirang badeangaha. 

1957 bilsio gital memberangko seoktaiani ongahaon Garo 
National Councilni manderang memberangko seokani 
susaaniko daktaiaha. Ua somoio Assam Assemblyni 
Memberrangna seokanio, sakbrini biaprangon G.N.C. dolonin 
bangbate chegiparang ong’aha. Ua apsan bilsion District 
Councilni memberangna seokanioba dam kolgrikgnioni 
damch’sni biaprango G.N.C. dolonin chegiparang ong’aha. 
Uarangni biap damgniode susaani donggijaan G.N.C. dolonin 
memberang ong’na cholko man’aha. 

Congress dolchi chalaienggipa Assamni Sorkari G.N.C. 
dolni bi lak an ik o ma’siaha aro Captain W.A. Sangmako Assam 
Cabinet-ni Minister dakataha aro una Tribal Areas 
Departmentni kamko jako on’aha. Indiba Capt. W.A.Sangma 
bilsigninasan tom’tome kam ka’na man’aiaha. 1960 bilsio 
Assamese ku’sikko Assam State Officeo jakkalgipa ku’sik 
dake ra’gatna Assam Language Act, 1960 gipa niamko ragatna 
tik ka’aha. 

Ia niamko ra’gate Assamese ku'sikko Officeo 
nanganirangna jakkalode Assamese ku’sikko poraigijagipa 
a’brini manderangna neng’nikanirang aro bang’s kamrangon 

engtogyanirang ong’gen ine niamko ra’gataniko a’brini 
manderan g champenganiko dakaha. 

Ian Assamni ning’o a’brini manderangkoba Assamese 
pil’atna miksongani kamsan ong’a ine a’brini manderangna 
dingtangmancha Sorkariko dabie ra’na ning’tue 
chanchianirang a’brini manderangni gisepo nakataiaha. 

Captain WA. Sangma Assam Cabinetoni ong’kataha aro 
Assamese ku’sikko Stateo Officeni ku’sik dake jakkalaniara 
a’brini manderangna baditanakingking neng’nikani aro 
jamankamo jatni gimagnini gimin manderangna talate on’e 
ning’tubate a’brini dingtangmancha Sorkariko dabianiko 
dakna ua ja’kudechakataha. 

A’brini pilak dilgipa manderang 1960 bilsini July jani 6 
aro 7 tarikrango Shillongo tom’e Council of Action-ko 
ong’atchengaha. Ia dolan Assamoniko ma’eke A’dok 
dingtangko dabina mongsonggipa kam ka’gipa dol ong’aha. Ia 
dolan apalgipa aro wa’sagipa Sasonni bidingo warachakani 
dol ong’aha. Ia dolkon “ALL PARTY HILLS LEADERS 
CONFERENCE” (A.P.H.L.C.)ine mingaha. Ia 
tombimonganiko Congress-ni M.P. Pa. Jayabhadra Hagjer 
tom’aniko dilaha. 

A.P.H.L.C. dolo Hills District Congress Committee, 
Tribal Union, Mizo Union aro A ’brio Swatantra aro dingtang 
dingtang, jedake Garo National Council, Khasi National 
Durbar aro uaranggita pilak dolrangni nangrimgimin kotok 
ong’achim. Ia kotokni Chairmanara, Pa. Thanglura aro 
General Secretaryara Pa. S.D.D. Nichols Royan ong’achim. 
Gipin mongsonggipa memberangara, Capt. W.A. Sangma, Pa. 
Sawapranga, Pa. J.B. Hagjer, Pa. S.Barman, Pa. B.B. 
Lyngdoh, Pa. T.Cajee aroba Pa.Maham Singh aro 
sakgipinrang ong’achim. 

Ia dolni skanggipa kam ka’na re’mikkanganiara 
bakbakan Assamese ku’sikko State Ofllceni jakkalgipa ku’sik 
aro seani dakatani niamko ra’gataniko champengna kam 
ka’anian ong’aha. Assamese ku’sikko State Sorkarini 
Officerango aganani aro jakkalna ra’gatani niamko bakbakan 
champenganirangko dakatchina Prime Minister, J.Nehruo 
molmolaniko dakaha. Champenganiko dakjaode A’brini 

A’dokrangko Assampniko ma’ekate dingtang Sasoni bilko 
on’china janape dabianiko dakaha. Ia dol namen bilakgipa 
aro abrio songdonggipa manderangna bang’a namgnirangko 
dakgipa dol ong’aha. Dingtang dingtang kam ka’anirangni 
gimin kamao janapanirangko dakenga. 



Meghalaya-ni padotrang. - . 

Jakasioni aTbachenge- Pa. B.B.Lyngdoh, 

Pa. E.Bareh, Capt. Williamson A. Sangma aro 
Pa. Stanley Nichols Roy. 

XIV 


ASSAMESE KU’SIKKO ASSAM STATEO 
OFFICEO JAKKALANI KU'SIK DAKE 
NIAMKO 1960 BILSINI OCTOBER 24 
TARIKO RA’GATA ARO UA SALON A’BRIO 
DONGGIPA MANDERANG, A’BRI 
A’DOKNI SAL INE MANIANIKO DAKA. 


Assamese ku’sikko Assam Stateo jakkalani niamko 1960 
bilsini October jani 24 gipa tariko ra’gataha. Ia apsan salon 
a’brio songdonggipa manderang “A’brini A’dokni Sal” ine 
dingtangmancha manianiko ong’atskaaha. Shillong 
songjinmao aro dingtang dingtang a’brini biaprango 
re’jomenba jinma jinma a’bokani aro Officerango kam 
ka’anirangko champengani kamrangko dakaha. Assamni 
Sorkario ia obostarangsa ong’engon a’brini manderang a’brini 
a’dokko Assamoniko ma’eke gital dingtang Sorkariko A’brio 
donggipa manderangna bilko pakwatchina Ma’mong Sorkario 
krenge dabianiko dakana agre mamung gipin cholko 
apnikjaha. Indake A.P.H.L.C. ni dol 1960 bilsini November 
jani 23 gipa tariko tom’e chanchianirangko daktaiaha. Ia 
tom’anio A’brini a’dokrangko Assamoniko dingtangate 
Sorkariko dabianina tik ka’srangaha aro ua gital Sorkarini 
bimungko, “Eastern Frontier State” ine mingna tik ka’aha. 
A.P.H.L.C. dolni seokgimin manderang 1960 bilsini November 
jaoni a’bachenge 1961 bilsini May jaonakingkingchanggittam 
iani bidingo agangrikanirangko dakna Delhiona re’angaha. 
A’brio songdonggipa manderangni Assam State Assamese 
ku’sikko Officeo jakkalani ine ra’gataniko jechake 
an’tangtangni Sorkariko rikna a’brini manderangni 
dabianiara Assam Sorkariko namnikgijani 
a’selrangmangmangsan ong’aija, indiba a’brini manderangni 
chohg’motgipa nangnikanirangko Prime Minister Nehru 
an’tangba ma’siaha. A’brio donggipa manderangni dabianiara 
kaketan ong’a aro gisiktangtango dingtangmancha 

neng’nikchongmotgipa a’selrangni giminsa ong’aha. Indiani 
Sasoni niamogitaba ia dabianiko ra’chakna krachongmota ine 
nikna man’aha aro maiba chu’ongnikani kamko a’brini 
manderangna on’a kam ka’ani donga ine Ma’mong Sorkariba 
chanchie niamrangko nSkatataha. A’brini manderangni 
dabianiko kaketan ong’ani sakirang donga aro Assam 
Sorkarini kaket ong'gija kam ka’anirangna niamo pangchake 
dabianirang ra’chakani kamrang ong’chongmota. A’brini 
manderangni dabianio bang’a duk aro neng’nikanirangko 
me’soke on’aha. Iarangni gimin niamo pangchake kam ka’e 
on’anirangko aro dingtangmancha sandie obostarangko 
rongtalatsrangna aro uarangko sandigipa manderangkoba 
watatchina a’brini dilgiparangni janapani ong’achim. Jamano 
mitam bakrimgipa a’brini dolrangara dingtang dingtang 
m i ksonganirango pangchake A.P.H.L.C. kotokom 
ong’katokaha.Chon’kamaonaking-king A.P.H.L.C. Kotokara 
Khasi aro Jaintia aro Garo Hills a’dokni manderangni 
nangrime kam ka’ani dol ba bimangsan ong’aiaha. 

XV 

1960 BILSINI JULY JANI 6 ARO 7 
TARIKRANGO APHLC DOLNI SHILLONGO 
TOM’E CHANCHIANIRANGO TIK 

KA’GIMINRANG 


1. Assam Stateo Assamese ku’sikko, Officeo jakkalaniko 
ra’gatanio aTsrini a’dokrango songdonggipa 
manderangna ra’chakani ongode Assamese 
manderangsan chubata gadangona tang’doatbatani 
ong’gen. Ja’mankamo aTarini pilak jatrangkon 
Assamese pil’atani kamona sokbaanina kensoani 
donga. Indake ong’on, dingtang dingtang aTarini 
manderangni dakbewal, maniani aro jatni 
dakbewalrangni gimaanganiba ong’gen. Meligrikgijani, 
jegrikani aro bobil ong’grikani kamrangba ong’naba 
donga. 

2. Assamese ku’sikko ra’gatdraode a*brini manderangna 
ku’sikko jakkalani bewalo agrepile sinjetdugaanirang 
ong’gen, jedake; Assamese ku’sik, Hindi, English aroba 
ku’tang aro indake jakkalna nangdra’ani ong’gen. 

3. Assamese ku’sikkosa State-o sena aro agana jakkalo-de 
Sorkarini kamrango aTarini manderang nama chol aro 
namroroanirangko dakpana chol ong’jawaha aro bang’d 
kamrangon gimaanirang ong’skagen. 

4. Assam A’dok gimiko Assamese ku’sikko agangipa 
chu’gimik manderangni adha bak gitasan ong’aiengon 
Assamese ku’sikko Assamo sena aro agana 
ra’gatdraanio kragipa ong’jawa. 

5. Assamese ku’sikko Assam Stateo Officeo jakkalna 
ra’gatdraode gipin ku’sikko agangipa jatrang baksa 
meliani dongjawa, batesa miknenggrikani aro bobil 
ong’grikani somoirangkosa mikkangchi bariatanirang 
ong’skagen. 

6. Niamchi drae ra’gatdraaniko dakode bang*a golmalrang 


54 



Captain Williamson A Sangma 

aro tomtomgijanirang State gimiko ong’katgen aro 
tomtomani dongjawa. 

7. Assam State gimiko nigopate mode bang’s dingtang 
dingtangjat aro ku’sikrangko agangipa manderangni 
dongramsa ong'a. India gimiko jedake ong’a, indaken 
Assamoba apsanan ong’a ine nikna man’s. Uni gimin, 
jenakingking Hindiko ku’siktang dake jakkalna 
ra’gatkujanakingking Officeo jakkalam ku’sikko 
dingtangatna nangam dongja 

XV I 

CAPTAIN W.A. SANGMA A'CHIK 
JATGIMIKNI DILGIPA ONG’E A.P.H.L.C. 
DOLKO MANGRAKATA ARO A.P.H.L.C. 

DOLNI KAM KA’ANIO 
NAMROROBAANIRANG 


A.P.H.L.C. dolni gnigipa tom'ani : 

A.P.H.L.C. dolni Shillongo 1960 bilsini August jani 22 
aro 23 tarikrango gnigipa tom’e chanchianirangko dakaha. Ia 
dolo mongsonggipa kam kagipa manderang dingtangmancha 
Council of Action-ni manderangko, A’brini A’dokko ong’atanio 
mai mairangko ra’gate sasonni kamrangko jakkalani 
ong’genchim, uarangko sulsul tarichina ge’etanirangko 
dakaha. Uarangko tariman’ahaon pilak District Council aro 
dingtang dingtang sasono ma’malni dolrangnaba on’atokchina 
janapaha. Ia tom’anio, pilak kamrangon A ’brio 
songdongenggipa a’brini mande ong’pagijagiparangnaba 
chel’chakani kam aro namgnirangko dake on’gen ine 
ku’rachakanirangko dakaha. 

(K.S.Singh, 1982; 218; Chaube, 1973; 121; Souvenir, 1974:14). 

A.P.H.L.C. dolni gittamgipa tom’ani : 

1966 bilsini November ja, 16 oni 18 tarikrangona 
gittamgipa tom’aniko A.P.H.L.C. dol North Cachar district-ni 
Haflongo ong’ataha. Ia tom’anio indake chanchianirangko 
dake tik ka’e donaha : 

Assamo Assamese manderangni Assamese ku’sikko 
Officeo agana ba sena jakkalani niamko ra’gatdraani 
miksonganian pilak nambata cholrangko an’tangtangsa 
man’gopna miksongani aro a’brini manderangko aro gipin 
songdongpagiparangko sinjetna daksamsoani kamrang ong’a. 
Ia pilak miksonganiosa Assamese ku’sikko Assamo 
ra’gatdraanina a’brini manderangni dingtangmancha 

Assamoniko ma’eke A’dok aro Sasonko dabianina watgalgija 
dabiani ong’a, aro maiba dingtang namdapatani kamrangko 
dakgenoba rachakani ong’jawa. Iani a’sel mikkangchi 
Assamoniko A’brini A’dokrangko ma’ekate dingtangmancha 
sasoni bilna dabianiko dakkangkuani ong’gen. 

(K.S.Singh, 1982 : 218, 219 ; Souvenir, 1947 : 9-10.) 

Indakeba ia tom’anio chanchianirangko dakangkuaha. Ia 
dabianiko rachakdraatna gita dingtangmancha seokgimin 
manderangko Prime Ministerona watatgen aro je dabianian 
A'brini manderangko naljoke rakiani, chong’mot A’brini 
manderangni nangnikani aro chuongnikanirangko on’a 
man’gipa ong’a. 

(K.S.Singh, 1982 : 219, Roy Burman, 1961 : 302). 

Scottish Pattern of Government 

Indakgipa dabianirangko dakani jamano 1960 bilsini 
November jao Assamni Ahri A’dokrangona Prime Minister, 
Nehru Scottish Pattern of Government ba sason ka’ani 
Sorkariko ragatchina ku’patie on’aha. 

Ia sason ka’ani bewalo, Assam Sorkarioniko bang^i 
Departmentrangko ra’ongkate uarangni kosako a’brini sasoni 
jako bil njan’anirang ong’gen. Ian A’dok damsani ning’on 
A’dokko ma’ekatsranggija indiba A’dok damsagita chacha 
sason ka’ani bewal ong’achim. A’brirangna regional 
Committee-ko done Assam Assembly baksaan damsan kam 
ka’ani bewal ong" gen aro A*bri A’dokrangna dingtang dingtang 
manianirangko dake chanchiani aro ra’gatani kamrango 
bilrangko chugimik man’pagi parang ong’a. A’bri A’dokrangni 
kosako sason ka’ani bewalrangkojako ra’ani Cabinet Minister 
saksa donggen aro uko State Minister saksa dakchakgipa 
ong’gen. Mongsonggipa kamrango pangchake saksa basakgni, 
nangnikaniranggita Deputy Minister-rangko dongen. 

(K.S. Singh, 1982 : 219, Bareh, 1947 : 162) 

Scottish Pattern Govemment-ko A.P.H.L.C. dol 
rachakja : 

A.P.H.L.C. dol ia ku’watgimin, Scottish Pattern Sason 
ka’ani bewalko ra’chakjaha. Changgipin tom’e chanchianio 
chu’gimik A’brini A’dokrangna dingtangmancha Sason ka’ani 

bilko on’china gita dabiangkuna tik ka’aha. Indake pilak 
Autonomous Abrini A’dokrango songdonggipa manderangko 
Assam Legislature-na , member-rangko seoktaianio jak 
on’jachina parakaniko dakaha. Ia somoirango Garo Hills, 
North Cachar, Khasi aro Jaintia Hills districtrangni District 
Congress Committee-rangni dolrang Scottish Pattern Sasoni 
bewalkon ra’chakaha. Indake A.P.H.L.C. dolni Autonomous 
Hills district-rango (Non-violent) mamung golmal gri ong’e 
indiba nangrimgrikgija kam ka’anirangko mesokani (Non- 
Cooperation Movement) aro pilak Committee-rango aro 
Boardrango memberrang ong’aoniko Assamoniko ma’ekaniko 
me’sokna dakani kamrango Congress Committee-ni 
manderang bakrimpajaha. Iako 1961 bilsini October jani 24 
gipa tariko ong’ataha. Ia dingtang miksonganirangni a’selan 
District Congress Committee-ni dolrang A.P.H.L.C. dolni 
bakrimaoni ma’ekaha. 

(K.S.Singh, 98 2 : 219, Souvinir, 1974 : 14). 

Indake Abrini District Congress Committeeni dolrang, 
Assam Hills Peoples ine minge tom’aniko 1961 bilsini July 
jani 31 tariko ong’atchengaha. 1961 bilsini November jao Mizo 
Hillso uamangni skanggipa nangrimani dolko 
ong’dtchengaha. 

A.P.H.L.C. dolni dokgipa tom’ani : 

1961 bilsini, September jani 14, 15 aro 16 tarikrango 
Aizalo A.P.H.L.C. dolni dokgipa tom’anio bang’s 
chanchianirangko dake dingtanganirangko rabaaha. Ia dol 
dingtang bewalrango dake remikkanganiko dakna 
miksongaha aro Council of Action-ni manderangko indonga 
rokomanti cholrangko sandichina pakwataha. 

1962 bilsini, March jani 21 oni 24 tarikrango Shillongo 
A.P.H.L.C. dol tom’e chanchianirangko daktaiaha. Ia tom’ani 
miksongania batanggimin Election-ni somoio memberangko 
seokani kamo pangchakbataha. Non-Cooperation Movement 
ba Sorkari baksa nangrimgrikgijani kamrangko me-sokna 
gita ia tom’anio, Assam Assemblyoni 1962 bilsini, October 24 
tariko ong’katna tik ka’aha. 

1962 bilsio memberangko seokanio United Mikir aro 
North Cachar districtrango Congressni dol sakbri 

memberangna seokako man’aha. Khasi aro Jaintia, Garo 
aroba Mizo Hills districtrango A.P.H.L.C. ni dolrang biap 
damchisnini memberang ong’aha. Ia memberangoni saksni 
Assam Assembly-oni ong’kataha. Indiba Mizo Hillsni saksa, 
Garo Hillsoni sakgni aro Jaintia Hillsoni saksa, gimik 
sakbride ong’kaljaha. Garo Hillsni sakgni Assam 
Assembly-oni ong’katgijagipa memberangara, Pa. Nallindra 
Sangma aro Pa. Emerson Momin ong'achim. 

(K.S.Singh, 1982 : 220, Chaube, 1973 : 124). 

Dolni namnikanigita dakpajahani gimin pilak 
ong’katgijagipa memberangko A.P.H.L.C. dolo dongpana gita 
on’jaha. Ian A.P.H.L.C. dolni 1962 bilsini August jani 23-25 
tarikrango chetgipa tom’anio ong’achim. Ia tom’anion 
A.P.H.L.C. dol Non-Violent Action-ni kamrangko ongatna tik 
ka’samsoaha aro uano dakgni kamrangko tik kachina Council 
of Action-ni manderangna pakwataha. 

(S.S.Singh, 1982 : 220, Souvenir, 1947 : 15) 

A.P.H.L.C. dolni skugipa tom’ani : 

Shillongo A.P.H.L.C. dolni skugipa tom’aniko 1963 bilsini 
March Jani 4 gipa tariko ong’ataha. Ia tomamo 
chanchisogimin Non-Cooperation-o dakgnirangko Chinese 
dakgrikmiting somoirango so’sojengjeng ong'enganina 
dontongataha. 

A.P.H.L.C. dolni chikinggipa tom’ani : 

A.P.H.L.C. ni chikinggipa tom’e chanchianirangko 
Shillongo 1963 bilsini, June jao 4 oni 6 tarikrangona ongataha. 
Ia tom’e chanchianio dolni nangnikani somoirang 
ongkujanakingking Sorkari baksaan nangrime kam 
ka’angkuna tik ka’aha. Prime Ministerko Dibrugarh ba 
Gauhatio grongna gita dilgiparangko watataha. Ua somoio 
Assamni a’brirangp songdonggipa manderangni gimin 
chanchianio grongna rebaenggipa manderangni 
miksonganiko parake on’anirang gamchatani ong’gen ine 
Prime Ministerni uiatanikoba man’soaha. 

(K.S.Singh, 1982 : 220, Bareh, 1974 : 164) 

A.P.H.L.C. dolni chi’sagipa tom’ani s 

1963 bilsini October jani 30 tarikoni November jani 1 (sa) 
tarikona chi’sagipa A.P.H.L.C. dolni tom’e chanchianiko 
ong’ataha. A’brini manderangna dingtangmancha Prime 
Minister, neng’nikanirangko naljokatna kamko ka’na 
ku’rachakanina mitelanirangko dakaha. Uni 
miksonganiranga, chu’gimik sasoni bilko pakwatani 
miksonganirang ong’achim. 

Chignigipa A.P.H.L.C. dolni tom’ani : 

1964 bilsini April jani 17 aro 18 tarikrango chignigipa 
tom’e chanchianirangko A.P.H.L.C. Turao ongataha. Ia 
tom’anio nanganirangko see dabianirangko dakaha. Dabiani 
kattarang : 

1. Prime Ministerni daksoanigita chugimik jakgitel 
sasonni bimangko aro gipin kurachakanirangko seachi 
aro kam baksa gisikoba bimang ong’atna nanga. 

2. Bangbata kamrangni bidingon A’brini sasonni ning’ona 
ra’baskana nanga. 

3. State Legislature aro Parliamentna member seokanio 
bangTaatatna gita dabianirangko dakna gita tik ka’ani. 

Pilak tom’e chanchianirangko ra’gope nie, 
dingtangmancha A’brini A’dokni sasonko dakanian a’brini 
manderangni neng’nikanirangko aro obostarangko 
naljokatani nambatgipa aro altubatgipa aro uan bonkamgipa 
kam aro chol ong’a ine tom’anio tik ka’aha. Daodipat Prime 
Ministerni ku’atgimin chugimik jakgitelo sasonko chalaiani 
bilko dakchenge nianio pilak daksamsoani kamrangna aro 
name sandianirangko dakchina Commission ba sandigipa 
dolko tik ka’e watatchina gita Prime Ministerko molmolaniko 
dakaha aro uamangan sasonni kamrango pilak 
nanganirangko daksamsoanirangko dakgen. 

A.P.H.L.C. dolni chang chigittamgipa tom’ani : 

1965 bilsini April jani 9 aro 10 tarikrango Shillongo chang 
chigittamgipa tom’e chanchianirangko ong’ataha. Ia 
tom’anion Nehru-ni daksogimin jakgitele sason ka’ani 
bewalko ra’gatanio nanganirangko dakna gita A’brini 
A’dokrangna donsogimin Commission ba dolna 

nanganirangko mesoke seanirangko dakanio uarangko 
jinmachi namnike ra’chakanirangko d aka ha. Indiba ia pilak 
kamrangko Nehru an’tangni jaktangchi matchotangna 
man’jaha. 

Patasker Commission : 

A.P.H.L.C. dolni dabianirango pangchake Indiani Prime 
Minister, Nehru-ni dingtangmancha Assamni a’brio donggipa 
manderangna daksogimin ba Nehru Planko ragatanio niam 
ba sasonni bewalrangko daksoanina kamrangko dakanio 
Nehru an’tangan jaktangchi matchotatna man’jaha. 1964 
bilsini May Jani 27 tariko ua an’tangan siangchangaha. Uni 
jamano, India Sorkarini Mr. Lai Bahadur Shastri Prime 
Minister ong’rikskahaon Mr. H.V. Pataskerko skotong dakate 
Hill Areas of Assam Commissionko 1965 bilsini March jani 
16 tariko niam ba Sason-ni bewalrangko tarisoaniko sandie 
janape on’anirangko dakna gita tik ka’aha. Pataskerni dol 
Khasi Hills aro Garo Hills-ni mongsongbatgipa biaprangona 
wenroroe sandiani jamano India Sorkarina 1965 bilsini March 
jani 31 tariko on’aha. 

Ia dolara dingtang dingtangsandianirangko dake A’brini 
A’dokrangni Sorkariko dingtang dakanio ong’na amgijani ba 
neng'nikanirangkosa India Sorkarina janape on’aha, indiba 
Sason ka’ani niam aro Sasonni bewalrangni bidingosan sandie 
daksamsoe on’ani kamrangsan onghatachim. Uni gimin 
A.P.H.L.C. dol ia sandie on’anirangp chu’ongnikjaha aro uko 
ra’chakjaha. Sorkariko chalaiani bidingo Assam baksaan 
damsan bakrime bangTbata cholrangko a’brio donggipa 
manderangna dake on’ani bidingosan Patasker 
Commission-ni miksonganiara ong’aiachim. 

Chang chibrigipa A.P.H.L.C. dolni tom’ani : 

1966 bilsini May jani 19 oni 21 tarikrangona Turao chang 
chibrigipa tom’aniko A.P.H.L.C. dol ong’ataha. Hill areas 
Commission-ni sandie India Sorkarina onanio bang'd 
chusokgyanirang donga. Uni gimin ia tom’anio sandie 
ku’patiani kattarangko jegalaniko dakaha aro uan chugimik 
Sasonko jako ra’anina daksoanio chu’onggipa daksoani ongja. 
la sandie kupatiani kattarangko namnikgijaniko mesokna 
A.P.H.L.C. dolni saksku M.LA. rang Assam Assembly-oni 
ong’kataha. 

Gulzari Lai Nanda Shillongona Rebaa 

Gulzari Lai Nandaan dilgipa ong'e gipin sak bonga 
Cabinet memberang baksa dingtangmancha A’brini Sorkariko 
dabiani bidingo sandianiko dakna India Sorkarini watatako 
man’e 1966 bilsini June jao Shillongona reba’aha. A’brini 
dilgiparang aro India Sorkarini Cabinet memberang baksa 
name agangrikani jamano, Assamni ningon dingtang Stateko 
dake aro sasonni bak aro dingtang Councilni Ministerangko 
seoke sason ka’ani bidingko A’brio donggipa manderangna 
dake on’ani katta nakatchengaha. 

Ia janapaniko darang sasonni dolrangan namnikjaha. 
Assamni dilgiparangjechakaha. Assamni ning’on donge State 
dakate sason ka’aniko a’brini dilgiparang jegalaha. Indake 
1967 bilsini Election-o jak on’pagen ba on’pajawa ine 
chanchianio, bakrimpagija namnikgijaniko kamchi me’sokna 
gitaba tik ka’aha. 

A.P.H.L.C. dolni chibongagipa tom’ani : 

1966 bilsini December jani 28 oni 30 tarikrangona 
A.P.H.L.C. dolni Shillongo chang chibongagipa tom’e 
chanchianirang : Chugimik a’brini Sorkariko dabianigita 
India Sorkari chanchi- agangrikanirangko dakjaode bobil 
ong’ani kamrangchi ong’gija, indiba namnikgijani kamrangko 
1967 bilsini January 10 tarikna skangan kamchi 
mesokanirangko a’bachengatna miksonganiko parakataha. 

Prime Minister, Mrs. Indira Gandhi Shillongona rebaa: 

India Sorkari, Assamni aro A’brini dilgiparangni 
ra’chakna amna gita sandianirangko dakna Prime Minister, 
Ma. Indira Gandhi Shillongona re’bana tik ka’aha. 

1966 bilsini December jani 27-tariko Prime Minister, Ma. 
Indira Gandhi Shillongona re'baaha aro A’brini dilgiparangni 
nangnikanigitan ong’na nanganirangko jinmao parake 
on’chengaha. Na’simangni nama miksonganirangna anga kusi 
ong’a aro ian na’simangni rasong mikkim ong’gen. India 
Sorkari Assamko krae pe’rarone sason ka’ani kamrangni 
gimin chanchiman’aha aro uara ruutgija somoirangni 
jamanon kamchi ong’gnok ine miksongani donga. A’brio 
songdonggipa manderangni namroroani gimin chanchie 
jakgitel ong’e sasonni bidingo chalaiania mikkangchi 

namroroani ong’anina niksamsoe kam ka’ani ong'a. Indiba 
iarangko chusokatna skang haida changni chang dingtang 
dingtang dilgiparang aro ang baksa kam karimskarang baksa 
damsan tom’e chanchianirangko dakchengkuna nanggen, 
jedakode uan darangnin nama rachakani ong’gen ine Prime 
Minister, Ma. Indira Gandhi parakataniko dakaha. 

Iani bidingo 1967 bilsini 11, 12 aro 13 tarikrango New 
Delhio Prime Minister, Home Minister aro gipin Union-ni 
Minister-rang, Assamni Chief Minister aro uni kam 
karimskarang, Assamni Pradesh Congress Committee-ni 
President aroba A.P.H.L.C. dolni dilgiparang damsan 
chanchianirangko dakaha. 1967 bilsini January 13 gipa salo 
Union Sorkari Assam ko pe’rarone sason ka’ani bidingo 
parakataniko dakaha. 

Indiani Prime Minister, Ma Indira Gandhi Shillongona 
rebae ahrini dilgiparangni dabia gita namnikpaaniko 
jinmana agane uko chusokatna skanggipa parakchengani 
gimin 1966 bilsini December jani 27 gipa sal, Meghalaya 
Stateko man’ani gimin agananio namen gisik ra’beani Sal 
ong’aha. Uni agananio Assam A’dokni Sorkarioniko ra’rontaie 
jakgitel ong’ani bimango Sason ka’aniko ku’atchenge on’aha, 
jedakode A’kawe aro Ahrini manderangni gisepo apsan sasoni 
bewalrangon bilrangko man’pae nanganirangko rahaani 
cholrangko dakna chol ong’pagen. 

A.P.H.L.C. dolni chang chidokgipa tom'ani : 

1967 bilsini January jani 18 gipa tariko Turao A.P.H.L.C. 
dol chang chidokgipa tom’aniko dakaha. Ia tom’anio India 
Sorkari Assam State Sorkarini aro A.P.H.L.C. dolni nangrime 
chanchigrikanirangna dingtangmancha dolko dake watatna 
tik kaaha. Ia dol gittam chanchigrikanion pilak kam ka’na 
daksoanirangko tarisoani tom’anirang ong’achim aro'ua 
chanchigniranga kamao mesokanirangan ong’a 

1. Ia dakso gimin sason-ni bimang, Ahrini A’dokara 
Assamni A’dokoniko dingtang dingtang ong’atgimin 
A’dokranggitan apsan gadangrango bil man’pagipa 
ong’gen. 

2. Daksogimin Ahrini A’dokrangni sason ka’anina 
kamrangko pakwatanirango dolgni A’dokrangni 
damsan namnikgrikanirang ong’na nanga. 

Prime Minister-ni kadongatani kattarango pangchake 
A.P.H.L.C. dol 1967 bilsini memberangko seokani somoio 
susaaniko dakpana tik kasamsoaha. Memberangko seokanio 
Assemblyna donsogimin biaprango Khasi aro Jaintia Hills 
districtni sakbonga memberna seokpiltaianiko man’aha. Garo 
Hills, Khasi aro Jaintia Hills districtrango Assemblyni 
chu’gimik biaprangko A.P.H.L.C. dolni manderangan 
man’goptokaha. 

A.P.H.L.C. dolni chang chisnigipa tom’ani : 

1967 bilsini July jani 14 gipa tariko A.P.H.L.C. dolni 
chisnigipa tom’aniko Shillongo ong’ataha. Jadokna 
donsogimin somoirangni gisepo Assamoniko ma’ate A’dok 
dingtang ong’atgijanio pangchake ia tom’anio A.P.H.L.C. dol 
India Sorkarini dongimin Committee-o jak onpajana gita tik 
ka’aha. 


The Asoka Mehta Committee 

Assamni A’brio dongenggipa diigiparang aro pilakchin 
manderangni ji’jaanirangong’enganio aro pilaknin ra’chakani 
ong’na gita India Sorkari sandianirangko dakchina gita Asoka 
Mehtako dilgipa dake Committeeko donaha aro 1967 bilsini 
July jani 22 gipa tariko rebae sandianirangko dakaha. 
Uamangni iffongsongbatgipa sandina nanggni rangara, a’brio 
donggipa manderangni ji’jaani a’selrangko sandie mai 
dakgipa cholrangchi chu’ongnikaniona ra*bana man’gen aro 
ua cholrangara a’bri aro a’kaweni manderangni gisepgriko 
namnikani ong’gen, uarangan ong’achim. Ia Committeeko 
watatani mamung namgni dongjachim. Maina, A.P.H.L.C.-ni 
dol mamung namgniko nikjani gimin Asoka Mehta 
Committee-ni sandianio bak ra’pajaha. Committee-ni sandiao 
dolsasan ong’aianio mamung namgni dongjaha. Jejeko 
Committee sandie India Sorkarina on’aha, uarangko 
A.P.H.L.C. dol raken jegalaha. Ia Committee-ni sandianio 
Shillongo 1966 bilsio December jani 27 gipa tariko Prime 
Minister-ni jinmana parakaoni aro 1967 bilsini January jani 
13 gipa tariko Home Minister-ni parakataonide 
dingtangsrangchim. Uni gimin Asoka Mehta Committee-ni 
sandie nie India Sorkarina on’gimin kattarangko a’dape 
galnasan kraia ine A.P.H.L.C. dolni manderang 
jechaksrangaha. 

A.P.H.L.C. dolni chang chichetgipa tom’ani : 

1968 bilsini June jani 26 oni 30 tarikrangona Turao 
A.P.H.L.C. dolni tom’aniko ong'ataha. Parliamento tom’ani 
ong’taikujanakingking neng’nikenggipa pilak manderangko 
chakchike sengpakuchina ia tom’anio molmolanirangko 
dakaha. Ia somoirangni gisepo Assamoniko pe’rarone A’dok 
dingtangma’atani kamrangko chusokatna manjaode dolgimik 
bobil ong’ani kamrangchi ong'gija, ia miksonganiko 
chusokatna nangrimgijaniko mesokna kam ka’anirangko 
abachengatna tik ka’aha. 

(Souvenir, 1974 : 17) 

Ia kamrangko chusokatna me’a aro me’chikrangoniko 
dingtangmancha dakdilgiparangko (Volunteers) seoktokaha. 
Sakantikon niamo pangchake, kaket aro bebeo kam ka’na aro 
dakdilna ku’mitchetatanirangko dakaha. Seokgimin 
manderang somoiantian skie ra’ani kamrangko dakaha. 

H.S.P.D.P. (Hill State People’s Democratic Party) 
ni ongTbaa : 

1969 bilsini July jao Sorkari baksa nangrimgijaniko 
mesokna kam ka’anio dakdilgnigipa manderangna on’gimin 
niam aro bewalrangko jakkalsretahani gimin Hopingstone 
Lyngdoh-ko A.P.H.L.C. doloniko watgalaha. Hopingstone 
Lyngdohara gitcham E.I.T.U.-ni mande aro Khasi Hills 
Districtni (Volunteer Organisation) Sorkari baksa 
nangrimgijaniko mesokanio kamrangko kadilna seokgimin 
dolni Secretary ong’achim. A.P.H.L.C. doloniko ra’galani bak 
tapan ua Hills People’s Democratic Party (H.S.P.D.P.) dolko 
a’bachengatskaaha. 

(Chaube, 1973, 131) 

Satyagraha-ko ong’atchenga aro Autonomous 
State Plan : 

1968 bilsini September jani 9 aro 10 tarikrango 
A.P.H.L.C. dol Shillongni Secretariat Office mikkango golmal 
jyaa gri Satyagraha-ko abachengataha. Apsan bilsini 
September jani 11 gipa tarikon Garo Hills, Khasi aro Jaintia 
Hills distribtrangna Autonomous State Plan ba A’doktangchi 
sason ka’ani daksamsoani bilko India Sorkari 

aganjanapchenge on’aha. District Councilo bakgittamoni 
bakgni manderang namniktoka ong’ode ia daksogimin sason 
ka’anio napna man’ani cholko Mikir aro North Cachar Hills 
districtrangna parakataniko dakaha. Indiba ia damgni 
District Councilrang Assam Sorkarini ning’on dongangkuna 
tik ka’aha. Ia daksogimin Sason-ni ningo dingtang dingtang 
golmalrang ong’katengani a’sel Mizo Hills Districtkode 
chapatjaha. 

A.P.H.L.C. dolni chang chiskugipa tom’ani : 

1968 bilsio September jani 17 oni 19 tarikrango Turao 
A.P.H.L.C. dol chang chiskugipa tom’aniko ong’ataha. Ia 
tom’anio mongsongbate India Sorkarini ku’atgimin 
Autonomous Hills State Plan-ni bidingo chanchianirang 
ong’bataha. Ia Sason-ni bewalrangko pilak songdonggipa 
A’brini manderangna talatanirangko dakaha aro sakantini 
chanchianirangona naataha. 

A.P.H.L.C. dolni chang kolgrikgipa tom’ani : 

1968 bilsini October jani 14 aro 15 tarikrango chang 

kolgrikgipa A.P.H.L.C. dolni Turao tom’e chanchianio ia 
Autonomous Hill State-ni daksogimin Sason-ni bimangko 
skanggipa dake niani bewalgita ra’chakna ine tik ka’aha. 
Indiba Assamoniko ma’eke dingtangmancha A’brini Sorkariko 
man’srangkujanakingking dabianirangchi joton 

kaangkunaba tik ka’aha. 

Meghalaya bimungni a’bachenganirang : 

1969 bilsini May jani bijangchijolo Assam Cabinetni 
manderang, A.P.H.L.C.-ni dol aro Home Ministry Delhio iani 
bidingo, niamo ra’gatna daksamsoani seanirangko tarina 
Home Affairs Assamoniko ra’rone dingtang bak dake sason 
ka’anina tarisogimin seaniko (Bill) 1969 bilsini December jani 
15 gipa tariko India Sorkarina on’aha. 

Niamo ra’gatna sesamsoanio (Bill) Assam A’dokni ning’on 
jakgitel ong’e sason ka’ani bak dake sualtaigipa A’dok \>a 
Autonomous State-ni gimin janapaha aro ua A’dokkon 
“Meghalaya” ine bimungko donachim. Assamko bak dake 
raronani niam ba Meghalaya Bill-ko man’chapa Indiani 
Sasoni Niam Ki’tapo kolgrikgnikgipa ra’gataiani ine 

me’sokaha aro ua niamko 1969 bilsini December jani 24 gipa 
tariko Assam A’dokko pe’raronani ba Meghalaya Bill ine 
gadanggni chanchiram biaprangon ra’chakaha. 

Assamni ning’o bak daktaigimin A’dokon Autonomous 
State aro uko “MEGHALAYA” ine bimung on’aha. Ia bak 
daktaigipa A’dokni ning’o Khasi aro Jaintia aro Garo Hills 
districtrangko man’gopa. 

A.P.H.L.C. dolni chang kolgriksagipa tom’ani : 

1970 bilsini January jao 28 oni 30 tarikrangpna Shillongo 
tom’e chanchianirangko ong’ataha. Ia tom’anio India 
Sorkarini ku’atgimin Meghalaya Autonomous State Sasonko 
ra’chakna gita tik ka’aha. Ia gital Sason-ni ning’o banga 
namgnirangko A’songna aro manderangna dakna man’gen ine 
nikaha. 1970 bilsini April jani 2 gipa tariko Prime Minister, 
Ma. Indira Gandhi oe on’chengaha aro Captain Williamson 
Sangma ia gital A’dokni Chief Minister ong’chengaha. Ia 
Autonomous Stateko A.P.H.L.C. ni dilgiparang Meghalaya 
A’dokko Assamoniko dingtangatsrange chugimik sason-ni 
bilko jako on’china India Sorkariko dabianirangchi 
sinjetangkuaha. 

A.P.H.L.C. dolni chang kolgrikgnigipa tom’ani : 

A.P.H.L.C. dol Shillongo 1970 bilsini September jani 19 
oni 22 tarikrango tom’e chanchianirangko ong’ataha. 
Autonomous Hill State Plan-ni bimango bang’s sason-ni 
kamrang aro namroro silroroatanirangko jako ra’e dake 
nianirango chuonggyanirang bang’en donga ine name 
ma’siaha. Uni gimin A.P.H.L.C. chu’gimik ma’atgimin A’brini 
A’dokna sason ka’ani bilrangko on’china dabianirangchi joton 
kaangkugen. Meghalaya Sorkari bang’s neng’nikani aro 
chusokna amgijanirangko nikmanahani gimin Autonomous 
Hill State Planko jako ra’angtaiani ongjawaha. 

Uni gimin, ia tom’e chanchianiogita India Sorkariko 
bakbakan Meghalayana on’sogimin niamo pangchake kam 
kachina aro chu’gimik ma’atgimin Meghalaya A’dokni 
Sorkariko ong’atchina dabianiko dakaha. Bon’kamao India 
Sorkari nanganirangko ma’siaha aro dabianigita Meghalaya 
A’dokko Assamoniko ma’ekatsrange sason-ni bilko on’a tik 
ka’aha. 

Prime Minister, Ma. Indira Gandhi, 1970 bilsini 
April jani 2-gipa tariko gital Mehalaya Sorkariko 
a’bachengate on'a gita Shillongona re’baa. 



1972 bilsini January jani 21*gipa tariko 
dinfftangmancha Meghalaya A'dokni Sorkariko 
man’ahanina dilgiparangko kusi ong*e 
rimchaksoaniko daka. 

Meghalaya-ko man’manani jaraano Jaintiarangni 
gandingko ganate Jaintiani manderang rimchak- 
soaniko daka. 

A.P.H.L.C. dolni chang kolgrikgittamgipa tom'ani : 

1970 bilsini November jam 30 tankoni December jam 1 
(sa) gipa tarikrangona A P H L C dol Shillongo tom’e 
chanchiamrangko dakaha Dingtangmancha ma’atgiimn 
A ’brim Sorkanko dabie man’srar gahao&a nambatgipa 
dabiamrangko dontongatam chol ong’gen, indiba ATarim 
manderangm dabiam an’tangan bon’chongdikam dongjawa 
APHLC dol mikkangchiba apsan ja’ku ga’e manderangm 
namgmrangna aro A’songm silroro-namroroam kamrangna 
miksonge namao pilakan apsan, mikkang mam gri aro kaket 
ong’e kam ka’angkugen 

XVII 

NORTH EASTERN AREAS 
RE-ORGANISATION ACT, 1971 

Chon’kamao, North Eastern Areas Re-organisation Act ba 
Niam 1971- ko 1971 bilsini December jao 22 gipa tariko Delhini 
Lok Sobhao ra’gataha. Ia niamo pangchake dambonga 
A’dokrangko gital ma’ate daktaina kam ka’ani ong’achim. Ia 
dambonga A'dokrangara Assam , Manipur, Meghalaya, 
Nagaland aro damgni, Mizoram aro Arunachal A’dokrangara 
Union Territory-ni ning’o ong’a. 

1972 bilsini January jani 21 gipa tariko Shillongni Polo 
Ground biapo Indiani Prime Minister, Ma. Indira Gandhi ia 
gital ma’atgimin Meghalaya A’dokni Sorkariko 
abachengatanina do’ga ochenge on’aha. Ian A.P.H.L.C. dolni 
bilsi chisa mamung golmal ji’jaani aro an’chi pari nikgija 
ka’nilani bite ong’a aro untalsa India Sorkario dingtangmancha 
A’brini A’dokni Sorkarina dabiani kamrang matchotaha. 
A’brini dingtangmancha Meghalaya A’dokko manmanani 
jamanosa A.P.H.L.C. dolara A’songtangni ning’o Sasono 
man’chape kam kagipa kotok ongTDaskaaha. A.P.H.L.C. dol 
amadipat Indian National Congress baksa nangrime aro nama 
masigrikanio kam ka’na joton ka’aha. 

A.P.H.L.C. dol chang kolgrikbrigipa tom’e chanchiani : 

1973 bilsini June jao 19 aro 20 tarikrango APHLC dol tom’e 
chanchianiko Shillongo ong’ataha aro maidake kam ka’na 
nanga indake tik ka’anirangko dakaha. 

Congress baksa bakrime kam kaanganio mikkangchi A’songo 
Sason-ni bidingo ong’gni obostarangko nisamsoe A.P.H.L.C. dolan 
jatni nangrimanina aro tom’tom ong’anina mongsongbatgipa 
kamrangko dakgnigipa kotok ong’angkuna tik ka’aha. Ia tom’anio 
indakeba tik ka’aha. A.P.H.L.C. dol mikkangchiba Prime Minister 
aro uni dingtangmancha kotok, Indian National Congress baksa 
pilak kamrangon nama masigrikanio nangrimgrikaniko 
rakiangkuna miksonganiko dakaha. 

Captain Williamson Sangmani Assamoniko ma’eke A’brini 
dingtangmancha Sorkariko dabiani chu’gimik bilsi 19 
ongangaha. A’brini Sorkarina dabianio uan mongsongbatgipa 
ong’e dakdilaha. 

XVIII 

CAPTAIN WILLIAMSON A.SANGMANI 
MITAM APHLC DOL BAKSA CONGRESS 
DOLO BAKRIMA ARO 1976 BILSI INTAL 
MEGHALAYA SORKARIKO CHALAIANI 
BIDINGO ADITA DINGTANGANIRANG 

ONG’BACHENGA 


APHLC dolo Capt. Williamson A.Sangma-an 
mongsongbatgipa dilgipa ong’an baksana skanggipa 
Meghalaya A’dok Sorkarini Matbol (Chief Minister) 
ong’chengaha. Adita somoirangna Sorkariko chalaianioba 
mamung golmal grian chalaina man ’aha. 

1972 bilsi intalan APHLC dolara Congress baksa 
bakrimsrangna miksonganirangko talatanirang dongachim. 
Indiba ia miksonganiko 1976 bilsini November jani 16 gipa 
tariko Gauhatini Jawaharnagar biapo All India Congress 
Conferenceko ongatna skangmangmang Mendipather biapo 
tom’e chanchianiosa ong’bachengaha. Ia chanchianio mitam 
APHLC doloni melina man’jaha. Captain Williamson A. 
Sangma aro mitam uni doloni 1976 bilsini November jani 22 
gipa tarik intal Congress baksa bakrimaha. Mongsongbate 
Khasi Hills A’dokni dilgiparang ia bakrimaniko namnikjaha 
aro dalbea rabiani kam ine chanchie kamko jako ra’na 
abachengskaaha. 

Garo Hillso Pa. Modi K. Marak, APHLC dolan 
mongsonggipa Meghalaya A’dokni pangchakani dol onga ine 
dakdilangkuaha. Indiba APHLC dolni a’kangbaenggipa 
“Bibal” ni noksako 1977 bilsini February jao Election 
Commission gimaataha. Indiba ua “Bibal” ni noksako APHLC 
dolni Electionni chin ine 1977 bilsini September jani 11 gipa 
tar-ikosa Supreme Court dake onpiltaiaha. 

1977 bilsio HSPDP dol, 1971 bilsio Parliamentary 
Electiono chusokgijaniko todongskaaha. Maina 1977 bilsini 
Parliamentary Election ongmitingo HSPDP dolan Congress, 

APHLC aro PDIC dolrangni kosako bangTaata manderangni 
namnikanichi chegipa ongaha. 

Meghalaya A’dokni Sason-ni bidingo 1978 bilsi intal 
bangbate dingtang ong’anirang a’bachengaha. Bilsi 18 na 
skang APHLC dolan Salgro Salaram Indiani A’brini 
A’dokrangni dingtangmancha Sorkariko dabianio nangrime 
kam kagipa dol ong’ahaoba da’o bang’s dingtang dingtang 
ong’anirang ongTbaskaaha. Apsan dolni dilgiparangni gisepo 
nangrimgijanirang onghaaha. APHLC dol ia somoirango 
Saliram Khasi Hills districtni biaprangko gale Salaram Khasi 
Hills districtni a’paksani mongsongbatgipa dolsan ong’aiaha 
ine agana man’a. APHLC doloni ma’eke Capt. Sangmani 
Congress dolo nape, dolni padot ong’e kam kakujanakingking 
Meghalaya A’dokni songadamrango Congress dolni giproroani 
mamung pangkimgipa pangchakanirang dongkujachim. 
Khasi Hills districtni aro Garo Hills districtoba Congress 
mongsongbate songjinmarangosan mangrakbataha. 



Prime Minister, Ma. Indira Gandhi aro Captain 
Williamson A. Sangma. 

H.S.P.D.P. dola'ra mongsongbate Khasi aro Jaintia Hills 
districtrangni songadamrango giprorobataha. Indiba Garo 
Hills districtni songrango dongjagitan ong’pila. Banga 
changrangon APHLC dol ma’ekgrikgija nangrimgriktaianina 
chanchianirangko dakaha aro unbaksana ma’ekgimin 
H.S.P.D.P. baksa nangrimaniko daknaba joton ka’aha. PDIC 
dol baksa nangrimaniko daknaba joton ka’aha. PDIC dol 
baksa APHLC dol nangrime kam kana abachenganirangko 
nakatatanirang ong’aha. Indiba pilak chanchianirangan 
chusokgipa ongjaha. 

Captain Williamson A.Sangma 1979-81 bilsirango State 
Planning Board-ni Chairman ong’ana agre, ua bilsi 15 ba 
somoi gittam gadangrangna Meghalaya A’dok Sorkarini Chief 
Minister ong’aha. Ua 1974 bilsio United Nations General 
Assemblyo bakko rapana watatako man’aha. Ma’mong 
Congress dolni dalbatgipani nangnikanigita Pa. Purno A. 
Sangmako Meghalaya State Sorkarini Chief Minister 
ongatskakujanakingking Capt. Williamson A. Sangma 1987 
bilsiona Meghalaya A’dokni Chief Minister ong’e A’songko 
namroroatanina kam kaangkuaha. 1988 bilsini June jani 18 
gipa tariko Tura Constituencyoni Parliamentni Memberna 
seokako man’aha. 1989 bilsini July jani 21 gipa tariko 
Mizoram A’dokni Governor dake watatako man’aha. Indiba 
ua be’en-ni an’senggijaniko man’e Mizoram A’dokni Governor 
ong’aoniko 1990 bilsio an’tangan watbae songtang Turao 
neng’takaha. Ia nengtakmiting somoioba ua Congress dolni 
namroroanina kam kaangkuaha. 

XIX 


MEGHALAYA A’DOKNI CHIEF MINISTER 
ONGE CAPT. WILLIAMSON A. SANGMANI 
A’SONGNI MANDERANGNA PARAKATANI 

KATTARANG 


Je ming 20 

manchisanisoanirangkon 
an’chmgm Prime Minister Ma. 
Indira Gandhi (Jean 
siangahachim) bilsi 1982 ni 
January jani 14 gipa tariko 
a’songgimikna aganprakataha, 
uan a’songo pilak 

gadangrangonm namroro- 
silroraniko ra’bana 

daksamsoani ong’a. Ua 
daksamsoan i o bos t u rangko 
bikote ba ge’e-game 
bariataniko a’songo jamancha- 
krikenggipa jat ba dolrangna 
nambata cholrangko aro 
songsalna nama kamrangko ra’bana miksongsoaniranggnang. 

An’chingni State, a’songni indakgipa biapo ongna 
manjahanio bosturangko bikotanio koniie man’aniko, akal 
karap ong’aniko aro banga kamrangon 
ja’manchakrikanirangko chagrongna nangaha. A’songni 
noksik-ketchioong’ondingtangdingtangengtogijanirangkoaro 
namdapatani a’barango jaksokgijanirangko man’e tikkelani 
kamrangkoba bilgri ong , ata. Ua ming 20 
manchisamsoanirangko jatm dingtang dingtang kam aro 
bewalrangko ripingan baksana chifsokatahaon, pilak 
pidangrangon namroro-silrorobaani an’chingni Stateona 
gongrakbate re’bagnok. State Sorkariba ia 
manchisamsoanirangko a’songo chu’sokatna donsogimin 
bangtea kamrangoni gisepo lakobammgsa nangchongmotgipa 
ine ra’gen. 

Planning Department ming-20 manchisamsogimin 
kamrangko batanggimin salrangp baditana kingking 
chusokataha aro mikkangchi uko maikae chu’sokatangkugen, 
indake tarisamsoaniko iano jinmana talate on’a anga kusi 
ong’a. Ia miksonganiko sakantian gisik on’e chu’sokatgen ine 
anga ka’dongchaka. 

W.A. Sangma, 
Chief Minister, Meghalaya. 

MING 20 MANCHISAMSOANIKO 
STATEO CHU’SOKATANIRANG 

I. Ge’a-gamani bidingo donggerangko kaani, 
gital gama-ge’ani cholrangko bikote 
mesokani, uarangko namdapatani aro a’gako 
game cha’anina gisiko on'ani : 

Meghalayao game-ge’e cha’anina a’arangko jakkalani 
1971-72 bilsirango 6,700 hectare a’arangoni 1983-84 bilsirango 
30,510 hectare a’baranguna bariaha. Da’odipet Sorkari 
donggerangko kae on’ani kamrangko mikpakma nie 
chu’sokatenga, aro uarangna agreba je biaprangon 
donggerangko kana chol ong’ja indakgipa biaprango Lift 
Irrigation aro Tube-Wellrangko jakkalna gitaba Sorkari 
kamrangko raken ka’enga. 1984-85 bilsimitingo 5,921 hectare 
aToarangko game cha’anina Sorkari, damgni Spillover, dam 21 
Flow Irrigation projectrang, damsa Lift Irrigation Project aro 
damgni Deep Tube Well Projectrangko chu’sokatna minge 
donsoenga. Unbaksana 4,000 hectare-rang a’akoba 1984-85 
bilsirango jakkaldapgen ine donsoenga. Provisional Estimateo 
mesokani gitade ua daksamsoaniko chu’sokatna man’aha ine 
nikna man’gen. 5,140 hectare a’arangko man’gopgipa 
ma’jangchigipa Rongai Valley Irrigation Project, jeon 3,450 
hectare a’arango gama-ge’aniko jakkalgenchim, uko 
a’bachengna gita Sorkari, Central Water Commission-ni 
aganchakaniko sengenga. 

Je kamrangkon aTjachengatahachim uarangko amadipat 
somoi gitan matchotatna Sorkari raken kamko ka’enga. Uarang 
baksana gamgiparang maikae Dropper-rangko jakkalanio 
changgipa sapgiparang ong'na man’gen, uamangna 
skianirangko on’na nanganikoba Sorkari nienga aro 
dakmesokanirangko bang’en dakatenga, jerangan uamangna 
dakchakani aro man’dapani ong’genchim. 

II. Nakap aro uagita me’su-samjakrangni 
bitchiloniko bikotgipa torangko bariatna 
dingtangmancha gisik on’e kam ka’ani : 

A’songni Staterangni gisepo gama-ge’ani bidingo 
jamanchakbatenggipa aro a*bri a’solsolarigipa biap 
Meghalayao nakap aro uagita me’su-samjakrangko ge’e 
bariatani kamara sakantinan raljiani ong’gen. 

An’chingni Stateo nakaprangko nangchongmotgipa 
cha’anirangoni mingsa gitaba jakkalja aro 
me’su-samjakrangoniko bikotgipa torangkoba komibeesa 
jakkala. Mongsongbate an’chingo besual, nakap aro 
karekrangko to bikotna jakkalbata. Indiba donsoa nisanona 
sokna gitade bilsiantin jotton ka’aniko dakenga. 

Nakap aro ugita me’su-samjakrangko ge’e bariataniko 
mongsongbate, bangTbata a’arangko gena-gamna jakkalachi, 
rokomari a’salrangko jakkale niachi aro chagimin 
bipangrangko jo’ong cha’anirangko naljoke rakkina kam 
ka’achi dake nibatenga. Uarangko namekae dakna man’a gita 
training aro dakmesokani kamrangko bang’en ong’atenga. 

Nakap aro ka’rekrangko 1971-72 bilsirango ton 710 san 
man’aiahachim, indiba 1980-81 bilsirangode ton 1,443- ko 
man’ska-aha. 1983-84 bilsirango an’chingni State, 2500 nakap 
aro ka’rekrangko chimongna donsoahchim, indiba ton 
2,200-kosan man’aiaha. 1984-85 bilsirango metric ton 3,000 
nakap aro ka’rekrangko chimongna donsoenga. 1985 
Februaryni bon’angachibaraona kingkingde metric ton 2,700 
kosan man’aiengkua. To bikotna man’gipa 
me’susamjakrangko ge’e-game man’ani 1971-72 bilsirango ton 
3,100-oni 1983-84 bilsirango ton 5,600-ona bariaha. 1984-85 
bilsirango hectare 12,910 a’arangko jakkale metric ton 8,100 
bitchilrangko man’na minge donsoenga 1985-Februaryni 
bon’angachibaraona kingkingde metric ton 7,250 
bitchilrangkosan man’aiengkua. 

III. Integrated Rural Development aro National 
Rural Employment Programmeko apalbata- 
tani aro nambatatani : 

Meghalayao Integrated Rural Development 
programmeko 6-gipa bilsibongana daksoanio napataha. Ia 
programmeko skangipa changna 1979 bilsio a’bachengate, 

baditaba dam seokgimin Blockrango chu’sokataha aro 1980 
bilsio Octoberni 2 tarikoni intal Stateni pilak Development 
Blockrango ia programmeko chu’sokataha. Ia programmeko 
a’bachengatanichi kangalgipa game cha’giparang, suale 
gamgiparang, sakgipini a’ako gamgi parang gama-ge’ao kam 
kagiparang aro gegija gamgija gipin kamrangko kagiparang 
aro songadamni dakgipa rikgiparangba bang’s namgnirangko 
man’aha. Mikpakma nie kam ka’aniko kangalbatgipa 
gamgipa-ge’gipa ba gamgijarangnaba dakenga. 

6-gipa bilsibongana chamanio IRDP, gimik tangka lak 
300/- ko man’aha. Uoniko 1982-83 bilsirangona kingking 
tangka lak 271/- ko jakkalaha. 1983-84 bilsimitingo tangka 
lak 96/- ko koros ka’na donsoenga. 1982-83 bilsirango gimik 
nokdang 4,469 aro 1983-84 bilsirango 1,378 nokdangrang 
bang’s namgnirangko man’aha. 

National Rural Employment Programme : 1981-82 
bilsiosa NREP-ko an’chingni Stateo abachengataha la 
programmeko chusokatna kam ka’ani korosko 1.4 84 tank 
intal Ma’mong Sorkari apsangrik suale gamaha (f>0-50> 
1981-82 bilsio Food for work programme aro 1982- 83 bilsio 
Rural work programme, NREP baksa chape kam ka’aha. Ia 
programme-ni miksonganiara :- (a) Songadamni kam gri 
donggipa manderangko aro kam ka’na bilsi 
sokkugijagiparangko kraa kamo donna, (b) Songni jakkalani 
bostu aro man’gimin cha’a-ringanirangko an’tangtangni 
gisepo jakkale an’tangtangni obostarangko nambatatna aro 
sakprako bilsiprako man’dapani gadangko bariatna, (c) 
Salantio namkala cha’ani ringani bosturangko cha’na ringna, 
aro song’na channa aro janggi tangani gadangko namdapatna. 

NREP-ni kam ka’tona dongimin niamo mesokani gitade, 
je kamkoba ia programmeni ning’o chu’sokatna taribo, 
nirokani tangka-paisako man’gope ritchaprako sotbongana 
batna man’ja. 

A’songo mande aro ong’telaigipa jontu ba sam-bolrang 
baksa pangchakgrike janggi tanganiko rakkianina, 
ritchaprako 10-kode Social Forestry na minge donronga. 
NREP-ni ning’o kam kagiparangna basakoba mi aro basakoba 
t angkako hajira on’ronga. Salprako mande sakprako merong 
Kg. 1-ko hajirani bak ine on’a aro bangkina tangkako 
gamskaa. 

1983-84 bilsini bon’aona kingking gimik tangka lak 62/-ko 
jakkalaha aro 1984-85 bilsio dingtang dingtang kamrangko ia 
programme™ ning’o chu’sokatanina, an’chingni Statena tik 
ka’atgimin bakara gimik tangka lak 41/- ong'a aro Ma’mong 
Sorkariba apsan bakkon gampagen. 1984-85 bilsirangna 
mande sakprako salprako kam ka’aniko lak 3.04-ona donsoe 
nienga, uarangoni 1985 bilsini February jaona kingking lak 
1.58-kode sokdoeaha. 

Rural Landless Employment Guarantee Programme :- 
An’chingni Stateo ia programmeko 1983-84 bilsio 
a’bachengataha. Ia programmeni ning'o chu’sokatgimin 
kamrangni pilak korosrangkon Ma’mong Sorkari chu’gimik 
gama. Iako dakani miksongania, a’gri-chigrigipa 
nokdangrangni mande saksanade bilsi gimiko komibeoba sal 
100-na kamko on’ani ong’a. 1984-85 bilsimitingo sakprako 
salprako kam ka’aniko gimik lak 4.33-na donsoaha. 

IV. A’arangko baditana kingking apale ba dal’e 
ra’na ba kangna man’a uko tik ka’ani, 
agitchagipa a’arangko kangalrangna suale 
on’ani aro uarangko sekame pangnajolan 
rakkiani : 

Meghalayao a’arangko jakkalani ba uarangko toe 
an’tangtangni bimungo see rakkiani kamrang, a’songni gipin 
gipin Staterangoni dingtanga. Iani bidingon nokprak ba mande 
sakprak badita a’arangko rakkina ba jakkalna man’a uarangko 
tik ka’ani aro agitchagipa a’arangko suale on’ani katta namen 
chelbea. Garo Hillsni bang’gija biaprangko watchange, 
a’arangko toe sekame donani aro a’ani nokgipa ong’na bil 
amaniko mesokani dongsrangja ine nikgen. Indake see-jote 
donani lekkarang dongpajaen an’chingni game chagiparang 
Bankrangoniko tangka srona man’pajaenga aro bang’bea 
neng’nikanirangko man’enga. Uni gimin pilaknan 
namgnirangko dake on’na gitade a’arangko toe sekame donani 
aro uarangko jakkalanina bil donganiko mesoke kamrangko 
a’bachengataniko nanga. 

Land Reform Commissionni ku’patianio pangchake 
an’chingni State Sorkari Meghalaya Land Survey and Records 
Preparation Act. 1980-ni ning’o State gimikni a’arangko toe 
sekame donaniko dakchenge nina chanchiman’aha. Indake 6 
aro 7-gipa bilsibongaprakna daksamsoani somoio Land 

Recordrango sulsul sandie segataniko matchote tarina jotton 
ka’enga. Indiba ia kamrangko skanggipa changna dakatengani 
gimin Land Records-o kam ka’giparangko mongsongbate 
Mandalrang aro Kanungorangko training on’na nangenga. Ia 
kamko chu’sokatanio District Councilrangba bak nangpan 

Indiba iasan, an’chingni Stateo skanggipa changna ia 
kamko a’bachengatani bidingo, Sorkari bang'bea manderangni 
dakchakani ba chakpaaniko man’jaenga. Sorkarini donsoani 
gitade 1982-83 aro 1983-84 bilsirango song dam 350 aro 450 
prako matchote tona donsoaha. Indiba kamrangko 
aTaachengahaon, songadamni mitam manderang jak on’jaha 
aro uamangna miksonganirangko talate on'on donsoa 
nisanonade sokna man’jaha. Jeba ong’china 1983-84 bilsi 
gimiko song dam 34-kode matchoten toaha. Uarangoniko 
mitamko District Council aro mitamko Departmentalgita 
chu’sokataha. District Councilrangni togimin a’aranga gimik 
44,856 hectare a’arang ong’a, uarangoniko 32,457 hectare 
a’arangko Khasi Hills, 7,362 hectare a’arangko Garo Hills aro 
5,046 hectare a’arangko Jaintia Hills District Council toaha. 

1984-85 bilsimitingo song dam 14-ni a’arangko tona gita 
donsoenga. Da’odipet song dam 7-kode matchotaha aro bangki 
song dam 7-koba donsoa somoion matchotatna ka’dongsoenga. 

V. Game cha’giparango kam ka’nape chagi- 
parangni hajirako nipilani aro uarangko 
namedake nigrike tik ka’ani. 

State Advisoiy Boardni raTjaanio pangchake, 1984 bilsmi 
January jao ge’a gamao kam ka’giparangni komibatgipa 
hajirako nipilaha aro indake tik ka’e ra’chakaha. Kamo 
changgipa sapgiparangna salprako tangka 13/- ka’e aro 
changijagiparangna sakprako tangka gong 11/- ka’e donaha. Ia 
komibatgipa hajirako tik ka’ani ning’o man’gopgipa kamranga; 
mi-misirangko aro ugita gipinrangko ge’ani gamani aro 
bitchilrangko pue dal’ahao gipin gipin biapo ge’ani, rata-tetani, 
naka-choani, me’karangko puani aro gritrangko ge’ani 
kamrangan ong’a. 

Districtprakon Deputy Commissionerko Chairman dake, 
District Implementation Committeeko donaha, jedakode 
uamang Minimum Wage Act-ko namekae chu’sokatna 
man’gen. Unbaksana Labour Inspectorrangkoba done 
kamrangko namekae chu’sokatchina nirokaniko donaha. 

VI. Nokol ita man’gipa kam ka’giparangko 
naljokate nama kamo donpilani : 

Sandirikite nigipa dolni uiataniko man’soani gitade 
an’chingni Stateo nokkol ita man’gipa kam ka’giparangba 
indake apsan jakkalako man’gipa manderang dongja. Indiba 
nokol ita man’gipa kam ka’giparang an’ching Stateni badiaba 
Districtrango dongengnaba gnang ingipao, sandigipa 
Committee ba Vigilance Committeeko donaha. Indiba 
da’alona kingkingba indakgipa dolni kam ka’giparangko 
an’chingni Stateo donga ine kobol man’sokuja. 

VII. Scheduled Caste aro Triberangko 
namdapatna daksogimin programmeko 
ta’rakbatatna tik ka’ani : 

Meghalayao songdonggiparangni gisepo a’brini jatrang 
sak 100- prako sak 80 donga. Songadamrangode, sak 
ritchaprako sak 86-naba bata. Uni gimin namdapatani 
kamrangko mongsongbate Scheduled Triberangna tariaha. 
Scheduled Casterangni an’ching Stateo dongania sak 
ritchaprako sak 0.41-san ong’aia. Indake ia dolgni 
songdonggiparangna pilak namgnirangko ra*bae on’ani 
kamko dakrongbaenggipa manchisamsoanio man’gopataha. 

VIII. Ringani chiko man’gijagipa songrangona, 
uarangko ra’ange on’ani : 

1971 bilsini Censuso gita, Meghalayao gimik song dam 
4,583-oni song dam 3,306-de ringani chiko man’na 
neng’giparang ong’a. 1981- 90 bilsirangko International 
Drinking Water Supply aro Sanitation Decade (ringani 
chirangko nangnikenggipa pilak biaprangona sokatange 
on’ani aro be’enni an’senganiko rakkiani bilsi chikkungrang) 
ine parakatahani bidingo aro Prime Minister Ma. Indira 
Gandhi, jean da’o siangaha, a’songo gital ming 20 
manchisamsoanirangko parakatahachim, pilak kamrangkon 
chu’sokatna amadipet sorkari kam ka’enga. Unbaksana 
ringani chirango mandena saanirangko rabagipa 
jo’ongrangko gimaatnaba kamrangko ka’enga. 

Ia proprammeko ahachengaintal baditaba ming 
chu’sokatgnigipa kamrangko an’chingni Stateo, Minimum 
Needs Programme aro Ma’mong Sorkarini dakdilenggipa 
Rural Water Supply Programmeni ning’o jako ra’aha. Ia 

programmena 6-gipa bilsibongaprakna tangka chamanio 
tangka crore 32 A ko donsoaha. 

1984 bilsini March jaona kingking an’chingni State song 
dam 949-rangna ringani chirangko suale on’aha. 1984-85 
bilsirango Public Health Department chu’onga gita kam 
ka’dilani aro nirokanirang dongjahaoba, gimik song dam 
116-nade kamrangko matchote on’aha. Un baksana ia 
bilsimitingo song dam 106-ringani chirangko man’gipa 
biaprangnaba kam ka’e on’aha. 6-gipa bilsibongaprakna 
chamani bon’achibarade chi grigipa biaprangna chirangko 
ra’ange on’nani gimik dam 1,065-ko aro chi gnanggipa 
songrang dam 196-ko man’gope chu’sokatgen. 

tX. Songadamni manderangna nok dongchakna 
a’arangko on’ani aro nok rikanio 
dakchakaniko on’paani : 

An’chingni Stateo an’tangtangna nok dongchakna 
a’arangko man’anide indakpile neng’nni ong’ja. Maina 
songadamrango jegitaba nanga gita a’arangko an’tangtangna 
rakkina ba jakkalna man’aia. Indiba Sorkari songadamni 
manderangna nokrangko rikanio dingtang dingtang 
dakchakanirangko on’na gita 1982-83 bilsio Rural Housing 
Schemeko a’bachengataha. Ia Schemeni ning’o kangalbatgipa 
nokgri jamgribatgipa songni manderangna, jemangan krong 
aro pakmarangkode an’tangtangni korosangchi rikahachim, 
uamangna C.G.I. sheetrangko bundle gittam-prak 
grant-in-aid dake on’enga. 

1981 Censusni gitade Meghalayao kangalrangni gisepo 
kangalbatgipa nokdangrang gimik 6,695 donga ine mesokaha. 
Indake 6-gipa bilsibongaprakna tangka paisarangko chame 
kam ka’anio gimik gimang nokdang 142-ko dakchakna 
donsoahachim, indiba una badepile gimik nokdang 191-ko 
dakchakskaaha. 

X. Songjinmao kangalrangni dongram 
biaprangko namdapatani : 

An’chingna see parakatgiminoniko nikgenchimode 
Meghalayao kangalrangni dongram biaprango mande jelani 
gimik sak 66,000-rang gnang. Shillongo sak 50,000, Turao 
sak 10,000 aro Jowaio sak 6,000. Stateni Town and Country 
Planning Department skanggipa changna Shillongni 

a’segijagipa biaprangko namdapatna ba rongtalatna, 
Minimum Needs Programmeni ningo 1974-75 bilsi dipet 
kamko a'bachengataha aro indake 1980-81 bilsirango apsan 
kamrangko Tura aro Jowaina ra’angaha. Uamangna dake 
on’nani kamara, jinmana chirangko jokatange on’ani, 
chikarerangko kite moilarangko galani, ramarangko taridape 
on’ani, iarangan ong’a. Mongsongbate Scheduled Castes aro 
Harijanrangni dongram biaprangko namdapatani kamna iako 
jakkalbatenga. 

An’chingni Stateo, indakgipa biaprangko da’odipet dam 34 
man’aha aro uarangko dam 15-kode namdapatna gita kamko 
jako ra’aha aro dam 3 biaprangkode matchotaha. 6-gipa 
bilsibongaprakna tangka paisarangko chame kam ka’anio 
programmegitade ia kamchi gimik mande sak 20,000-ko 
man’gopatna donsoahachim, indiba unipalo gimik mande sak 
23,087-ko man’gopatskaaha. 1983-84 bilsirango mande sak 
6,000-ni palo sak 8,635-ko man’gopate chu’sokatskaaha. 

1983-84 bilsirango an’ching Stateni kam ka’e 
chu’sokatasia India gimiko state gimikni man’gope kam ka’ani 
ritchaprako 110.6-na badeaha ine nikgen, maina an’ching 
State-o sak ritchaprako 143.7- ko man’gopatskaaha. 1984-85 
bilsirangoba chu’sokatna donsogimin nisanara, gimik 6,000 
manderang ong’achim, indiba uni palo gimik mande sak 7,286 
manderangko man’gopate chu’sokataha. 

X. A’songni ja’manchakbaten gg ipa dolrangna 
nokrangko rike aro uamangna dakchakani : 

Meghalayao a’gri-chigrigipa aro nokgri-jamgrigipa 
manderang bang’en gnang. Uamangko dakchakna gita 
Meghalaya Sorkari Land acquisition aro Developmental 
Scheineko an’chingni Stateo a’bachengataha. Ia Schemeni 
ning’o uamang badiaba a’ako jako ra’e namdapataniko daka 
aro nanga gita biaprangko done nokrangko rika aro uarangko 
ka’sne chotchina gita kangal manderangna ba nokdangrangna 
on’a. Je nokdangrangan an’tangtangni nokrangko 
an’tangtangni korosrangchi rikna gita chol ong’pajachim, 
uamangnaba Sorkari tangka 12,000/- ona kingking sroaniko 
on’a. 

6-gipa daksamsoanio, Shillong, Tura aro Jowaio 
a’arangao namdapataniko Shillongni Lalchand Bastio 
13,614.85 square metre a’arangko namdapatanina Sorkari 

tangka 4.13 lakko jakkalaha. Unbaksana mitam a’arangko 
namdapatna gitaba Sorkari jako ra’aha. Ka’mao mesokgimin 
a’arangko nokdang ge’dokna suale on’aha. 

1984-85 bilsigimiko Shillong, Tura aro Jowaio gimik nok 
te 42- rangko rike kangalrangna on’aha. 1984-85 bilsirango nok 
te 25 ko rikna donsoaniko te 22-kode matchotataha aro gipin 
te 20-koba jako ra’e matchotangengaha. 

XI. Bijolini bilrangko bikote bariatna. Electricity 
authority-ni kamrangko namdapatna aro 
songadamrangona bijolirangko ra’angna : 

Da’o dipet an’chingni Stateo 2x30 MW Umiam Umtru 
Upper Khri Diversion-ni Stage IV Project, iarangonikosan 
bijolirangko bang’e man’enga. Abachengode 1985 bilsioni 
dipetan ua kamko a’bachengna on’soahachim, indiba dingtang 
dingtanga’selrangni bidingo ua kamko 1988-89-ona dontongna 
nangaha. Da’o dipet an’chingni Stateo chu’gimik installed 
capacity 132.62 MW ong’aha. Stateni damgni Hydel 
Projectrang, Mynthu Leishka H.E. Project aro Umiam Umtru 
State V.A. 4x30 MW iarangkoba sandie nimanaha aro Garo 
Hillsni Thermal Projectkoba Planning Commission 
ra’chakman’aha aro North- Eastern Council Programmeni 
ning’o ruutgijan chu’sokatgen. Stage IV Projectko 
matchotatahaode Generation capacity 185 MW ong’gnok. 

Songrangona bijolirangko sokatangani : 1981 bilsini 
Censuso gita Meghalayao gimik dam 4,902 songrang gnang. 
Songrangona bijolirangko ra’angani kamko bakgni dake 
sualaha. 

(1) Rural Electrification Corporation™ srona on’gipa 
tangkachi kam ka’gipa Normal Electrification aro (2) Minimum 
Needs Programme 5-gipa bilsibongaprakna tangka 
paisarangko chame kam ka’ani bon’ao gimik dam 546 
songrangna bijolirangko ra’ange on’na man’aha. 6-gipa 
bilsibongaprakna tangka chame kam ka’anio 1984-85 
bilsirango bijolirangko ra’aange on’anina tangka lak l,054/-ko 
jakkale gimik song dam 1,428-ko man’gope kam ka’na 
donsoaha. 1984-85 bilsini bon’ao gimik dam 1,262 songrangko 
man’gope kam ka’aha. 

An’chingni State 1994-95 bilsirangko a’songni ming 20- 
manchisamsogimino pangchake Stateni pilak songrangonan 
bijolirangko sokatangna man ’gen ine ka’dongsoenga. 

XII. Bolrangko bang’e ge’e porongronggipa 
biaprangko burung bolgrim pilattaina kam 
ka’aniko aro Farm Forestryko ta’rake 
chu’sokatani : 

State gimikni bolgrimrangni bak ritchaprako bak 10-ko 
State Sorkari jako ra’a aro uan State Geography areani bak 
ritchasani bakgittam ong’a. Burung bolgrimrangko ripinge 
namdapatna gita porongronggipa biaprango bang’e ge’ani, 
uarangko den’pegija ripingani aro gamchatbregijagipa 
bolrangko den’e bolsal, segun aro indakgiparangko ge’jitani, 
uarang namekae dal’na man’na gita Dist. Councilrang tangka 
paisarangko on’e dakchakani programmekoba bilakbatataha. 

Social Forestry Programmeko State Plan aro Ma’mongni 
dakchakgipa Schemerangni ning’o chu’sokatenga. Ia 
Schemerangko abachengatani a’selde, skanggipao 
am’bolrangko, jengrangko aro chonchongipa bolrangko ba 
boldimrangko bariate uarangko songni manderangna 
jakkalchina on’na gita ong’a. Bol ge’anirango jakkalgimin 
porongronggipa a’arango, songni a’barango, bakrarango 
dakatenga. Una agreba chararangko bang’e ge’aniko dingtang 
dingtang biaprango a’bachengataha, jerangkon ramarango 
re’onga, dingtang dingtang Social institutionrangna 
on’atenga, jemangan Farm Forestryni ning’o programmeko 
dake “Dedrangsakprakna bol pangprak” ingipa mingsinggipa 
miksonganiko ja’rike kam ka’enga. 

6-gipa bilsirangna daksamsoanio, 1984-85 bilsini 
bon’angachibara tangka lak 104’50 ko Social Forestry-na 
donsoani palo tangka lak 192’39-ko jakkalskaaha. Ming 
20-manchisamsoani ning’o 1982-83 rango gimik pang lak 
100-ko ge’na donsoani palo gimik 102-pang bolrangko 
ge’skaaha. Indiba bolrangni tangani pang ritchaprako 94 
ong’e, West Bengalni ja’manogipa biapko man’enga. India 
gimiko bolni tangani ritchaprako pang 95 ong’a. 

XII. (b) Biogas aro gipin wa’alni bilrangko 
bikotani : 

Biogasko sogimin ki’i ba be’enoni ong’katgipa bibaoniko 
man’a. Ia bibachi song’na ritna, nokrangko bijoli gita 
teng’atna aro kolrangko wilwilatna man’a. Indakgipa 

cholrangko dake on’anina Ma’mong aro State Sorkari pilak 
nanga korosrangko apsan suale chilrimenga. Regional 
Programmeni ning’o North Eastern Councilba Biogas 
Plantrangko a’bachengatna gita State Sorkarirangna 
dakchakanirangko on’enga. 1983-84 bilsirango, Planning 
Commission gimik dam 5 Biogas Plantrangko songna 
donsoaniko dam 52-ko songskaaha. 

Uarangna agreba Sorkari dingtang dingtang wa’alni 
bilrangko saloniko aro balwaoniko cholrangko dake nienga. 
Damgni micro Hydel Projectrang baksana Solar Photo Voltaic 
Pumps aro Windmillrangkoba bikotna 1984-85 bilsirango 
donsoenga. 

XIII. An’tangni obostao pangchake banggija 
dedrang ba’aniko ra’gatani : 

Bang’gija dedrangko ba’aniko ja’rikaniara, mande 
sakantini mikkangchiko niksamsoe kam ka’anisa ong’a. 
Sorkarini kamde mande sakantiko dingtang cholrangchi skie 
ma’siatanisan ong’a. Da’odipet pilak Staterangon ua kamko 
uigimin aro changgimin sapgimin manderangko donate, pilak 
dolni manderangan skie on’aniko dakenga, maina skie 
ma’siatani gride ia programmeko mamung dakeba namekae 
chu’sokatna man’jawachim. 

An’chingni Stateara Indiani gipin gipin Staterangoni 
namen dingtanga, mande jelani an’chingo komia aro a’ani 
apalani kri mande bang’e dongani komia. Uni gimin chongipa 
nokdang ba dedrang bang'gija ba’aniko didiani an’chingna 
indakpile ong’ja. Indiani Sorkariba uni Policyo a’brini 
jatrangna chongipa nokdang ba dedrang bang’gija ba’aniko 
indakpile didijachina tik ka’manaha. 

XtV. Primary Health Centrerangko bang’batate 
namgnirangko apalbatatani aro konchi 
man’aniko, T.B. aro kana ong*anlko ba mlkron 
saaniko sanne-banne naljokatani : 

Stateni manderangna, mongsongbate songrango 
donggiparangna sagni-ding’ gnioniko champengsona aro 
sagipa ding’giparang na pilak dakchakanirangko on’na 
di ngtan gmancha programmerangko donmanaha jekai: 

namgipa rongtalgipa ringani chirangko suale on’ani be’eni 
an’senganiko rakina dingtang dingtang cholrangchi 
dakchakanirangko on’ani, namkala kamrangko bikote on’ani 
aro an’tangtangko be’en an’senge rakina skie on’ani aro 
indakgipa kamrang. 1983-84 bilsirango an’chingni Stateo 
Primary Health Centrerang gimik dam 29-san dongachim. 
1984-85 bilsimitingo gipin dam 3 Primary Health Centreko 
kulidapaha. Dam 125 Sub-Centrerangkoba 1984 bilsini 
March jao donaha. 1985 bilsini March jani bon’achibara 
Sub-Centrerang gimik 217 ong’aha. Ia kamrangko Minimum 
Needs Programmeni ning’o kam ka’aha. 6-gipa Planni ning’o 
dam 5 Primary Health Centrerangko tuchakani palang ge 
30-gipaona tang’ doatna kam ka’aha. 

State Sorkari ganggu chike saaniko pangnajolnan 
gimaatsrangna rake kam ka’ani programmerangkoba jako 
ra’aha. Da’o dipet State gimiko dam 27 Malaria Clinic-rangko 
rikaha. 

Konchi saaniko rim’na aro uarangko champengsona gita 
dam 16 SET Centrerangko, dam 3 Leprosy Control 
Unit-rangko aro damsa Leprosy Colony Hospitalko donaha. 
Unbaksana Meghalaya Sorkarini bak nangpagipa, jenan 
tangka-paisarangko on’pae dakchakenga Mother Theresani 
rikgimin Voluntary agency koba nirokpaenga. T.B. 
saanirangko champengaona man’a gita BCG tikka su’ani 
bidingo Multipurpose Health worker-rangna trainingrangko 
on’enga aro Shillongni Chest Clinic D.T.C. Outdoor Serviceko 
on’enga. Una agreba an’chingni Stateo dambonga 
Hospitalrang gnang, jerangon ia saanirangko sanenga aro 
ma’eke dongimin kutturirangko man’enga. 

Mikron kana ong’aoniko ba saaoniko naljokatna ba 
sannabanna gita State Sorkari dingtang dingtang 
Programmerangko done chu’sokataha. Ru’utgija 
salrangmangmangoean an’chingni State kana ong’aoniko 
na^joke rakkianina damsa Opthalmic Complexko kuliaha. 
Indake Trachoma Control Programmerangkoba pilak 
Districtrangon Mobile Eye Camprangni ning’o chu’aokataha. 
An’chingni Stateo damsa Eye Hospitalko donchina gitaba 
namnike donaha aro ge 5 Districtrangon Eye Specialistrangko 
sakprak donchinaba chanchiman’aha. 

XV. Me’chik bi’sarangna, ding tan gmancha a’brini 
jatrangna namgni rangko dake on’ani aro an’o 
gnanggipa aro ma’giparangna namgipa 
cha'anirangko aro sanna bannanir*angko 
on’ani Programmeko bilakbatatani : 

Be’enni bilakanina namgipa cha’anirangni 
komianirangko songadamni an’o gnanggipa me’chikmarango, 
ma’giparango aro dedrango nikna man ’a. Indake uamangni 
songsal aro an’tangtangni obostarangko nambata gadangona 
ra’dona man’a gita dingtangmancha kangalrangna galchipa 
ba aldugipa grigipa me’chikrangna, bi’sarangna aro be’eno 
gisiko ong’siako man’gipa pilaknan Social Welfare 
Programmeo donsoaha. Ia apalgipa daksoanio institutional 
aro non-institutional servicerangko dingchike kam ka’e 
on’china didianirang gnang, jechin galchipa man’gipa, be’en 
bimango ong’siako man’gipa manderangko aro integrated 
child development serviceko aro galchipgimin me’chikrangna 
nokrangko rike on’aniko uamangni janggi tangani gadangko 
nambatatna, songsalni obostako de’dona dakchakgen. 
Sorkarini on’gipa grant-in-aidrangko namekae chu’sokatna 
man’agita, Voluntary organisationni kamrangko apalen 
jakkalenga. 

Me’chikrangna namgnirangko on’nani :- Galchipako 
man’gimin ba kangal me’chikrangna simsakanirangko on’ani 
aro uamangko namkala janggi tangani gadangona ra*bapilani 
programmeo, janggi tanganina kamrangko skiani ba training 
aro dingtang dingtang pale bote cha’ani kamrangko 
alrachengatani aro hostelrangko rikani, Voluntary 
organisationrangni ning’o grant-in-aidrangko on’anirang 
gnang. Dal’gimin me’chikrangna sea jotaniko skina gita 
dambonga ICDS Blockrangni ning’o kamrangko 
a’bachengataha. 

Bi’sarangna namgnirangko on’anirang :- Dingtang- 
mancha Voluntary organisationrangna, orphanagerangko, 
day care Centrerangko skie on’ani Centrerangko, Park-cum 
recreation Centrerangko, Bal Bhavan remand home (ba 
pattokona watatna bilsi sokkugijagipa doei gnanggipa 
bi’sarangko donram biap, jean uamangko nama ramaona 

rimbana skie on’a) Permanent holiday home Camprangko 
nirokani aro Pre-Primary skulrangna teaching aidrangko 
sualani aro ugita gipin kamrangkoba ka’enga. 

Be’en bimango ong’siaho man’giparangna dakchakani :- 
Be’en bimango ong’siako man’gipa manderangna 
Scholarshiprangko, aidrangko, Vocational trainingrangko aro 
dingtang dingtang dakchakanirangko on’enga. 

Be’enna gisikna dal’roroaniko on’gipa cha’anirang : 

An’chingni Stateo Nutrition programmeko minggni 
cholrangchi chu’sokatenga, jekai (a) Songadamrango 
Community Development Blockrangchi chu’sokatenggipa 
Special Nutrition Programme (SNP) aro songjinmarango 
ICDS arearango Social Welfare Departmentchi. (b) Stateni 
basegimin badiaba skulna Education Departmentni 
dakchakenggipa Mid-day-meal Programme, ia pilak 
kamrangkon Minimum Needs Programmeni ning’o 
chu’sokatenga. SNP-ni ning’o songadamni bi’sarangko bilsi 
0-6ona, an’o gnanggipa me’chikmarangko aro degnanggipa 
ma’giparangko man’gopa. 1983-84 bilsirango sak 10,000 mang 
manderang bang’a namgnirangko man’aha. 1984-85 
bilsirango sak 12,000-mang manderangna namgnirangko 
on’na gita tangka lak 10/-ko jakkalenga. Ian Departmentni 
non-plan programmeo sak 30,000 manderangko man’gope 
kam ka’ani baksa ong’a. 


Songjinmani SNP arearang dam 69 ong’a aro 
Districtprako cha’aniko on’ani salranga sal 3000 ong’a. Uko 
ka’mao mesokatenga :- 


Disti ict 

Conti eiang 

Namgnirangko 

man’gipa 

Gimik 

East Khasi Hills 

31 



6,200 

West Khasi Hills 

5 



1,000 

East Garo Hills 

5 

750 

250 

1,000 

West Garo Hills 

16 

2,400 

800 

3,200 

Jaintia Hills 

12 

1,800 

600 

2,400 

Chu’gimik 

69 

10,350 

3,450 

13,800 

Integrated Child Development Serviceni Projectrang :- 
An’chingni Stateo ia programmeko dam 11 ICDS Blockrango 
chu’sokatenga. ICDS projectni ning’o bi’sarangko nirokani aro 
maiba a’sel ong’ode uamangna ku’patiani, supplementary 
nutrition, rongtale an’tale dongna skiani, aro non-formal 
educationo indin skie on’ani bilsi 0-6 ona brigipa bi’sarangna 
aro degnanggipa ma’giparangna ia schemeni ning’o 
dakchakanirang gnang. 1983-84 bilsi gimiko sak 31,465 
bi’sarangaro sak 7,215 ma’giparangna namgnirangko on’aha. 
1984-85 bilsirango sak 16,000 bi’sa aro ma’giparangko 
man’gopate kam ka’na gita tangka lak 25’85/- ko 
donsoahachim indiba 33’065 bi’sarangko aro sak 6,011 
me’chikrangko gimik sak 39’067 bi’sa aro mechikrangko ICDS 
ni ning’o man’gopate chu’sokataha. 

Mid-day-meal Programme :- Bilsiprakon ia Programmed 
ning’o bi’sarang sak 21,000-ko man’gopatenga. 

XVI. A’bachenge lekka skianiko mongsongbate 
bilsi 6-14 ona sokgimin me’chikrangna on ’a aro 
dal’gimin manderangna sena aro poraina 
skianiko namekai chu’sokatna : 

A’bachenge lekka skianiko, Minimum Needs 
Programmeo, uni nangchongmotgipa bak dake 
man’chapataha. Uandake bilsi 6 aro 14 ni gisepogipa 
bi’sarangna lekka skianiko mongsongbatgipa kam dake 
ra’enga. 6-gipa piano General Educationna donsogimin 
tangka ritchaprakoniko 50/- kode Elementary Educationna 
ma’ekate donaha. Je bi’sarangan maiba a’selni gimin 
uamangni poraianiko dontongna draatako man’aha aro 
jeman^an poraina chol ong’jae noktangtango jotton ka’enga, 
Primary aro Middle skulrangkode matchote poraipana man’a 
gita pilak cholrangko non-formal part time education 
Centrerangchi cholrangko on’enga. Bi’sarangko skulrango 
bang’bate poraiatna man’na gita uamangna dingtang 
dingtang dakchakanirangko jekae Text Bookrang, bohirang 
aro pencilrangko indin on’ani. Skul uniformrangko, 
scholarshiprangko aro stipendrangko kangal bi’sarangna aro 
uko man’na kragipa bi’sarangna on’ani, indakgipa 
kamrangchi dakchakenga. Un baksana kraa gita 

dakchakanirangko District Councilrang, State Sorkarini 
dakchakanirangchi diltugipa biaprango skulrangko kulienga, 
dingtang dingtang skie ra’ani cholrangkoba on’enga. 

6-gipa daksamsoani bilsi 6 aro 14-ni gisepogipa sak 
28,500 bi’sarangko Non-Formal Educationo chipdapna 
donsoaoni 1983-84 bilsini bon’angachibara sak 23,000-ko 
bimung sedapna man’aha. 1984-85 bilsio sak 6,000 chatro 
chatrirangko man’dapna donsoenga indiba 1984 bilsini 
December jaona kingking gimik 5,000-ko man’aha. Indake 
6-gipa daksoaniko nipilatode Formal Primary aro Middle 
skulko an’chingni Stateo chalaiani chu’sokgipa ong’aha ine 
nikgen. 

Non-Formal Educationko 1984-85 bilsio chu’sokataniko 
niatskaode, bilsio chatro chatrirangko sak 12,000 
man’gopatna donsoaniko 1984 bilsini bon’angachibara 
December jaona kingking gimik sak 14,372- ko 
man’gopatskaaha. 

Dal’gimin manderangni sena jotna aro poraina 
changgijaniko bon’atna kam ka’ani Bilsi 15 oni 35-ona, 
dal’gimin manderangna sena aro poraina Adult Education 
Programmeni ning’o skie on’aniko Minimum Needs 
Programmeni ning’o bak dake ra’aha. Ia programmeko 
National Adult Education Programmmeni ning’o done 
tarakbatatna aro District dam 5-rangonan ra’angaha. 
Uarangoni dambride Rural Functional Literacy Programme 
aro damsade State Planningni ning’o ong’a. Da’o bilsi 15-oni 
35 ona sokgipa dal'gimin manderangna skie on’ani kamrangko 
Stateni pilak biaprangonan sokatange on’na ingipa National 
Policyni bidingo 7-gipa bilsibongaprako daksoanio uko 
napatgen ine donsoaha. 

1984-85 bilsirango MNP aro Ma’mong Sorkarini kam 
ka’ani ning’o dam 1,200 Adult Education centrerangko aro 
dam 450 Continuing Education centrerangko kulie sak 37,000 
chatro chatrirangko skie ma’siatna donsoenga. 1984 bilsini 
December jaona kingkingde sak 26,311 chatro chatrirangko 
skie on’na man’aha. 

XVH. Fair price dokanrangchi saiantina 
nangchongmotgipa cha’anirangko suale 
on’ani cholrangko bangHbatatna. Re'roroe 
palgipa dokanrangko karkanao kam ka’gipa 
biaprangona sokatange on’na, chatro 
chatrirangna hostel, text bookrang aro 
bohirangko man'e on’na aro consumer 
protection movementko bilakdapatna : 

Da’odipet Public Distribution Systemrangko an’chingni 
Stateo, Plan Schemeni a’palosa dakaiengkua. 1983-84 bilsi 
dipetsa Civil Supplies Schemerangna planko dakna cholko 
on’chengaha. Saiantina nangchongmotgipa cha’ani 
bosturangko ka’mao me’sokgipa dolrang sualenga. (1) 
MECOFED, dam 11 biaprangko diltugipa song ba biaprango 
kuliaha., bosturangko kraa damo palenga, sualenga aro 
bregopeba donenga. (2) Recognise ka’gimin Pimary 
agricultural Credit Societyrang songadamrango aro Primary 
Consumers Societyrang songjinmarango, cha’ani bosturangko 
dingtang dingtang biaprango sualenga. (3) Fair Price 
dokanrang cha’ani bosturangko sualenga jekae : mi, ata, 
gom-mi, moida, chini, cha’ani to aro karirang. Da’o dipet 
an’chingni stateo gimik dam 2,147 dokanrang dongaha. 
Districtprako badita dokanrang gnang uko ka mao 


mesokenga. 

Districtrang. 

Fair Price dokanrang . 

East Khasi Hills district. 

689 

West Khasi Hills district. 

355 

East Garo Hills district. 

191 

West Garo Hills district. 

761 

Jaintia Hills district. 

151 

Gimik 

2,147 


1983-84 bilsirango an’chingni Stateo gimik dam 300 Fair 
Price dokanrangko kulina donsoahachim, indiba dam 
160-kosan kulina man’aiaha. 1984-85 bilsinade mamung 
donsoani dongkuja, maina an’chingni State Sorkari niamo sak 
1000-prako Fair Price dokan ge’prak ingipako ga’batangaha. 

91 



Captain Williamson A Sangma 

lndimangba badiaba biapo uko nangchongmotenga ine nikode 
dokanrangko kulina cholrangkoba on’kuenga. 1984-85 
bilsirango gimik dam 129 Fair Price dokan rangko 
kulidapaha. Dingtangmancha gipin a’song baksa sima-ari- 
rango donggipa biaprangonaba bosturangko sokangatna aro 
District skotongrango je damon man’a, ua apsan damon 
uamangnaba palna uarangko sokatangna gitaba garirangko 
watrongenga. 

Songni Padotko skotong done Vigilance 
Committeerangkoba songrango donaha jemangan 
dokanrangko, uoniko bree cha’gipa aro dokan dakgiparangni 
kamrangkoba nirokenga. 

Re’togijagipa diltugipa biaprangona re’ange pala botani 
cholrangkoba aTaachengate ninaba Sorkari chanchiaha. Book 
Bank Scheme, Text bookrang aro Subsidyrangko chatro 
chatrirangna on’naniko bilsigimikon ka’dongkuenga. 1981-82 
bilsirango gimik sak 29,000 mang chatro chatrirang dam 300 
skulrango aro Collegeni Book Bankrangko jakkalna aro 
indake bang’bea dakchakanirangko man’aha. 

XVIII. Investment Procedure rangko olgrokatani aro 
daka-rikani Policyrangko bilakbatatani, 
kam rangko donsoa somoio matchotna man’na 
gita chonchongipa daka rikani, sika koani 
wata chengani aro indakgiparangko somoini 
kri namdapatani : 

State Sector-o Sorkarini chonchongipa daka rikani 
kamrangko dingtang dingtang a’barango, vocational 
training-rangko on’e nambatatna training biaprang gnang. 
Uarang baksana grant-in-aidrangko tangka paisarangchi 
dakchakna gita nationalised Bankrangni ning’o tangkarangko 
srona on’aniko an’tangtangni namnika daka-rikani 
kamrangko an’ tangtangna rikanirango dakchakaniko, somoi 
aro chasongni kri bosturangko namdapatna kam ka’anio pilak 
dakchakanirangko on’enga 

ATbrini jatrangni daka-rikani kamrango bosturangko 
bikote bariataniko rabachina aro nitogipa gamchatgipa 
bostu-rangko uarango on’ chape dakchinaba Sorkari didienga. 
Da’o dongenggipa hand loom production Centerang baksana, 
uarangko namdapatanina gipin damdok Handloom 

Demonstration Cum Production Centerangko dondapaha. 
Jemangan Handloom Weaving Industryo bakko ra’enga, 
indakgipa nokdang ge 4,500-rangna Sorkari tangkarangko 
on’dapaniko aro kildingrangko on’e dakchakenga. 
Ba’rarangko bang’e dake palna man’na gita Sorkari, ka’sne 
ka’sne ge 200 loomrangko donan baksana ge 500 
loomrangkoba Garo Hillso ra’dape changgipa sapgipa ba’ra 
dakgiparangko seokaha, aro uamangna Intensive Handloom 
Development Projectni ning’o dingtang dingtang 
dakchakanirangko on’enga. 6-gipa Planni ning’o lak 12 square 
metre ba’rarangkosan dakna donsoahachim, indiba lak 12.95 
square metre ba’rarangko 1984 bilsini December jaona 
kingking dakaha. 

An’chingni Stateo chonchongipa daka-rikanirango 
abachengatanio chu’sokgipa ong’enga ine nikgen. 1982-83 
bilsirango unit ge 100- ko kuliaha aro 1983-84 bilsirango dam 
70 unitrangko kulina donsoaoni dam 103 unitrangko 
kuliskaaha. Ritchaprako 147’1-ko kuliaha ine nikgen. 1984-85 
bilsirango gimik dam 100 unitrangko kulina donsoengaoniko 
1985 bilsini March jaona kingkingde dam 79 unitrangko 
kuliman’aha, 

XIX. Gipin a’songrangoniko bosturangko cha’ue 
rabagiparangko an’tangtangni namgija 
man’dapanina bosturangko rakkirike palgipa 
dokandalrangko, kajina gamna nangaoni 
togie jokgipa aro hisap grigipa tangkarangko 
jakkalgiparangni kamrangko dontongatna 
kam ka’ani aro uamangni kosako raka 
sastirangko on’ani : 

State Levelni dintang dingtang Departmentrang pilak 
obostarangko namekae nie dongenga Kajina gamna nangaoni 
togia aro pa’sikejokgiparangko rim’na man’na gita, Shillongni 
Superintendent of Taxes Office gital Unitko donaha. 

XX. Public Enterprises-ni kamrangko nambata 
gadangona ba changgipa sapgipa ong’atna, 
uarangko jakkalna aro an’tangtangni gisepo 
kamrangko bikote ka’aniko bariatna : 

An’chingni Stateo ma’jangchigipa Public Sectomi 
dakarikani Cement Factorysan dongaia. Uko dalbatatna 

skanggipa kamko ka’ani matchotaha aro gnigipa gadangkoba 
ka’chakatengaha. Unbaksana Public Sectorni ma’jangchigipa 
pale bote man’ani State Electricity Board aro State Transport 
Corporation, iarangan ong’a. Uarangko nambate chalaina 
man’a gita dingtang dingtang skie on’ani kamrangkoba jako 
ra’enga. 

MING 20 MANCHISAMSOANIRANGKO NAMEKAE 
CHIT SOKATNA MAN’NAGITA AGANANIRANG s 

Da’o dipet a’songni ming 20 manchisamsoaniko namekae 
chu’sokatna man’nagita, ku’patianirangko Planning 
Department dakenga. Dingtang dingtang Sectorrangni ia 
programmeko chu’sokatani kamko nirokchina Review 
Committeeko donaha. 

State Levelo Administrative machineryna jringjring 
ku’patianiko aro chu’sokatgnigipa kamrangko mesoke 
on’china gita Chief Ministerko Cabinet Sub Committeeni 
Chairman dake donaha. 

Chief Secretaryni dilgipa, Secretaryrangni Committeeba 
ia kamrangko namekae chu’sokatna uko nirokjringenga aro 
nipile kamrangko chu’sokatenga. District Leveloba 
Districtrangni dingtang dingtang Coordination 
Committeerang, jekon District Magistrate dilenga, jaantion 
Districtrango ia kamrangko chu’sokatani gimin nipile 
kamrangko ka’enga. 

Uarangko namekae somoi gita chu’sokatna man’enga ine 
ka’dongna man’na gita Sub-Divisionprakon Ministerrangko 
nirokchina bilko on’aha. UamangDistrict/Sub-Divisionrangni 
dilgi parang baksa, development departmentni skotongrangko 
rimchape tom’anirangko ong’atenga aro chu'sokatna 
kamrangko nipile ka’enga. 

NfPILGIMIN MEGHALAYAO MING 20 MANCfflSAMSO 
ANIRANG : 

1. Gama-ge’ani bidingo, donggerangko kaani, gital ge’a 
gamani cholrangko bikote mesokani, uarangko 
namdapatani aro a’gako game cha’anina gisiko on’ani. 

2. Nakap aro .uaranggita samjakrangni bitchiloniko 
bikotgipa torangko bariatna dingtangmancha gisiko 
on’e kam ka’ani. 

3. Integrated Rural Development aro National Rural 
Employment Programmeko apalbatatani aro 
namdapatani. 

4. A’arangko baditana kingking apale ba dal’e ra’na ba 
kangna man’a uko tik ka’ani, agitchagipa a’arangko 
kangalrangna suale on’nani aro iarangko sekame 
pangnajolna rakkiani. 

5. Game cha.giparango kam ka.nape cha.giparangni 
hajirako nipilani aro uarangko namekae nigrike tik 
ka’ani. 

6. Nokkol ita man’gipa kam ka’giparangko naljoke nama 
kamo donpilani. 

7. Scheduled Castes aro Tribesrangko namdapatna 
daksogimin programmeko ta’rakbatatani. 

8. Ringani chiko man’gijagipa songrangona uarangko 
ra’ange on’ani. 

9. Songadamni nanderangna nok dongchakna a’arangko 
on’ani aro nok rikanio dakchakaniko on’paani. 

10. (a) Songjinmao kangalrangni dongram biaprangko 
namdapatani. 

10. (b) A’songni j a’manchakbatenggipa dolrangna 

nokrangko rike on’ani aro dakchakani. 

11. Bijolini bilrangko bikote bariatna, Electricity 
authority-ni kamrangko namdapatna aro 
songadamrangona bijolirangko ra,angna. 

12. (a) Bolrangko bang’e ge’e porongronggipa biaprangko 

buring bolgrim pilattaina kam ka’aniko aro Farm 
Forestryko ta’rake chu’sokatani. 

12. (b) Biogas aro gipin wa’alni bilrangko bikotani. 

13. An’tangtangni obostao pangchake de bang’gija ba’aniko 
ra’gatani. 

14. Primary Health Centrerangko bang^batate 
namgnirangko apalbatatna aro konchi man’aniko, TB 
aro kana ong’aniko ba mikron saaniko sanne-banne 
naljokatani. 

15. Me’chik aro bi’sarangna dingtangmancha alsrini 
jatrangna namgnirangko dake on’ani aro an’o 

gnanggipa aro ma’giparagna namgipa cha’anirangko 
aro sanna-bannanirangko on’ani programmeko 
bilakbatatani. 

16. A, bachenge lekka skianiko mongsongbate bilsi 6 oni 
14 ona sokgimin me’chikrangna on’na aro dargimin 
manderangna aro poraina skianiko namekae 
chu’sokatna. 

17. Fair price dokanrangchi salantina nangchongmotgipa 
cha’anirangko suale on’na cholrangko bangTaatatna. 
Re’roroe palgipa dokanrangko karkanao kam ka’gipa 
biaprangona sokatangna on’na aro Consumer protection 
movementko bilakdapatna. 

18. Investment procedure-rangko olgrokatani aro daka 
rikani policyrangko bilakbatatani, kamrangko donsoa 
somoio matchotna man’na gita chonchongipa daka 
rikani, sika koani, wata- chengani aro indakgiparangko 
somoini kri namdapatani. 

19. Gipin a’songrangoniko bosturangko cha’ue 
ra’bagiparangko, an’tangtangni namgija man’dapani 
bosturango rakkirike palgipa dokandalrangko, kajina 
gamna nangaoni togie jokgipa aro hisap grigipa 
tangkarangko jakkalgiparangni kamrangko 
dontongatna kam ka’ani aro uamangni kosako raka 
sastirangko on’ani. 

20. Public enterprise-ni kamrangko nambata gadangona ba 
changgipa sapgipa ong’atna, uarangko jakkalna aro 
an’tangtangni gisepo kamrangko bikote ka’aniko 
bariatna. 

BONKAMGIPA SALRANG 


Captain Williamson A. Sangma ka’sopo saaniko namatna 
aro nambata sananiko man’a gita New Yorkni Sloane 
Kettering Cancer Institute- ona re’angaha Indiba saani name 
namsrangna man’jaha aro uko Delbini All India Institute of 
Medical Science-ona 1990 bilsini September jani 26 tariko 
rimbapilaha. Uko namatsrangna gita joton ka’beoba uni 
saanirang bilongroroangaha. Indake 1990 bilsini October jani 
25 tarikni Bristibar sal, pringni 4 bajio Delhini All India 
Institute of Medical Science-o jringjrotna neng’takna 
re’angaha. Ua salon uni manggisiko Delhini Meghalaya 
Houseona ra’baaha. 

Siani koborko man’arion Prime Minister gitcham, Rajiv 
Gandhi aro bang’a Congress-ni dilgiparang re’batokaha. 
Dongrikenggipa duk ong’enggipa uni nokdangni manderang 
baksa duk ong'rimpaaha aro bang’a dakchakanirangko 
nokdangni manderangna on’aha. India Sorkarini dal’dalgipa 
dilgipa-rangoniba reToapaalia, aro duk ong’ani tom’anirangko 
dake kattarangko nokdangni manderangna watatokaha. 

( 1 ) Indiani President R. Venkataraman : 

Captain Williamson A. Sangmani siani kattako knana 
ka’bea aro namen duk ong’a. Ua an’tangko on’kange 
A’songtangna ru’uta bilsirangna kamko ka’aha. Uni 
sianganichi A’song uagita A’songtangna ka’sagipa 
mandeko gimaataha. Angni duk ong’paani kattarangko 
duk man’enggipa uni nokdang aro Meghalaya A’dokni 
manderangna iachi watatenga. 

(2) Indiani Vice President Dr. Shankar Dayal Sharma: 

Captain Williamson A.Sangmani siani kattako knae 
namen ka’bea aro duk man’bea ine aganaha. Ua indake 
aganangkuaha, Captain Sangma saksa namgipa aro bil 
amgipa sason ka’gipa ong’achim, Uni jatna ka,sae 
jat gimikni chugnina kam ka’ani a’bao an’tangko 
on’kange kam ka’anirangko pangnan gisik ra’kamgen. 

(3) Meghalaya A’dokni Governor, Mr. Madhukar Dighe : 

Duk aro kalimani kattarangko janape Meghalaya 
A’dokni Governor, Mr. Madhukar Dighe indake 
janapaha. Captain Sangmani sianina duk ong’bean 
baksa an’tangni ka’beani kattarangko kalimenggipa 
nokdangni manderangna watataha. Meghalaya A’dokni 
ru’uta bilsirangna Chief Minister ong*e uni namgipa 
sason ka’ani aro niamrangko name uibegipa ong’an 
baksa uni mikkim gnange re’dilrongani 
gamchatbeachim. Uni gimaania bang’anan ong’a. Uni 
Salgro Saliram a’pakna aro a’songgimikna ru’utbee kam 
ka’anirangko gisik ra’angkugen ine Governor aganaha 

Captain Williamson A. Sangmani siani koborko 
man’soarin Meghalaya A’dokni Chief Minister Mr. B.B. 
Lyngdoh, uni gipin Ministerang aro Officerang duk ong’ani 
tom’aniko Meghalaya Secretariat-ni dringo ong’ataha. Ia 
tom’anio Meghalaya A’dokni Chief Minister Mr. B.B. Lyngdoh 
Capt. Sangmani kamrangni gimin jinmana indake aganaha. 

(1) Meghalayani Chief Minister, Mr. B.B. Lyngdoh : 

Captain Williamson A.Sangma-ra Meghalaya A’dokko 
ong'atna kam ka’anio dakdilchenggipa aro dilgiparangoni 
mongsongbatgipa saksa ong’aha. Capt. Sangma, uko Mizoram 
A’dokni Governor dake watatako man’kujanakingking 
Sorkarina aro Meghalaya A’dokna 1970 oni 1988bilsirangona 
kam ka’angaha. Mr. B.B. Lyngdoh, gipin Ministerang aroba 
Officerangni pal uni gimaanina dongrikenggipa nokdangna 
aro bakdilrang baksa kalimpaaniko janapaha. 

Sianggimin A’songni dilgipa, Capt. Sangmako mande 
ra’ani chin gita Meghalaya A’dokni pilak Sorkarini 
Oflicerangko ua salo chuti on’aniko Chief Minister parakataha 
aro salgittamna joljol kalimani salrang dake manina gitaba 
janapjolaha. 

(2) MPCC (I) dol kalimani tom’aniko ong’ataha: 

MPCC (I) dol Capt. Sangmani sianina State-ni President, 
Mr. D.D. Lapang dilgipa ong’e tanggitik kalimani tom’aniko 
ong’ataha. Ia tom’anio A’songni dilgipa Captain Sangmako 
mande ra’anirang baksa uni A’songni manderangna aro 
Salgro-Salaram a’pakgimikna kam ka’anio chusokgipa 

kamrangko janapjolaha. Ia kalimani tom’ani somoio bangan 
aganaha. 

Agangiparangoni : Mr. D.D. Lapang, Mr. S.C. Marak, 
Mr. B.K. Roy, Mr. R.T. Rymbai, Mr.B.B. Dutta, Mr. O.L. 
Nongtdu, Mr. Manniar, Mr. S. Lyngdoh, Mr. P.G. Marbaniang, 
Mr. T.N. Joshi aro Maya Rani Kyndiah ong’achim. 

Dingtang dingtang Union-ni dolrangni tom’anirang: 

Dingtang dingtang, jekae, Garo Students Union, North 
East India United Garo Students Union, A’chik Students 
Union, All Assam Garo Students Union dolrangba Captain 
Williamson A. Sangmani sianina 1990 bilsini October jani 25 
tarikni attaino duk ong.beani tom’aniko daktokaha. Ia 
tom’anirango dingtang dingtang agananirang baksana 
Captain Sangma-ra mukut stikatako mangiparanggita 
ong’gija, indiba A’chikrangni Raja aro Meghalaya A’dokni 
dilgipa onga ine janapaha. 

Captain Williamson A. Sangmani siani somoi, 1990 
bilsini October jani 25 gipa tarlko Turao ong’a 
obostarang: 

1990 bilsini October jani 25 gipa tarik Bristibar pringo 
Captain Williamson A.Sangmani siani katta Turao rangsanan 
gipangaha. Ua pringo radio-o agananirangko knaan baksa 
ong’a obostarangko T.V- oba niksona man ’aha. Ia katta bakan 
A’chik songgimikonaba sokangaha. Tura songjinmao salantio 
ong’ro ng e n ggipa ja ngg i tangani obostarang rang’sanan 
dimelaha aro ia dukni katta sakantikon jadipchangataha. 
Schoolrang, College aroba Officerangko chiptokaha. Pilak 
dokanrangko ant’tangtangarin chiptokaha. Darangchin 
gripchijang ong’tokaha. Da’o maiko dakgen aro uni 
manggisiko bano aro maikae raToagen, sakantini gisikon uina 
skani gapesaksa sakgipino sing’griktokaha. Jatgimikni padot 
ong’anio uni wate re’angania nokdangnasan ma’drang 
maharinasan gimaani aro kalimani ong’aijaha. Indiba uni 
pilak kamrangko chanchiate A’songp songdonggipa 
sakantinan gimabeani aro duknirang ong’chongmotaha. Uni 
nokdangni manderng baksa duk ong’rimpana bang’s 
manderangan uni nokona tom’batokaha. 

Captain Williamson A. Sangmani mang gi siko Delhi 
Meghalaya Houseoniko Gauhatini Borjhar Airportona IAF 
planeo ra’baaha. Uano Assam ni aro gipin dilgiparang mande 
ra’e rimchaksoaha. Gauhati 'Borjhar Airportona Capt. 
Sangmani bimangko ra’bana gita Indiani Prime Minister 
gitcham aro da’o Indiani Congress (I) ni President, Mr. Rajiv 
Gandhi dakchakbeaha. Uni dakchakanichisa Turaona Planeo 
aro helicoptero uni bimangko ra’bana chol ong’aha. Pilak 
ra’baani korosrangna Raymonds dolni Mr. V. Singhania 
dakchakaha. Iana sakantian mitelbena kraa. Capt. Sangmani 
nokdangni manderang somoigita bilrongenggipa Indian 
Airlineso Gauhati Airportona bilbaskaaha. 

Capt. Sangmani bimangko Gauhati Borjhar airporto 
Indian Air Force (AF) helicopterona ra’sremitingo Meghalaya 
Policeni dolrangchi mande ra’e rimchaksoaha. Bang’s 
Congress dolni dilgiparang aro gipinrangba Capt. Sangmani 
bimangko mande ra’e rimchaksona Gauhati Borjhar 
Airportona sokangaha. 

Uamangoni : 

Mr. D.D. Lapang, President, Meghalaya Pradesh 
Congress Committee (I), MPCC (I) Mr. H.Suchiang, MLA and 
MPCC (I) General Secretary, Mr. P.G. Marbaniang, (MP), 
Shillong City Congress (I) ni president, Mr. S.C.Marak, East 
Garo Hills Distrctni Congress (I) ni-President, Mr.B.B. Dutta, 
North Eastern Congress Coordination Committeed) ni 
General Secretary. Mr. Hiteswar Saikia, Assam Pradesh 
Congress Committee (I), Mr. Dharinidhar Basumatari 
(Ex-MP) aro APCC (I) ni Vice President, Mr. Shambhu Ojha, 
APCC G) ni General Secretary aro gipinrangba dongachim. 

Assam gimikni pal Mr. Thaneswar Boro, Planningni 
Ministerr aro Mr. Shamsing Hanse, Hill Areas- 
Development-ni Minister uano dongpae mande ra’ani 
bibalrangko Capt. Sangmani bakosni kosako doneaha. 

Ia Assam-ni sakgni Ministerang Captain Sangmako 
gopani somoio Assam-ni Home Minister, Mr. Brigu Kumar 
Phukan baksa Turaona salgipino bon’chote mande ra’aniko 
dakna rebana tik ka’aha. 

Ua somoio Meghalaya-ni Governor, Mr. Madhukar 
Dighe-ni palo Meghalaya-ni Additional S.P. aro ADC, Mr. 
B.R.Rana re’bae mande ra’ani bibalko doneaha. Uamangna 
agreba Meghalaya Police-ni palgita Mr. H.S. Chittaranjan, 
DGP-ba uano dongpaaha. Indake attam 12:30 bajio 
dingtangmancha IAF-ni helicoptero songtang Turaona Capt. 
Sangmani bimangko Gauhati Borjhar Airportoniko 
ra’chakatbaaha. 1990 bilsini October jani 26 gipa tarikni 1 
(sa) bajio Capt. Sangmani bimang Tura helicopter 
bilonchakram biapona sokeaha. 

Uni bimangko Meghalaya A’dok Sorkarini Social Welfare 
Minister, Mr. Clifford R. Marak aro Minister pf State Mr. 
Serjee Sangma mande ra’e rimchaksoaha. Meghalaya 
Police-ni dolba uko mande ra’e rimchaksoaniko dakaha. Ua 
biaponiko uni nokona dingtangmancha Policerangni tarigimin 
motor gario uni bimangko ka’sine ka’sine ra’baaha. Banga 
manderangan uko mande ra’e uni bimangni ki’sang ki’sang 
chro chro jarikbatokaha. 

1990 bilsini October jani Sonibar sal, 27 gipa tariko 
Turao ong*a obostarang : 

Captain Sangmani bimangko uni nokni dringo donaha. 
Bon’chote uko mande ra’e gronganiko dakna bang’bea 
manderang re’baaha aro mande ra’aniko me’sokna pulni 
bibalrangko uni bakosni kosako aro samtangtango 
dandaketokaha. Ua somoio uni nokni sa’raon bon’kamgipa 
kalimani tom’anikoba ong’ataha. Ua tom’anio Mr. Sandford 
Marak, MP tom’aniko dakdilaha. 

Mr. Sandford Marak, MP. 

Mr. Sandford Marak, MP tom’anio indake aganaha. 
Capt. Sangmara A’songtongna kam ka’anio bang'a 
namgnirangko dakna amgipa dilgipa ong’a. Uan India ni 
Salgro-Salaram a’pako saksa mongsongbatgipa dilgipa 
ong’a. Bini a’selsa an’chi tingtotsaba ong’ani gri 
Meghalaya A’dokko bimangona rabana man’aha. Uni 
siantal A’chikrang ka’sagipa aro kaketgipa pagipako 
gimaataha. A’chikrangsan ongja, indiba A’songgimikba 
indakgipa namgipa sason ka’gipa mandeko jakwataha. 

Attain 12:30 bajio dingtangmancha IAF-ni 
helicoptero songtang Turaona Capt. Sangmani 
bimangko Gauhati Boijhar Airportoniko 
ra’chakatbaaha. 1990 bilsini October jani 2*--~ppa 
tarikni sa bajio Capt. Sangmani bimang Tura 
helicopter bilonchakram biapona sokeaha. 

Capt. Sangmani bimangko Meghalaya A’dokni 
Ministerang, bang'bea manderang aro Meghalaya 
Police dol uko mande ra’e Tura helicopter 
bilonchakram biapo rimchaksoaha aro 
Policerangni tarigimin motor gario uni bimangko 
uni nokona ra’baaha. 

Capt. Sangmani bimangko uni nokni dringo 
donaha. Bonchote uko mande ra*c gronganiko 
dakna bang’bea manderang re’baha aro mande 
ra’aniko me’sokna pulni bibalrangko uni bakoani 
kosakn aro samtangtango dandaketokaha. 

Mr. B.G. Momin : Meghalaya Supply Minister : 

Meghalaya A’dokni Supply Minister, Mr. B.G.Momin 
indake aganaha Captain Sangma an’ching baksa 
dongjahaoba, uni pilak kamrang aro uni 
dakmesokanirang an’ching baksa tange donga. Uni 
bimchipe jatna kam ka’ani, kaket ong’ani aro jattangko 
chel’chakaniko an’ching sakantian gualna man'ja. 
Batesa uni gaanggimin ja’kolrangko jarike ja’ku 
rikgiparang ong’pana krenggiparang ong’na nanga. 
Amadipet uni dakmesoke donanggimin ja’kuko ga’pana 
angaba joton ka’pagen ine ua aganangaha. 

Mrs. M.D. Shira, Meghalaya Transport Minister : 

Anga ma’giparangoni saksa ong’pae da’alo Capt. 
Sangmagita depanteko gimaatna duk ong’bea. Indonga 
depanteko ba’ania namen rasong chabeaniba ong’a. 
A’chik ma’a saksa ong’e anga indake chanchimana. 
A’chik ma’giparang indonga depanteko 
ba’mantaikugenma? Ma’gipa sakantian 

depantetangtangko jatna ka’sagipa, jatgimiko 
re’dilgipa, A’songni dilgipa ong’atpana joton 
ka’atgiparang ong’china, jedakode A’chik jat namroro 
silroroanggen. Indake ku’patia gnang ua aganaha. 


Mr. A. Zaman, Ex-MLA : 

Anga Capt. Sangma baksa banga somoirangnan kam 
ka’rimaha. Uo jat baseani dongja. Pilak A’chik A’songo 
songdonggipa jatantinan ka’saa. Darang gipin jatnaba 
dakbadeani gri. Uni gimin ua pilak jatrangnin namgipa 
dilgipa, ka’sagipa pagipa ong’a. 

1990 bilsini October jani 25 tariko Captain Williamson 
A. Sangmani siani kattako kinarin bang’s 
North-eastern Indian! A'dokni manderang du k ong’ani 
tom’aniko ong’atatokaha. 

1. North-eastern Congress (I) Coordination 
Committee-ni Chairman-ni Officeoni Capt. Sanginani sianina 
kalimani kattarang baksa indake janapjolaha. Gital Indiani 
janggi tangna kam ka’ani kamrango, bang’aon ua bakrangko 
on’pagipa ong’aha. Indakgipa manderang bang’gija 

manderangsan dongaia aro uamangoniko minggenode Capt. 
Sangmaba saksa ong’paa. Capt. Sangma North-east Indiao 
Congress dolko namroroatna kam ka’anio a’bachengdilgipa 
ong’achim. Uan Meghalaya A’dokko rikdilchenggipa aroba uni 
bimungan North-eastern India a’pakgimiko skanggipa biapko 
man’chengaha. Ia kattarangko seanio ka’mao mesokgimin 
manderang soi ka’tokaha. 

Mr. B.B. Dutta, Mr. R. Koijam, Mr. Lianswama, Mr. D.D. 
Pugh, Mr. H.K. Boro, Mr. R.C. Chiten jamir, aro Mr. G. 
Mylliemngap. 

Stateo sason ka’ani bidingo Capt. Sangmara 
pagipagitachacha ong’a aro bang’s demitelani kattarangko 
aganan baksa Communist Party of India (CPI) dolba duk 
ong’ani tom’aniko dakaha. 

Capt. Sangmani sianina North-eastern Councilni 
Secretariat biapo duk ong’ani tom’aniko ong’atanio indake 
Capt. Sangmani tangmitingo chanchiani aro ka’tongni 
skanirangko janapaha. Ua Abrini manderangni 
nangrimgrikani, nambata obostao manderangni janggi 
tangani aro sason-ni bidingo namroroanina dontonga gri joton 
ka’gipa ong’aha. Uni kamrangara North-eastern 
a’pakgimiknan ong’aha. Ia tom’anio Capt. Sangmani NEC-ni 
member saksa ong’ani gamchatani aro a’pakgimikni 
namroroanina uni rabaanirangko gualna man’ja ineba 
janapjolaha. 

Mizoram A’dokni Chief Minister, Mr. Lai Thanhawlaba 
Capt. Sangmani sianina kalimani tom’aniko dakaha. Ia 
tom’anio Mizoram A’dokni Chief Minister indake aganaha. 
Capt. Sangmani siani, North-eastern a’pakgimiko sason-ni 
bidingo uibegipa mandeko gimaataha. Ua a’pakgimiko 
kamrangko chusokatna man’gipa aro sason ka’gipa mandeba 
ong’a. 

Mr. Brigu Kumar Phukan, Assamni Home Minister, 
Capt. Sangmani sianina duk ong’ani tom’aniko ong’atanio 
indake aganaha. Capt. Sangmara sason-ni bidingo 
chagitchambatsranggipa, uibegipa saksa mande ong’achim. 
Indake ua sason-ni bidingo chu’soksrangani kamrangko 
donangaha. 

Tripura A’dokni Chief Minister, Mr. Sudhir Ratyan 
Mazumdar, Capt. Sangmani sianio duk ong’ani kattarangko 
dongrikenggipa jik-dedrangna watataHa aro uano indake 
sea ha. Capt. Sangmara a’brini manderangni dal’gipa dilgipa 
ong’achim. Uni sianichi North-eastern a’dokjolo donggipa 
manderangna gimabeani ong’aha. 

Assam Pradesh Congress (I) Committee-ni tom’anio 
Assamni Chief Minister gitcham, Mr. Hiteswar Saikia, Capt. 
Sangmani sianina indake aganaha. Indiani Northeast a’pako 
Capt. Sangmani sianichi namgipa dilgipa, niksamsogipa aro 
gisik seng’gipa mandeko gimataha. 

Mr. P.R. Kyndiah, Meghalaya Legislative Assembly -ni 
Speaker, Capt. Sangmani siani bidingo indake aganaha. 
Jatgimik, a’pakgimiko aro dingtangmancha Meghalaya 
A’doko Capt. Sangmagita dilgipa mandeko gimaatania da’alo 
bangbang ong’anigita ong’aha aro uako kolgapilatna 
mantaijawaha. Indakgipa dalgipa mandeko gimaatna 
an’chingna namen ka*beani ong’chongmota. Una agreba 
bang’a Legislative Assemblyni manderang aro Officer-rang 
indake aganangkuaha. Ia rakbegipa sal aro somoirango Capt. 
Sangmako gimataniara jatgimikni aro an’chingni ka’tongaro 
gisikrangko bangbang ong’ataha. 

Mawkhar Block Congress Committe (I) dolba Capt. 
Sangmani sianina duk ong’ani tom’aniko dakaha. Duk 
ong’aniko me’sokna minutegnina jrip jrip dongan baksa 
bi’aniko ong’ataha. 

1990 bilsini October jani 27 gipa tariko Capt. Sangmani 
bimangko uni nokni dringoniko, gisik ra’nagita uni ahachenge 
rikdilanggipa District Council Office nokona pring 11:30 bajio 
nitoe tarigimin gario ra’ange una kandikgipd bi’aniko Garo 
Hills District Councilni memberang aro officeni pilak 
manderang dakataha. Ua biaponi joljolan uni bimangko 
Turani Baptist Gilja nokona ra’angaha. Uni bimangko 
rabamitingo banga manderang sorok samtangtangon jrip jrip 
chadenge nichaksoaha. Banghea manderang uni bimangko 
r&’baengmitingo jro jro dake jariktokbaaha. Bang’a 
manderang Gilja nokni sarao uni bimangna sengsotokaha. Ua 
somoio tom’dakgipa manderangko changenchim ong’ode haida 
hajal bongana agrede komijawa. Ua somoio bang’a dal’dalgipa 

manderangba dongachim. Gilja noko uni bimangko 
donmitingo Meghalaya A’dokni Governor, Mr. Madhukar 
Dighe aro Assamni Chief Minister, Mr. Prafulla Kumar 
Mahanta-ni pal watatgipa, Cabinet Minister saksa bon’kame 
mande ra’aniko me’sokna uni bakosni kosako pulni 
bibalrangko doneaha. Bon’kame una bi’aniko dakaha. 

Gilja nokoniko uni bimangko uni nokonan ra’angpile 
bon’kame Meghalaya Policerangni dolchi mande ra’e salam 
ka’aniko dake attamni bri bajimango uni nokni sambaon 
jringjrotna nengtakna gita uko donataha. Uni janggi 
tangmiting salrango A’chik A’songna, Meghalaya A’dokna, 
Indiani Salgro-saliram a’pakni manderangna aro India 
A’songgimikna kam ka’anirangko chanchiode an’ching 
sakantian una gro nanggiparang ong’chongmota. 
A’chikrangnisan ong’aija, indibaCapt. Sangma A’chik Asongo 
songdonggipa pilak jatrangnin pagipa ong’a. 

Capt. Sangmani bimangko Turani Baptist Gijja 
nokona ra’angaha aro bon’chotgipa bi’chakaniko 
dakaha aro ua somoion Meghalaya a dokni 
Governor, Pa. Madhukar Dighe mande ra ani pul 
bibalrangko Capt. Sangmani bakosni kosako 
donataha. 

Gi]ja nokoniko Capt. Sangmani bimangko uni 
nokonan ra’angpile bon’kame Meghalaya 
Polioerangni dolchi mande ra’e salam ka’aniko 
dake attamni bri bajimango uni nokni sambaon 
jringjrotna neng* talma gita uko donataha. 

XXI 

MEGHALAYA 


A’bachengao Assam a’dokni ning’on dingtangmancha 
sason ka’ani bilni ning’o ra’rone, "MEGHALAYA” a’dokko 
1970 bilsini April jani 2-gipa tarik intal aTaachengataha. 
Jamano chu’gimik Assamoniko ma’atsrange 1972 bilsini 
January jani 21-gipa tariko Meghalaya-ko 
dingtangatsrangaha. Meghalaya a’dok-chigara, a’bri aro 
a’kawe bringipa biap dongansenggipa ong’a. Salgrochi 
Assamni Goalpara, Kamrup, Nowgong aro Karbi Anglong 
districtrang, Salaramchi Assam a’dokni Cachar aro North 
Cacharni a’brini districtrang aro Salgipeng are Saliramchi 
Bangladesh a’dokni biaprang ong’a. 



Iano Assam a’dokni damgni a’brini a’dokrangko 
man’gopa. Uarangara : Khasi aro J ai «tia aro Garo Hills 
districtrang ong’a. Meghalaya a’dokara 2501, N aro 2605 N 
latitude aro 85049, aro 9 2052, E longitude-ni nmg’o donga. 


Ill 

Apalani : 

Chu’gimik a’dokni apala, 22, 429 square kilometre aro 
mande jela gimik 17,60,626 sak ong’a. Meghalaya a’dok 
chu’gimikko da’o kam ka’tonagita bakgittam districtrang 
dakaha aro ja’mano bak bonga dakataha. Uarangara-1. 
Jaintia Hills district aro uko 1972 bilsini, February jani 
22-gipa tarik intal ong’atchengaha. 2. East Garo Hills district 
aro 3. West Garo Hills district aro uarangko 1976 bilsini, 
October jani 22-gipa tariko ong’atchengaha. 4. East Khasi 
Hills district aro 5. West Khasi Hills districtrangko 1976 
bilsini October jani 28-gipa tarik intal ong’atchengaha. 
Mongsongbate Khasi, Jaintia aro Garo, a’brini jatrangni 
songdongbatgipa a’dok-chiga ong’a. Ia jatrangara dingtang 
dingtang a’brini gitcham ma’malrangni derutchu- 
su’rutchurangan ong’a jemangon ma’atgimin kam aro 
man’rikrikbagimin bewalrang dongachim. 

A’dok-chigarangni ong’telaigipa bak rang : 

Khasi aro Jaintia Hills districtrangara Meghalaya a’dokni 
bijangchi aro Saliram a’pakjolrang, a’kimbri aro chibima 
a’kawejolrangan gapachim. Salgipengjolrango a’kimbri aro 
chugipa a’dare aro a’solsolrangan gapachim, chubegipa 
chidarerang abrirangni gonggeske a’kawerangona jokonanga 
aro indake uarang a’songgipin a’simarangko batsote Bangladesh 
a’dokona jokanga. Salgrochipak abrirangoni ka’sne ka’sne 
dakonjolange Assam a’dokni a’kawerang baksa nangdimea. Ia 
abrirangara dingtang dintang chua onanio mitamrang 170 
metreoni 820 metrerangona ong’a. Assam a’dokni Gauhati 
biaponi Shillongona re’ani bijangchi ramao Nongpohjolo 700 
Metre chua. 

Khasi Hillsni bijangchi a’chugipa biaprangara 1500 
metreoni 2089 metrerangona ong’a. Shillong a’kimbri 
(Shillong Peak) 1965 metre ong’a aro uanoni chu’gimik 
Shillong songjinmako nikonata. 

Meghalaya a’dokni saliramchibara Garo Hills district 
ong’a aro abrirangara Khasi Hillsna bate onbatkala. Garo 
Hillsni chubatgipa abidingara 450 metreoni 600 
metrerangona ong’a. Salgrochipak abrirang dakonange 
Assam a’dokni Brahmaputra chibimani a’kawerang baksa 

nangdimea aro salgipengchi Bangladesh a’dokrangni 
a’kawerangona sokanga. Garo Hills districtni chubatgipa 
abriara Nokrek abri aro uan 1417 Metre chua. 

Garo Hills districtni abrirangoni salgrochina jokanggipa, 
Ildek, Manda, Damring, Didram, Jinari, Jinjiram, Rin ggi aro 
Ganol chibimarang ong’a. Salgipengchi jokanggipa-Bugi, 
Dareng, Simsang, Rongdi, Kanai, Mahadeo aro Moheskola 
chibimarang ong’a. Garo Hillso dalbatgipa chibimara 
Simsang chibimaan ong’a. 

Khasi aro Jaintia Hills districtni Salgrochi jokanggipa, 
Khri, Umtrew, Umium, Umkhlen aro Kupli chibimarang aro 
salgipengchi jokanggipa Kynshi, Umiam, Mawphalang aro 
Umngot chibimarang ong’a. 

Mikka bilsi aro Karirang : 

Meghalaya a’doko mikka waaniko bakgni dake sualna 
man’a. (1) Salgipeng-Saliramni balwakari (South-West 
monsoon) aro (2) Salgro-salaramni balkasin (North-east 
winter winds). Karirangko bakbri dake sualna man’a:- (1) 
Ritimkari (Spring season) March aro April Jarang. (2) 
Ding’kari ba Wachikari (Rainy season) May jaoni September 
Jaona, (3) Mitekari (Autumn Season) October aro November 
Jarang aro (4) Sin’kari (winter Season) December Jaoni 
February jaona. 

March aro April jarangoni ding’na abachenga aro 
ritimkari somoiba ong’a. June jaon a’doko dingbatgipa ja ba 
somoi ong’a. Ua somoio ding’aniko toe niani gita Turao 34" 
aro Shillongo 26' Celsius ong’a. October aro November 
jarangan chaktobatgipa somoirang ong’a. Ua somoirango 
ding’aniara 2° Celsius ong’a. 

i May jani gittamgipa antirangoni mikkarang tipchanggija 
wana abachenga aro September jani bon’kamgipa aro 
basakobara October jani bijangchini mikkarang tipronga. Ua 
jarangan Khasi Hills districtni salgipeng a’pakjolrango 
bangbate mikka waa. Cherapuiyee aro Mawsynram 
biaprangon ua somoirango a’gilsakgimikna bangbate mikka 
waa, Bilsigimiko mikka waaniko toe nianio 12000 mm ong’a. 
Shillong songjinmao bilsigimiko mikka waaniko ra’dimgope 
toe niani 2150 mm ong’a. 

Skotong Songjinma : 

Meghalaya a’dokni skotong songjimna, Shillong ong’a. 
Shillongara India a’dokgimikni gisepo abrio dongchakna 
minge dongipa biaprangoniba damsa ong’a. Ding’karini 
somoio dongtogipa biap ong’a. Bilsi ritchasana baten British 
Sason ka’anio Shillongko skotong dake jakkalbaaha. 

Ia chasongoba Shillong songjinmaan Meghalaya a’dokni 
skotong songjinma ong’a. Nitogipa biaprang jekae: Wards’ 
Lake, Polo ground, Green Golf course, Lady Hydari Park, 
Shillong Peak aro gipin gipinrang donga. Songre-songgabate 
nirorogipa, songgipin a’gipini manderangna namnamgipa 
dongchakanirangkoba rikaha. 

Gipin a’dokoni rebagipa manderangna Shillongona 
namgipa rea-doani ramarang donga. Meghalaya a’dokni 
ning’o gipin districtrangni skotong songrang, jekae Tura, 
Jowai biaprangni re’rurana gita re’ani cholrang bang’a. Gipin 
biaprangoni Shillongona rebana gita Shillongoni kilometre 20 
chelgipa, Umroi minggipa biapo airport damsa donga. 

Shillongara North-Eastern Council, Eastern Air 
Command, Assam Rifles, Assam Regimental Centre aro 101 
Comm Zonerangni skotong biapba ong’a. North Eastern Hill 
University, Governorni nok, Bench of the Gauhati High 
Courtni Officerangni dongchakanirang donga. 


1991 Census ba mande bang’aniko chanani 


India gimiko mande jelani chu’gimik - 

Me’asa - 

Me’chik 

Mande bariani 1981 oni 1991 bilsiona - 

Square kilometreprako mande bang’a - 

Me’asa hajalprako me’chik sak 929 ga’aka 
Leka poraiani - 

Leka poraianio Me’asa 63.89% 

Me’chik 39.42% 


8,43,930,861 
ba 844 Million 

4,37,597,929 

4,06,332,932 

1,601,764 

(23.50%) 

267 sak. 
52.11% 

Meghalaya Stateo 

1991 bilsio mande banganiko channe man’aonigita 
Meghalaya a’dokgimiko mande 17,60,626 ong’aha. Me’asasak 
9,04,308 aro me’chikara 8,56,318 ong’a. Chu’gimik 17,60,626 
manderangoni 6,89,419 sak manderang skia man’giparang 
aro uanoni sak 3,77,281 me’asarang aro 3,12,138 me’chikrang 
ong’a. 1981 aro 1991 bilsini gisepo a’songo mande baria, 
4,24,807 ong’a aro 31’80 percent baridapa. 1971 oni 1981 
bilsirangni gisepo 32’04 percent mande bariana bate 1981 oni 
1991 bilsirangni gisepo bariani 31’80 per cent ong’e on’tisade 
komibata. Mande jelania square kilometreprako sak 78 dake 
ong’a. 


Meghalaya Stateo aro district damprako mande 
jelaniko mesokani aro skia man’ani : 


State/Oist. 

Me'asa 

Me'chik chu'gimik 

skia 

man'gipa 

Me'asa 

Me'chik 

Gimik 

Meghalaya 

9,04,308 

8,56,318 

17,60,626 

3,77,281 

3,12,138 

6,89,419 

Jaintia Hill 

1,10,929 

1,08,257 

2,19,186 

30,322 

31,047 

61,369 

Hast K/Hills 

3,41,216 

3,15,944 

6,57,160 

1,72,659 

1,47,219 

3,19,878 

West K/Hills 

1,11,051 

1,06,411 

2,17,462 

45,009 

39,929 

84,938 

East G/ Hills 

96,439 

92,604 

1,89,043 

40,676 

29,354 

70,030 

West G/ Hills 

244673 

2,33,102 

4,77,775 

88,615 

64,589 

1,53,204 

Total 

9,04,308 

8,56,318 

17,60,626 

3,77,281 

3,12,138 

6,89,419 


Sasonni biding 

Shillong songjinmao, tom’chimonge niamrangko 
tarichakram nok donga. Ia tom’anio bak ra’giparang biap 
damantioniko seokgimin manderang sak 60 donga. Khasi 
Hills districtoniko sak 29, Jaintia Hillsoniko sak 7 aro Garo 
Hills districtoniko sak 24 dake seokgimin manderang ong’a. 
Meghalaya ong’chengmitingo district ' ge’gnisan 
ong’kuaiengachim. . Indiba ruutgijan ge’gittam Sub- 
divisionarangko ong’ataha. Uni ja’mano Meghalaya Stateko 
pe’rarone dam 5 districtrang aro dam 10 Sub-divisionrangko 
ong’ataha, aro da’o chu’gimik Community Development 
Blockrangko dam 30 on^ataha, jedakode song-nokrango 

namdapatani kamrangko altuabate jako ra’na man’gen aro 
kam ka’tobatgen. Indiani sason ka’ani niam ki’tapo dongimin 
Sixth Scheduleo on’sogiminrangko chu’sokatna kam ka’na 
gita Meghalaya Stateo damgittam District Councilrang donga. 
Uarangara Khasi Hills District Council, Jaintia Hills District 
Council aro Garo Hills District Councilrang ong’a. District 
Councilantion kamrangko name kam ka’e chu’sokatna gita 
Executive, Legislative aro Judiciaiy dake suala. District 
Councilni meinberangko bilsi bongaprakna jinmachi 
seokanirangko daka. 

Man’rikrikbagipa jatni bewalrang 

Meghalaya a’dokara Indiani gitcham dolgittam a’brio 
songdonggipa manderangni dongram ong’a. Dolantini janggi 
tangani bewalrangon maniani, bebe ra’ani, chrok-mesaani, 
ring’s aro dokadamani aro gipin kalsusaanirang donga. Khasi 
aro Jaintia dolrangko Mongolia a’dok chigaoni Indiaona 
rebachenggipa ma’malrangoni ong’a ine chanchichipa. 
Ruutbea bilsirangon uamang da’o songdongenggipa 
biap-a’dokona katbae songdongaha. Biapgipinrangoni 
dingtangmancha ma’ekataniko man’e British sason 
ka’giparangchi dokol kaaniko man’ana agrede an’tangtangni 
jakgitel ong’aniko ripingbaaha. 

Aganritingbaanigitade Garorangara Tibet 

a’dok-chigaosa songdongachim ine bebe ra’a. Ua biaponi 
reTbrangbae, dingtang dingtang dolni dilgiparang baksa, 
dingtang dingtang biapranggita re*bae ruuta bilsirangnan 
Songdu chibimani a’kawerango songdongrorobaaha. 
A’kawerango dingtang dingtang sason kagiparang baksa 
nangrimgrikna man’jae A’chik a’songona songdong-a’chana 
rebaaha aro ja’mano jelbra-jelsuaha. Khasi aro 
Jaintiarangitan Garorangba British sason ka’giparangni 
dokol ka’ao gaakujanakingkingde jakgitel ong*e 
songdonggiparang ong’achim. 

Jatni mongsonggi pa manianirang 

Nongkrem Chrokani (Pomblang Nongkrem) : Ian 
Khasirangni mongsongbatgipa maniani aro chrok-mesaani 
mingsa ong’a. Bebe ra’e, kusi ong’a gnang nokgipani 
gama-ge’anio patianina aro tomtoma janggi tangatanina 

ka’srojce on’pilskaaniko maniani ong’a. Iano mongsongbate 
a’dokni Raja aro pilak manianirangko nirokgipa, dilgipa 
me’chikrang, Rajani jakrimrarang, kamalrang bakko ra’a. Ia 
manianiko bilsiantian doke-dam’e, kusi ong’e October ba 
November jarangni gisepo Shillongni kilometre chisa chel’gipa 
biap, Smit minggipa songo manianiko dakronga. Ia manianiko 
salbonganakingking ong’atronga. 

Shad Sukmynsiem : Iaba minggipin Khasirangni 
mongsonggipa maniani ong’a. “Shad Sukmynsiem”-ni ortoan 
gisiko katchae ka’sroke chrok-mesaani ong’a. Me’trarang 
an’tangtangni dongatoktokko gane-chinne aro me’asarangba 
tarie-tilonge chrokanirango bak ra’a. Dama doke, bangsi sike 
chrok-an’senganirangko daka. Ia manianiko bilsiantin 
Shillong songjinmao April jao ong’attronga. 

Behdingkhlam : Ian Jaintiarangni mongsongbatgipa 
maniani aro iako bitchri-bijongrangko ge’man-gomano July 
jao skotongsong, Jowaio bilsiantian manironga. Ia chrokanio 
name nitoe ganne-chinne me’asarang bako ra’a. Ia manianio 
me’chikrang chrokaniko dakja. Indiba me’chikrang 
noktangtango pagitcham-ma’gitchamrangni jamajanggina 
minge cha’anirangko on’anirango bak ra’a. A’gilsako 
dongmitingo name salrangko reatna aro sian- pil’sachi nama 
biapo ong’pana man’agita bi’anirangko daka. Me’asarang 
nokingrangko go’olchi dokroke namgija ong’atgipa gisik, duk 
aro saknaatgipa miteko rikgalaniko daka. Ian Isolko okame, 
pilak gamma-ge’anirango patipachina bi’ani manianiba ong" a. 

Wangala : A’chikrangni bebe ra’anio bang’bea 
manianirang donga. Uarangoni “Wangala” manianian bilsini 
bon’kamao dalbatgipa maniani-ong’a. Mandena gamma-ge’ani 
cha’chri rongjanggirangko patichenggipa Misi A’gilpa Saljong 
Galapa ong’a. Gammage’anirangko niroke dal’at- silatgipara 
Minima Kiri Rokimesa ong’achim. Ia manianiko aliaoni 
gamma-ge’anirangko jakchotmano bilsianti October jao 
ong’atronga. Song jela ba jelgijao pangchakesan 
manianirangko bakroata. Song jelgipa biaprango 
antisanakingking ong'a. Ian Misi Saljong aro Minima 
Rokimena a’bao patigiminrangko song’s chinne aro chu 
jakgrako rugale on’pilskaaniko daka. A*baoni 
gamma -ge’anirangko jakchotman’ahaode Minima Rokime 

dongramtangona re’angpila ine chanchia. Uni gimin ia salo 
bilsi gipin gamtai-rim’taiaona rebataie patichina 
aganatanirangko daka. Ia dakanikon “Ku’manchia Wal’du 
kaa” ine minga. 


Dingtang dingtang toromrang 

1981 bilsio chane man’anigita ka’mao dingtang dingtang 
Meghalayao donggipa toromrangko me’sokenga : 


Torom 

Mande bang’a. 

Christians 

7,02,854 

Hindus 

2,04,831 

Muslims 

41,434 

Sikhs 

1674 

Bhudhists 

2,794 

Jains 

542 

Dingtang toromrang 

3,44,215 

Torom ra’gijagiparang 

1,530 

Total 

13,35,819 


Janggi tangani bewalrang 

Meghalaya a’doko songdonggiparang bangbatan 
gamme-ge’e cha’anio janggi tanggiparang ong'a. Chu’gimik 
songdonggiparangoni 83% manderangde gamma-ge’anion 
pangchake janggi tanga. Meghalaya a’dok gimiko 22.5 lakh 
hectare a’arangni, 2.17 lakh hectare a’arangkosan 
gamma-ge’anina jakkala. Ong’telaigipa a’ani bakrang aro 
dingtang dingtang obostarango pangchake bangbata gamma- 
ge’anirangko dakna aro chi man’gipa biaprango 
gamma-ge’anirangko dakna gita cholrangko man’gijani 
a’selrang bang’a. 

Janapgimin a’selrang ong’oba, Meghalayao gamma- 
ge’anirangko namdapatanina ka’sine ka’sine bariroroatenga. 
A’doko mongsongbatgipa gamma-ge’ani bosturangara 
mongsongbate mi aro misian ong’a. Badiaba biaprango gom 
mirangko ge’anikoba ra’gatenga. Palskae tangka man’ani 

bosturangara : Alu, mekatchi, kil, besual, gue, e’ching, holdi, 
pan, golmorich, cashewnut aro gipin gipin bosturang baksana 
daororo rubber aro coffee- rangkoba ge’na a’bachengengaha. 

Baikamgipa bosturangara-komila, te’matchi, jambura, 
kakji, chinara, chambil, anaros, te’rik, kompiram, lit-chi, 
te*brong, te’gatchu, plum, nasbati, pitch aro dingtangdingtang 
bosturang. 

A’songo a’rongga gamme burung-bolgrimrangni aro 
a’salrangni bon’angenga-cham’kirokangengako champengna 
gita Sorkari bang’a tangkarangko koros ka’e pangkimgipa 
gamme-cha’ani rokom rokom cholrangko songdonggipa 
manderangna dake on’anirangko dakenga. Indakgipa 
gamme-cha’ani cholrangko dake on ’an baksana, bitchilrangko 
aro a’salrangko jakkalna gita indin suale on’anirangkoba 
dakenga. Pangkimgipa gamme cha’ani a’arangko tarie on’an 
baksa uarangona chirangko ra’bae jakkalna gita chirangko 
kachange, dongge cho’e on’anirangkoba manderangna dake 
on’enga. 

Burung bol grim rang: 

Meghalaya a’dokara burung-bolgrimrangan gapgipa biap 
ong’a. Burung-bolgrimarigipa biaprangko toe nianio 
Meghalaya a’dok gimiko 85,1000 hectare biaprang donga. 
Sorkarini a’kanggimin burungrang (Reserved Forests) 71000 
hectare biaprang, dingtangmancha rakigipa burungrang 
(Protected areas) 1000 hectare aro gipin burungrang 
(Un-classed Forests) 77,9000 hectare biaprang donga. Ia 
burung bolgrimrango gamchatgipa bolrangara- Bolsal, Segun, 
Chram, Boldak, Kimde, Gamari, Champe, Sisoo, Poma, 
Gonsori, Sangdan, Kilwe, Ajhar, Agor, Tezpata, Lali, aro 
dingtang dingtang kamrangna jakkalna man’gipa bolrang 
bang*bea. Samra- sampilanina jakkalgipasam arobidilrangba 
bang’a. 

Gamchatgipa wa’arang-Wa’ge, wa’tre, wa’nok, burua, 
wa’sim, wa’tebok, teksra, wa’kanta, wa’sut, wa’da aro wal’e 
wa*arang bang’a. Namnamgipa rerang Redok, regitchak, 
rechuet, regisin, repin, sokmil aro rema rerang donga. 
Rokomanti mandeni jakkalani bosturang jedake-Ampang, 
pangsu, smu, chen'chak, re’jak, bengraru,kilkra, omak, 

pakram aro indakgiparang. Gamchatgipa balgitorangba 
bangTaea. Meghalaya a’dokara a’ningni gamrangan gapgipa 
a’dok-chiga ong’a. 

Matburungrang: 

Meghalaya a’dok jekae burung-bolgrimrang apala, 
indaken matburungrangba bang's jedake-Mongma, matcha, 
mapil, matchok, balgitchak, mati, marong, wakburing, 
matgonggil, waksel, se’el, peru, matchapeng, mapu, aringga, 
sapau, chipu, matpra, okgipu, wakwek, kawati, gilwe aro 
rokom rokom chonchongipa janggi gnangipa matburungrang. 
Bolo rogipa matburungrangara : Huro, ranggol, makre, mat, 
matwan aro gipinrang aro mongsongbatgipa do’orangara- 
Do’grik, do’mesal, do'bekrot, do’olwak, do’rerap, do’oldu, 
do’uwang, do’reng, do’po, do’kua, do’pa, moina, do’sik, 
do’jinma, do’patchi, do’ting, do’randing’ do’bak, do’ka, 
doTaudok, do’chelu, salchame, do’kru, do’krua’sim, do’rimit, 
renggok, ringgek, do’ma, alabok, dotleng, hargila, do’maski, 
do’sru, do’amik aro banglaea gipinrang. 

Daka-rikani aro wata-chengani kamrang; 

Jatantini pagitcham-ma’gitchamrangoniko man’rikrik- 
bagipa sol’a-repani, wata-chengani bosturang bang'a. Indiba 
da’ororo uarang ka’sine ka’sine bon’angroroengaha gita nika. 
Daka-rikani bidingoba Meghalaya a’doko namen ka’sinbea ine 
nikna man’a. Indiba Meghalaya Stateko man’antal ka’sine 
ka’sine daka-rikani bidingoba bilsianti bariroroatani 
kamrangko jako ra’enga. 

1. Cherapunji biapo cementko tariani aro da’o salprako 
930 ton cementko bikotna man’gipa karkanako bariataha. 

2. Barapanio Tantalum Capacitorko Meghalaya 
Electronics Development Corporation, France-ni M/s. 
FIRADEX baksa nangrime a’bachengataha. Uarangna agre 
Meghalaya a’doko daka-rikaniko a’bachengatgiminranga- 
Meghalaya Plywood Ltd., Associated Beverages, Komora 
Limestones Mining Company, Umiam Calcinates, The 
Meghalaya Watches Company aro Match splint Factory ong’a. 
Meghalaya Corporation salprako- 1500 ton man’gipa Cement 
plantko Garo Hillso aro Paper Grade Lime Plantko Jaintia 
Hillso a’bachengatna tik ka’soaha. 

Leka poraiani gadang : 

Da’odipet Meghalaya a’doko 100% Primary schoolrang 
aro 90% Middle aro High schoolrang aro Collegerangan 
dingtang dingtang dolrangchisa niroke chalaianirangko 
dakenga. Meghalaya Sorkari namdapatnagitasan mangmang 
deficit aro Ad-hoc dake dakchakanirangko on’enga. Ia 
somoirangonakingking 4120 Primary schoolrangko songrango 
ong’ataha. Dam 700 Middle Schoolrang aro 275 High 
Schoolrangna nanganirangko on’e dakchakaniko dakenga. 
Skigiparangko ranta kaanina da’odipet dam 8 Junior Training 
Institute, damgni Normal School aroba damgni B.Ed. 
Collegerang donga. Schoolrangko namekae chalaina 
man’agita, Turako skotong dake Board of School 
Education-koba donaha. Da’odipet damgni Government 
collegerang aro dam 18 Governmentni jako ong’gijagipa 
Collegerangko North Eastern Hill Universityni ning’o 
chapataha. Post Graduateni classrangaro dingtang dingtang 
sandirikite uianirangko dakanina Ph.D degreeko on’anikoba 
daka. Universityo chapatgimin Governmentni ning’o 
ong’gijagipa Law College aro Governmentni chalaienggipa 
Technical Education jedake-Civil, Electrical aro Mechanical 
Engineeringrango diploma courseni Polytechnicba Sillongo 
donga. Bilsi 1971 aro 81 ni gisepo leka poraiani gadang 29% 
oni 34% ona tangdoahaoba, Indiagimikniko ra’gope 
hisapgimin 36% kon sokuja. 

An’sengbaljokani aro sanna-bannani kamrang : 

Da’odipet Meghalaya a’doko dambonga Government 
Hospitalrang, gegittam Community Health Centre-rang, ge 
sotbri chonchongipa Primary Health Centre-rang, dam 
kolgrikdok Dispensaryrang aro dam ritchasa sotfhet 
chonchonbatgipa Health centre-rang donga. Government 
Hospitalrang aro Community Health Centre-rang aro 
Primary Health Centre-rangko ra’gope sagiparangko 1528 
biaprangp done sanna-bannaniko dakna man’a. 

A’ningo donggipa gamrang : 

Khasi Hills, Jaintia Hills aro Garo Hills districtrango 
koila, Cement tariani ro’ong, rong’chun, dolomite, fire clay, 
felsper, quartz aro glass tariani rong’an’chengrang donga. 

Indiagimiko cementko man’ani 95% kode West Khasi Hills 
districtoniko man’a. Garo Hills districto da’odipet koila, 
rong’chun, fire clay aro rong gnanggipa rong’an’chengrang 
donga. A’dok gimiko da’odipet 500 million tonnes koila aro 
4000 million tonrang rong’chun gnang. 

Bijolini bilrang : 

Meghalaya a’doko ta’rake joksolgipa chibimarangan 
bang’ani gimin altuae koros komikalao chioniko bijolini 
bilrangko bikotna chol ong’a. Ia somoirango a’dokgimiko 
dambri chioniko bijolini bilrangko bikotgipa biaprang donga 
aro uoniko 125.2 M.W-ko bikota. Chioniko chongipa bijoliko 
bikotanio 1.57 M.W-ko man’gipa dieseloniko bikotgipa ge’sa 
donga. 

Re'a-doani ramarang : 

Meghalaya a’doko damgittam National Highway 
ramarang napaka aro chu’gimik bakroaniara 461 Kilometre 
ong’a. 1985-86 bilsimitingo a’dokgimiko repigimin aro 
repigijagipa chu’gimik sorokrangko man’gope 5139 kilometre 
bakroe ramarang gnang. 

Aeroplane onchokram a’dokgimiko damsasan, 
Shillongoni sambao Umroi minggipa biapo dongaia. 
Helicoptero manderangko Shillongoni Turaona Gauhatiko 
napake 1988 bilsini March jaoni a’bachengataha. Indiba 
naljokgijagipa a’selrangni gimin da’o uko dontongataha. 

Radio aro Television : 

Shillongo 100 K.W. Radio transmitterko aro 10 K.W. 
transmitterko Turao donaha. Televisionara 100 K.W. T.V. 
Relay centrerangko Shillong, Turao, Jowaio donaha. 

XXII 

BON'KAME AGAN-JANAPANI 

KATTARANG 


Baditanakingking an’chingni a’dok-chigarangp 
namroroanirang ong’ahachim, uarangni gimin chasong gital 
chadamberang dingtanganirangko uibrejanaba donga. Indiba 
chagitcham brikalgipa manderango sing’anirangko dakgenode 
uamangni agananirangara mai ong’skagenchim? A’songo 
namroroani kamrang ta’rake ong’jaoba bang’a 
dingtanganirang, namroro-silroroanirang ong’aha ine nikna 
man’gen. Re’a-doani bidingo namen ja’manchakachim. Bilsi 
sotbrimangna skangsan Turaoni Shillongona re’na nangodc 
salgittam nangachim. District ge’saon songreani ong’engon 
biap damsaoni biap damsaona adita salrangko nangachim. 
Leka poraiani bidingoba neng’nikbeesa poraina nangachim. 
Songtangni Lower Primary School ko matchotani ja’mano ritak 
ritaksan Middle Schoolrang dongaiani gimin chel’bca 
songrangoni reTjae, mitamrang Hostel aro cholgripagipa 
bi’sarang songpanggipa nokdangrango gamnap-rim’napesa 
poraipana chol ong’aiachim. A’chik a’songgimiko 
gitchambatgipa High School Turao ge’sasan dongaiani gimin 
bang’an poraidapna cholrangko man’pajachim. High Schoolko 
matchotani ja’mano Collegeo poraipanade Gauhati ba 
Shillongonasa re’ange poraina nangachim. Choi ong'kalgipa 
nokdangni dedrangsan Collegerango poraina man’paiachim. 
Chasong gitchamni skia man’gipa sakantian duk aro tikelani 
baksasa ka’nile poraianirangko dakaha. Darangba altuae 
poraianio chusokgiparangde ongja. Salgittam salbri dake 
burung a’changrangko an’tangtangni ba’ra boksarangko 
an’tangtangan itchile kengni rama bijangchirango tuchangesa 
poraianina tikelna nangaha. Chutimiting somoirango kam 
ka’stape, tangka paisarangko leka ki’taprangna chimongskana 
nangachim. 

Capt. Williamson Sangma an’tangba ua somoirangko 
chagrongbagiparangoni saksa ong’paa. Uni gimin ia pilak 
neng’nikanirangko uibagipa mande ong’paa. Chasonggitcham 

sal aro somoirangko nipilate nie da’ororoni somoirango 
baditanakingking dingtangaha aro namrorobataha, uarangko 
tosusana altuae man’a. Ia pilak apnikgijani gadangrangoniko 
tang’doatna Capt. Williamson Sangmaan rakbate kam ka’gipa 
ong’aha ine aganoba mamungba gualani dongja. 

Capt. Williamson Sangma an’tangan Meghalaya a’dokko 
ong’atna rakbee kam ka’e aro ua a’dokni an’tangan bilsi 15 
na Chief Minister ong’e nambata gadangrangona 
tang’doataha aro manderangni mikselbatani baditanaking- 
king ong’ahachim, uarangko mingrikitni gimin che’em che’em 
nipilataiode uina man’gen. Uni Meghalaya a’dokko rabaanio, 
districtrangko ra’rontaianio, Sub-divisionrangko bariatanio, 
Administrative unitrangko aro Development Blockrangko 
ong’atanichi a’songni bang’s manderangnan namgipa janggi 
tangani cholrangko on’aha. Da’alo a’doktang chigatangni 
dedrangrangan, saobara Engineer, mitamrangara 
Magistrate, sanna-bannanio Doctorang, gamma-ge’anio 
districtni Officerang aro uandake minganti Departmenton 
kam ka’giparang ong’tokaha. Universityoni abachenge 
Primary skulrangni skigiparangba ong’tokaha. 

Capt. Williamson Sangma an’tangnasan chanchiari 
nokdangtangko namdapatna kam ka’aijaha. Songdonggipa 
sakantian uni rakbee kam ka’ani rengsiko man’pagiparang 
ong’aha. Iarangko chanchie nie songdongipa sakantian una 
dal’bea gro nanggiparang ong’chongmota. An’chingni 
dongatoktokko una on’pilskagenoba mamungba ong’jawachim. 

Capt. Wiliamson Sangma an’ching sakantina bangbea 
namgnirangko dakahanina, an’chingko gro ine dabijawachim. 
Indiba uni bimchipe jatna, a’songtangna ka’sae an’tangko 
on’kange kam ka’anirangko gisik ra’e songdonggipa sakantian 
mikkangchi kam ka’e namroro-silroroanirangko a’songtangna 
rabaanirangko.ua nikangpakuna-sa sikbepagenchim. 

Chasongni gisepo, ritchaprako sakpraksan indakgipa 
mandede atchiaia. Capt. Williamson Sangmara A’chikrangni 
saksakamkam ba’kadanggipa depan tean ong’jachimma? 
A’chikrangnisan ong'ja, Meghalaya A’dokgimikni, Indiani 
Salgro-saliram a’pakgimik aro India a’songoba saksa 
gamchatbegipa Ripok Do’katchjan ong’chongmota. Darangan 
indonga depan teko.gimaatna kabeani ong'a. 

